
Charles Whiting 


Előszó 


Hófödte hegyeken át kanyargó negyven perces utazás egy kisvonaton, s 
máris ott vagyunk, azon a helyen. Ahhoz képest, hogy üdülőhely hírében áll, 
nagyon lerongyolnak, lerobbantnak tűnik. A fővonal alatti alagút vizelettől 
bűzlik, a falakat neonáci graffitik borítják. Az egyébként zárva tartó utazási 
iroda, az egykori  VIP-váróterem előtt részegek tántorognak. Az 
újságkioszkban szoftpornót árusítanak, no meg bajor sört, rémültnek látszó 
vendégmunkásoknak török lapokat kínálnak. Pedig egykor ez a falusi bajor 
vasútállomás talán a világ legfontosabb állomása volt. Valaha királyok és 
hercegek szálltak itt le luxusvonataikról, a peronon pedig merev testtartású, 
feketeruhás gárdisták fogadták őket. A világ minden részéről érkeztek, hogy 
tiszteletüket fejezzék ki, míg magasan fölöttük, vagy kétezer láb 
magasságban, Európa új ura, Hitler Adolf várt rájuk. 


Annak idején, 1924-ben maga Hitler is első ízben érkezett a berchtesgadeni 
állomásra. Börtöntöltelék volt, aki közvetlenül ez előtt szabadult a landsbergi 
börtönből, ahol az 1923-as elvetélt müncheni államcsíny után rá kirótt 
büntetését töltötte. Helyzete teljesen bizonytalan volt, új pártjában fejetlenség 
uralkodott. Egy vasa sem maradt, s három évre eltiltották nyilvános 
gyűléseken való felszólalásoktól. Nyílegyenesen az állomással szemközt 
magasodó hegyre igyekezett, hogy találkozzék egy bizonyos - feltehetően 
félőrült - Dieter Eckart nevű antiszemita, kábítószeres, demagóg, rögeszmés 
, filozófussal", aki alapító tagja volt a német Munkáspártnak, amely Hitler új 
nationalsozialistische Deutsche Arbeiter (náci) pártjának rövid életű előfutára 
volt. 


Eckart telebeszélte a fiatal osztrák fejét a német faj tisztaságáról vallott 
őrült eszméivel. Ám ami ennél fontosabbnak bizonyult, bemutatta Hitlert a 
müncheni előkelő társaságnak, és a német nagytőke, a Flick, a Mercedes, a 
Siemens, a Krupp és más effélék képviselőinek - ugyanazon vállalatok 
vezetőinek, amelyek mind a mai napig ellátnak bennünket gépkocsikkal, 
hűtőszekrényekkel, mosógépekkel és bankszolgáltatásokkal. Közülük kerültek 
ki azok, akik a következő években finanszírozták a náci pártot. 


Eckartnak innen fél mérföldre, a berchtesgadeni városi temetőben van a 
sírja. A kis vasútállomás fölötti, szomszédos Burgfriedhofban (vártemetőben) 
temették el Paula Hitlert, a Führer féltestvérét, valamint dr. Fritz Todtot, a 
Siegfried-vonalat és az autópályákat megépítő mérnököt. 


A harmincas évek folyamán a Harmadik Birodalom valamennyi 
prominense ellátogatott , Hitler hegyéire, ahogyan akkoriban nevezték. 
Akadtak közülük, akiknek a házuk is ott volt a Kehlberg fölött emelkedő 


magaslatokon. Akárcsak a maffiafőnök, ők is tanácsosnak vélték, hogy 
mindenkor a lehető legközelebb tartózkodjanak , keresztapjukéhoz. Ott 
építtetett házat magának Martin Bormann, Hitler , barna eminenciása", Albert 
Speer, a Führer építésze és Hermann Göring, aki azzal kérkedett, hogy ha 
csak egyetlen bomba is hullik a Birodalomra, , Meyer" (zsidónak tartott név) 
legyen a neve. Ma közvetlenül háza romjai mellett a RAF támadásai által 
okozott három bombakráter tátong. 


Valamennyi vezető náci közül azonban minden bizonnyal a 
legelvetemültebb mindössze egyetlen alkalommal látogatott el a hegyre a 
Führeréhez, s akkor is csupán főnöke, Heinrich Himmler, Reichsführer dér SS 
helyetteseként. Magas, szőke férfi volt, kiugró pofacsontja azoknak a keleten 
született németeknek a jellemzője, akiknek ereiben szláv vér is folyik. Az 
arrogáns, dölyfös, jéghideg szemű férfi halálra rémisztett mindenkit, akivel 
csak dolga akadt. Úgy tűnt, még Hitler is tartott kissé tőle. Első találkozásuk 
után bizalmas körben így nyilatkozott róla: ,, Vas szívű férfi." Márpedig Hitler 
nem tett egykönnyen ilyen megjegyzéseket híveire. 


A harmincnégy esztendős, fekete egyenruhás tiszt Reinhard Tristan 
Heydrich volt. Akkoriban csak a párt köreiben ismerték, s azóta is bizonyos 
fokig ismeretlen maradt mind a mai napig. Csak nagyon kevés leírásunk van 
róla, jóllehet Hitler helyettese, Walter Schellenberg ezt írta róla a háború után: 
(Szerintem nem Hitler hanem Himmler helyettese volt. - A ford.) , Magas 
termetű, mély benyomást keltő, széles, szokatlanul magas homlokú férfi volt, 
akinek kicsi, nyugtalanul ugráló tekintete fortélyos volt, akár egy állaté, és 
hátborzongató erőt sejtetett. ... A remek alakja keltette benyomást lerontotta 
széles csípője, ezáltal zavarba ejtő nőies hatást keltett, ami még vészjóslóbb 
külsőt kölcsönzött neki." 


Pierre Huss, aki állítólag jól ismerte, azt állítja, , Heydrich agya és 
észjárása olyan volt, akár egy számológép, soha nem felejtett el semmit, soha 
nem vált érzelgőssé... soha senki sem részesült lélegzetvételnyi szünetben, az 
irgalom még csak eszébe sem ötlött." Felesége viszont úgy vélte, hogy 
, gyönyörű ujjai" voltak, és kijelentette, , soha nem ment volna férjhez, ha nem 
hegedűjátékkal kéri meg a kezét". 


A világ - amennyiben egyáltalán emlékezik még erre a vészjósló figurára - 
,a végső megoldás apja"-ként tartja számon, akit joggal öltek meg... s itt 
mered elénk a kérdőjel. Kinek a parancsára? A csehekére? Az angolokéra és a 
csehekére? Meglehet, még az angol uralkodóháznak is része lehetett benne, 
mert Heydrich túl sokat tudott a windsori herceg feltételezett kapcsolatairól 
Hitlerrel. 


Itt kezdődnek a Heydrichhel kapcsolatos rejtélyek, de nem itt végződnek. 
Vajon fivére, Thomas miért jelentkezett önként az orosz frontra, ahol azután 
nyoma veszett, miután elolvasta a bátyja halála után hozzá eljuttatott 
dokumentumokat? Vajon miért élvezte az angol SIS védelmét Heydrich 


özvegye? Ki próbálta meg felgyújtani házát azon az isten háta mögötti kis 
szigeten, ahová valamiféle önmagára kiszabott száműzetésbe vonult? Miért 
jelenik meg unokaöccse, Thomas Heydrich észak-németországi kis 
színházakban és falusi iskolákban, ahol énekeket ad elő - jiddis nyelven? 
Heydrich minden bizonnyal forog a sírjában, bárhol legyen is, dehát ez mégis 
csak újabb rejtély. 


A legnagyobb rejtély azonban az, amely egészen napjainkig kísért 
bennünket. Ez pedig Heydrich SS-e gazdasági birodalmát" a 2000. esztendő 
Új Európájával összekötő , arany kapocs". A jelen könyv szerény kísérlet a 
felsoroltak közül néhány rejtély megoldására. 


I. 
Hogyan indítsunk háborút 


, Amikor háborút indítunk nem a jog számít hanem a 
győzelem." 


Hitler Adolf, 1939. augusztus 


1. 


A férfi, akinek ki kellett robbantania a második világháborút, erősen 
verejtékezett, de ezt nem ennek az 1939. évi augusztusi estének a szokatlanul 
párás hősége okozta. Amint nagy, nyitott túrakocsijával áthajtott a 
Mollendorfíplatzon, majd a Potsdamerstrassén, s közeledett a Prinz Albrecht 
palotában székelő Birodalmi Biztonsági Parancsnoksághoz, azon töprengett, 
vajon mi lehet az oka, hogy felszólították, sürgősen jelenjék meg az , Öreg:- 
nél. Vajon miért rendelték be ilyen kései órában, amikor már régen véget ért a 
hivatali idő, s mit jelenthet ez a nagy sürgősség? Valahányszor az , Öreg" a 

hivatali időnél később kívánta látni, aggódott, sőt egy kissé félt is. 


Néhány perce éppen távozni készült lakásából, amikor meg- csördült a 
különleges telefon, amelynek közvetlen kapcsolata volt a parancsnoksággal. 
Évekkel később így idézte fel ezt az eseményt: , Először is, ritkán jelentett jót, 
amit ezen a telefonon közöltek velem. Másodszor, találkám volt egy új 
barátnőmmel." Aznap éjjel, s még számos ezt követő éjszaka azonban nem 
maradt ideje új barátnők számára. Felvette a kagylót, s a vonal túlsó végéről 
egy hang ezt recsegte: - Itt a segédtiszti hivatal (, az én hivatalom", gondolta, 
noha a vonal túlsó végén recsegő hangot nem ismerte). Szíveskedjék a lehető 
leggyorsabban bejönni az Öreg hivatalába. Szíveskedjék húsz perc múlva itt 
lenni. Heil Hitler. Ennyi. 


Alfréd Naujocks volt a neve, korábban a kiéli egyetem gépipari 
fakultásának hallgatója. Abban az időben az egyetemi hallgatók még viselték 
diákegyesületük fehér sapkáját, színes szalagját, és sétapálcával jártak. 
Naujocksban azonban nyoma sem volt semmiféle gyengeségnek. Az 
éhínséges korai harmincas években, amikor a , barnák" szüntelenül utcai 
harcokat vívtak a , vörösökkel", ő a , vörösök" elleni barnainges támadások 
első soraiban küzdött. A kommunista diákokkal és támogatóikkal, a kemény 
öklű kiéli dokkmunkásokkal vívott sorozatos összecsapásokban sikerült neki 
két ízben is betöretnie az orrát. Gyakran mondogatta is, hogy meg kellett 
volna kapnia a , Vérérdemrendet", amit azoknak az 1933 előtti rendíthetetlen 
párttagoknak adományoztak, akik vérüket ontották Hitler Adolfért és a német 
Nemzetiszocialista Munkáspártért. De jóllehet már ezredesi rangig tornászta 
fel magát, mielőtt 1944-ben előrelátóan átszökött az angolokhoz, soha nem 
részesült semmiféle kitüntetésben. Abban a munkakörben, amelyben ő 


tevékenykedett, a hatóságok úgy vélték, nem lenne tanácsos közhírré tenni, 
mivel is foglalkozik. 


Naujocks 1931-ben lépett be az 55-be, abban az időben, amikor Heinrich 
Himmler, az SS főnöke megkísérelt jobb minőségű újoncokat toborozni az 
SS-be, mint amilyenek azok a munkások voltak, akik Hitler 
rohamosztagosainak, a párt eredeti utcai harcos alakulatainak a magját 
alkották, Naujocks úgy vélte, tökéletesen beleillik a képbe. Letette az 
érettségit (a német Abiturt, ami elengedhetetlenül szükséges volt, ha valaki 
egyetemre akart menni vagy tiszti pályára készült), s jóllehet gépészetet 
tanult, értelmiségi igényei voltak, s leginkább történelmi és filozófiai 
könyveket olvasott. 


Négy év múltán  Naujocks az Allgemeine 5S5S-ből átlépett a 
Sicherheitsdienstbe (SD), az SS saját biztonsági és kémszervezetébe. 
Csalódására azt kellett tapasztalnia, hogy az SD, kiváltképpen pedig e szerv 
ifjú főnöke, akit a háta mögött der Alte-nak (az Öregnek) neveztek, mit sem 
törődik az ő intellektuális igényeivel, sokkalta inkább bicepszének mérete, 
fizikai reakcióinak gyorsasága érdekli, valamint az a képessége, hogy bánni 
tud hangtompítós pisztollyal. így azután Naujocks a következő néhány év 
során - William L. Shirer monumentális művének, A Harmadik Birodalom 
emelkedése és bukásának a szavait idézve - , egyféle intellektuális gengszter"- 
ré vált, akire rá lehetett bízni bármilyen sötét, titkos küldetést, amelyhez izom 
1s, ész is kellett. 


A háttérből lázadást irányított Szlovákiában, ahol a nép úgy vélte, nincsen 
kellőképpen képviselve a Csehszlovák Köztársaságban. Ezzel kezdődtek 
Hitler nyomásgyakorlási kísérletei a német- ország délkeleti határán túl 
elterülő országra, mielőtt még bekövetkezett volna a végső hatalomátvétel. 
Naujocks , elintézett" egy száműzött német szociáldemokratát, aki Csehország 
fővárosában, Prágában működtetett a Birodalom ellen irányuló bosszantó 
propagandát sugárzó rádióadót. Segítséget nyújtott Tuhacsevszkij marsall, a 
legmagasabb rangú orosz hadseregparancsnok megrágalmazásához, elhitetve 
Sztálinnal, az orosz diktátorral: a marsallt a németek megvesztegették, hogy 
nekik dolgozzék. Ennek eredményeképpen a marsallt és további 35 000, 
kulcspozícióban levő orosz tisztet likvidáltak éppen arra az időpontra, amikor 
Németország — 1941-ben megtámadta a Szovjetuniót. Az általa 
megvesztegetésre használt ,pénzt" túlnyomórészt náci koncentrációs 
táborokban foglyul tartott német pénzhamisítók állították elő, ámde sem az 
, Öreg"-et, sem Sztálint nem aggasztották az efféle csekélységek. 


A harmincas évek végén Naujocks, akit leginkább a szoknyavadászat, a 


hazája történelmi szerepéről való komolytalan filozofál- gatás és - bár kissé 
vonakodva - az erőszak érdekelt, mintegy fél tucatnyi illegális akcióban vett 
részt, amire roppant büszke volt. Barátai és kollégái körében egyenesen , des 
Führers Meisteragent - jének (a Führer mesterügynökének) nevezte magát. 


Ezen a párás augusztusi estén azonban Naujocks még csak el sem tudta 
volna képzelni, hamarosan milyen fontos küldetést bíznak rá, s hogy sikeres 
teljesítése nyomán a Harmadik Birodalom egy olyan háború részesévé válik, 
amely megváltoztatja Európa arculatát, a kontinenst közel egy évtizedre 
romba dönti, és legalább harmincmillió ember életét követeli. 


Az államvédelmi rendőrség Prinz-Albrecht palotai lépcsősorának tetején a 
Leibstandarte (testőrség) két, fekete egyenruhás tagja vigyázzba vágta magát. 
Naujocks bólintással nyugtázta tisztelgésüket, s besietett az épületbe. Belépett 
az Öreg hivatala előtti várószobába, és meglepődve tapasztalta, hogy már két 
másik tiszt ís bebocsátásra vár: Heinrich ,,Heini" Müller, akit e hírhedt 
szervezet krónikája majdan , Gestapo" Müllerként tart számon, és Arthur 
Nebe, szintén egykori zsaru, akkoriban a Kripo, a rendőrség Bűnügyi 
Nyomozó Osztályának főnöke, Naujocks egyiküket sem szívlelte, s azok sem 
kedvelték őt; az ő szemükben ő új fiú volt, akinek fogalma sincsen az igazi 
rendőri munkáról. Mindazonáltal, amikor Naujocks vigyázzba vágva magát 
, Heil Hitler"-t harsogott, nyomban viszonozták üdvözlését. Ajánlatos volt így 
tenniük, még a magukfajta magas rangú tiszteknek is. Müller, az egykori bajor 
rendőr felpillantott, de nem mondott semmit. Hebe, akire majdan életre- 
halálra vadászik éppen a mellette ülő, felkiáltott: , Nahát, te is itt vagy, 
Naujocks?" 


EGRÉ a 


Haujocks mosolyogva hallgatott. Később azonban így emlékezett: 
, Megnyugtatott, hogy láttam, mennyire idegesek azok ketten, főképpen a 
nagyhatalmú Gestapo Müller, aki általában tudott mindenről, ami a színfalak 
mögött folyik. Dehát mindig ugyanaz volt a helyzet. Akik legközelebb álltak 
az Öreghez, azok féltek tőle leginkább." 


Villogni kezdett a zöld fény az Öreg ajtaja fölött, mire mindhárman talpra 
ugrottak. Szinte a semmiből egy tiszt jelent meg: az SS makulátlan fekete 
egyenruháját viselte, karján a rettegett SD ezüst jelzés fénylett. , Der 
Gruppenführer löüsst bitten" (a Gruppenführer kéreti Önöket) közölte fényesre 
suvickolt lovaglócsizmája sarkát összevágva, ezzel a három várakozó tiszt 
belépett az Öreg dolgozószobájába. így kezdődött. 


2. 


A sors úgy hozta, hogy az énekes olyan helyen és olyan időben élt, ahol és 
amikor az antiszemitizmus mélyen gyökerezett. Jóllehet felesége mélyen hívő 
katolikus volt, ő maga pedig valósággal rajongott Wagnerért, és helyeselte 
annak germán filozófiáját és meggyőződését, miszerint a zsidók veszélyeztetik 
a teuton faj tisztaságát, őt magát egész életében zsidónak tekintették. 


Bruno - mert így hívták az énekest - külsőleg nemigen látszott zsidónak, de 
éppenséggel nem segített rajta, hogy fellépésein belecsúszott abba a szerepbe, 
amit a helyiek Isidornak neveztek, amin azt értették, hogy karikírozta a 
zsidókat. Halle szászországi város egyik lakosa (Bruno itt élt énekesi 
pályafutása nagy részében) úgy emlékezett, ,a legtöbb lakosnak a 


an 


legcsekélyebb kétsége sem volt, hogy zsidó származású". 


Természetesen a vezető polgárok körében - s Bruno közéjük tartozott 
hivatásánál és társadalmi rangjánál fogva - azt is zokon vették, hogy apja 
halála után édesanyja ismét férjhez ment, egy  lakatoshoz, akinek 
szerencsétlenségére Suess volt a neve. S mindenki tudta, hogy a Suess zsidó 
név. 

Nem tudjuk, miként vélekedett Bruno Suess-Heydrich-(ez volt a hivatalos 
neve) állítólagos zsidó eredetéről Kifelé úgy tűnt, nevet a dolgon. A mi 
szempontunkból azonban érdektelen, miként gondolkodott vagy érzett erről. 
Fontos viszont az, milyen hatással volt ez Bruno másodszülött fiára, aki 1904. 
március 7-én született Halléban. 


Wagner Tristan und Isolde operája nyomán a keresztségben a Reinhard 
Tristan nevet kapta, s amint felcseperedett, szőke haján és tiszta kék szeme 
okán úgy tűnt, tökéletesen megfelel a nordikus hős sztereotípiájának. 


, Remit", így becézték, szintén zenei pályára szánták. Jóllehet a család 
szerint csöndes, jól nevelt fiú volt, megesett, hogy néha kínos helyzeteket 
teremtett. Kissé kívülállónak tűnt, aki mindig mindent jobban tudott, és ha 
valamit fontosnak vélt, határozottan kiállt az igaza mellett. 


Noha külseje eszményien nordikus volt, hátrányává vált vinnyogó, magas 
hangja, amiért kortársai Ziege-nek (kecskének) csúfolták. Mindennek tetejébe 
apja állítólagos zsidó származásának híre eljutott a középiskolába is, ahol az 
Izzy gúnynevet akasztották rá - s ez egész életén át üldözte. S bármennyi 

geneológiai kutatást végeztek is később vele kapcsolatban, mindig úgy vélte - 
valójában tévesen -, hogy negyedrészt zsidó vér folyik az ereiben. (Az ebben 
az időben élt legtöbb németnek igazolnia kellett, hogy 1760-ig visszamenőleg 
nem került zsidó vér a családjába.) 

Heydrich hamarosan felismerte, hogy nemigen találja meg a helyét az 
iskolában. Nem érdekelte az atlétika, jóllehet később országos élsportoló lett 
vívásban. Gátlása volt fejhangja és kövér, lányos csípője miatt, azután meg ott 
volt a probléma, hogy zsidónak vélték. Tudta, ha azt akarja, hogy élete 
hátralevő részében ne kezeljék féregként, mindenki másnál szívósabbnak, 
kegyetlenebbnek, bátrabbnak, becsvágyóbbnak és erősebbnek kell lennie. 
Nekilátott tehát, hogy megeddze magát, és olyan légkört teremtsen maga 
körül, hogy elhiggyék, többet ér bármely iskolatársánál. 


Rászokott, hogy iskolába menet és jövet egyedül tegye meg az utat. Úgy 
billegett a járdaszegélyen, hogy egyik lába a járdán, a másik a kocsiútszéli 
csatornában volt. Soha senkinek, még felnőtteknek sem engedett utat. Az 
emberek rendszerint kitértek előle, ha közeledni látták, mert hamarosan 
hírhedtté vált agresszivitása miatt. Ha ugyanis bárki vitássá tette, hogy 
nyílegyenesen folytathassa útját, verekedést kezdeményezett, és féktelen 
vakmerőséggel osztogatta ütéseit. 


Már hivalkodott is. Egy ízben felmászott az iskola tetőjére, és három 
emeletnyire az udvar fölött egyensúlyozott több mint hatvan láb magasságban. 
A halálra rémült tanári kar szeme láttára sétált végig a csatornán. A legkisebb 
megingás - és lezuhan, halálra zúzza magát! (Sok évvel később megismételte 
ezt az előadást más helyütt. Németország Interpol megbízottjaként Svájcba 
küldték, s feldühödött, amiért a svájciak nem vonják fel a horogkeresztes 
lobogót. Éjszaka felkúszott a szálloda falán, és kitűzte a zászlót. A svájciak 
másnap reggel döbbenten észlelték, hogy szállodájukon a német zászló 
lobog.) 


Amikor 1922 márciusában belépett a haditengerészet kötelékébe, a 
vívásban találta meg agresszivitása kiélési lehetőségét. Csakhogy amikor első 
ízben érkezett haza szabadságra, ott még mindig egykori osztálytársai gúnyos 
kiáltásai fogadták: , Nézzétek csak, ott jön Izzy Suess tengerész 
egyenruhában!" Ez fájt, de ahogy fivérének elmondta: , Mit sem tehetek 
ellene", ami igaz is volt. Még a ,,22-es legénység"-beli (ahogyan évfolyamát 
nevezték) osztálytársai sem fogadták be. Még inkább elmélyült benne az 
elszigeteltség érzése. 


Ám amint felcseperedett, nemcsak vívóbajnok, hanem Weiberheld 


(szoknyavadász) is lett. A szexőrült nagy vívó nem volt válogatós. Elszántan, 
mohón vetette magát minden nő után, lett légyen az kurva vagy szűz, 
munkáslány vagy előkelő hölgy. Tengerentúli útjai során sok kurvával akadt 
össze, ezek között nem tett különbséget: pénzzel megvásárolta vagy 
erőszakkal tette magáévá őket, s amint módjában állt, faképnél hagyta a nőket. 
Végül azonban fékezhetetlen szexőrülete a vesztét okozta: 1931-ben 
becsületbíróság elé állították; azzal vádolták, hogy , úriemberhez és a német 
haditengerészet tisztjéhez méltatlanul viselkedik". Egy évvel korábban 
ugyanis hivatalosan eljegyezte Lina von Ostent, aki dacára arisztokratikus 
nevének, egy Fehmarn-szigeti elemi iskolai tanító lánya volt. A lány pedig 
belevaló teremtés volt (és mint látni fogjuk, mindmáig az). El volt ragadtatva 
a magas növésű, fiatal tiszttől, aki a hóna alá szorított hegedűvel jelent meg 
lánykérésre. Több mint négy évtizeddel később még mindig azt állította, hogy 
, sohasem mentem volna férjhez hozzá, ha nem hegedül olyan gyönyörűen". 
(Németül: , Ich hatte ihn... nicht geheiratet hütte er nicht so schön Geige 
gespielt." Sajnálatos módon a német , geigen" (hegedülni) ige kettős értelmű. 
A német szlengben , baszni" -t jelent.) 


Jóllehet Heydrich már jegyben járt, folytatta szoknyapecér életmódját. 
Balszerencséjére egyik hódítása egy jelentős haditengerészeti mérnök lánya 
volt, s az apa jó barátságban volt a német haditengerészet főnökével, az 
előítéletes Raeder tengernaggyal. Amikor a , jó házból való úrilány" zokogva 
közölte apjával, hogy Reinhard eljegyezte magát, a felháborodott atya 


jelentette az ügyet Raedernek, s kitört a botrány. 


A becsületbíróság négy tengernagyát nem hatotta meg Heydrich 
mentegetőzése és magatartása. Az eljárás során újra meg újra megismételte 
gúnyosan, hogy fikarcnyit sem törődik azzal, milyen viselkedést várnak el a 
német haditengerészet tisztjétől. Ő azt teszi, amit akar. 


Az eredmény előrelátható volt. , A haditengerészet tisztjéhez méltatlan 


ét 


magatartás" miatt elbocsátották a Kriegsmarínéből, és áthidaló megoldásként 
havi kétszáz birodalmi márka fizetést adtak neki két évre. Ez 1931 áprilisában 
történt, s Heydrich Oberleutnant zűr See (tengerészfőhadnagy) éppen abban 
az időben került szemétdombra, amikor nyilvánvalóvá vált a Weimari 
Köztársaság csődje, és a német munkanélküliek száma hatmillióra duzzadt. 
Egyszeriben vége szakadt álmának, hogy egy nap majd tengernagy lesz, s 


ráadásul még egy feleség eltartásáról i5s gondoskodnia kellett. 


Mihez fogjon? Hetvenéves apja Halléban keserves küzdelmet vívott a napi 
megélhetésért. Fivére, Heinz, abbahagyta egyetemi tanulmányait és alkalmi 
munkásként keresett hébe-hóba néhány márkát. Heydrich fölismerte, hogy 


szülővárosában nincs mit keresnie. Egy ideig azt latolgatta, nem 
helyezkedhetne-e első tisztként egy kereskedelmi hajón, ám meggondolta 
magát, amikor a felesége előállt egy ötlettel, hogyan bújhatna ismét 
egyenruhába. Az asszony ugyanis azt ajánlotta, folyamodjon állandó állásért 
Heinrich Himmler SS-énél. Heydrich kapva kapott az ötleten. Oly sok 
osztályabeli német kortársához hasonlóan rajongott ugyanis az egyenruháért. 
Valamiképpen összekotorta a vasúti jegy árát Münchenig, és elindult azon az 


úton, amely azután megváltoztatta egész életét. 


Himmler nyomban a tárgyra tért. Az iskolamesteri csiptetőt viselő, 
betegesen sápadt arcú, fontoskodó Himmler megkérdezte, milyen beosztásban 
volt a haditengerészetnél, s Heydrich azt mondta neki, Nachríchtenoffizier (az 
ő esetében híradós tiszt) volt. Ez megragadta Himmler fantáziáját, mert e 
kétértelmű német kifejezést , hírszerző tisztaként értelmezte. Közölte 
Heydrichhel, ki akarja építeni az SS hírszerző szolgálatát, s éppen keres 
valakit, aki irányíthatná ezt a szervezetet. Ha úgy gondolja, képes lenne rá - 
folytatta Himmler -, akkor menjen most el húsz percre, és vázolja fel egy 
hírszerző osztály szervezeti sémáját. Aztán mutassa be neki, hogyan képzelné 


el. 


Heydrich azonnal munkához látott. Az 55-nek nyilvánvalóan nem híradós 
osztályra volt szüksége. Törte a fejét. A haditengerészetben csupán pár órás 
oktatásban részesült a hírszerzést illetően, de régtől fogva lelkes olvasója volt 
a legendás angol titkosszolgálatról szóló kémregényeknek. Buzgón nekifogott 
a munkának. 


Fél óra múltán elkészült a szervezeti tervvel, megspékelte a 
Kriegsmarinébán töltött időkből felrémlő katonai zsargonnal - Himmler pedig 
felvette az §S5-be. Néhány nappal később teljes munkaidejű egyszerű 
Sturmmannként (ami megfelelt a közlegénynek) belépett az SS hamburgi 
szervezetébe. Ezt követően egy-két hónapon át - amint Himmler 1942-ben a 
Heydrich halála utáni dicshimnuszban leírta - , Hamburgban maradt, vállvetve 
küzdött munkanélküli bajtársainkkal, s részt vett a város vöröslámpás 
kerületeiben a sörözőkbeli verekedésekben. Ezután felrendeltem Münchenbe, 
és a pártközpont akkoriban még kis létszámú vezetői csoportjában adtam neki 
munkát." 


Heydrich kapva kapott az alkalmon. Ezzel kezdetét vette egy, a kulisszák 
mögötti olyan karrier, amely a következő évtizedben alapjaiban rázta meg 
Európát. A csődöt mondott tengerésztiszt elhatározta, hogy egy nap 
megmutatja a haditengerészet fejeseinek, mire képes. Ahogyan azt 
megfogalmazta a Gestapo és a biztonsági szolgálat tisztjeinek egy 1939. évi 


gyűlésén, amikor mellette ott ült Canaris admirális, a német titkosszolgálat 
rejtelmes főnöke: - Itt áll önök előtt, uraim, a Kriegsmarine egykori senki kis 
főhadnagya, oldalán pedig itt ül Canaris tengernagy ! 


Ez volt tehát az a fiatal tiszt, aki azon az emlékezetes 1939. augusztusi 
estén szembenézett a három rendőrtiszttel. A hosszúkás, értelmes arcú, apró 
rókaszemű Naujocks évekkel később így nyilatkozott: - Végigfutott a jeges 
hideg a hátamon. - Jogosan. 


3. 


Heydrich egy ideig úgy járt fel-alá, mintha egyedül lenne a szobában, 
ügyet sem vetett a három tisztre. Végül megállt, sarkon fordult, rájuk meredt, 
mintha meglepődne, hogy ott találja őket. - Uraim - kezdte -, azért kérettem 
ide önöket, hogy egy, magától a Führertől érkezett parancs végrehajtását 
beszéljük meg. Olyan kérdésről van szó, ami messze meghaladja mindazt, 
amit eddig tettünk. - Ezután a tárgyra tért. - Olyan feladatot kaptunk, amely 
világszerte feltűnést kelt majd. Ehhez kétszáz emberre lesz szükségünk. Ez azt 
jelenti, kétszázan lesznek a beavatottak. - Halkabbra fogta a szót, és 
Naujocksra függesztette a tekintetét. Az  ,intellektuális gengszter" 
megborzongott. Jól tudta, Heydrich egy pillanatra sem habozna, hogy 
megszabaduljon tőle, vagy bárki mástól, ha tervei megvalósításának útjában 
állna. Végtére 15 maga a Führer nevezte őt , a vasszívű férfidnek. Heydrich 
szünetet tartott, hagyta, hogy azok hárman megemésszék a hallottakat arról a 
, kétszáz emberről", aki , beavatott lesz". Mindhárman ösztönösen tudták, mit 
jelentenek ezek a szavak - kétszáz ember, akitől a későbbiek során meg kell 
szabadulni. 


Heydrich azonban nem foglalkozott ezzel a problémával. Müllerhez fordult 
és kurtán ráparancsolt: - Legalább ötven főt bocsát rendelkezésre a 
koncentrációs táborokból. - Müller bólintott. Heydrich hozatta őt Berlinbe, 

dacára a régi párttagok ellenkezésének, akiket Müller , üldözött" még Hitler 
1933-as hatalomátvétele előtt. Tudta, Heydrich elvárja, találja meg azt az 
ötven , főt" a bajor fővárostól valamivel északra levő dachaui koncentrációs 
táborbán. S Heydrich meg is erősítette ebbeli véleményében. - Mivel csak 
halottak képesek befogni a pofájukat... - mondta, és nem fejezte be a 
mondatot. Ehelyett felcsattant: - §S/e verstehen? - S Müller nagyon is 
megértette. - Jawohl, Gruppenführer - morogta, és a Sitzecke (szó szerint: 
, ülősarok": egy kis asztal, néhány karosszékkel) kis asztala alatt összecsapta 
bokáját. 
Hát a többiek? - tudakolta Naujocks. 


Majd én kiválasztom őket. A lehető legjobbakat. Igazi férfiakat, akik 
nem félnek semmitől. Klar? (Világos?) 


mz z 


Naujocks egy pillanatig eltűnődött. Müller tehát kiválaszt ötven áldozatot, 
akiket majd , likvidálnak". Heydrich meg kiválasztja a többieket. Nyilvánvaló, 


hogy valami nagy akció készül. Jóllehet még nem tudta, miről van szó, 
megkérdezte: - Hogyan tartjuk majd titokban az akciót? Heydrich azonban 
nem válaszolt Naujocks kérdésére, hanem ő maga tett fel egy kérdést: - Maga 
mit tenne? 


Naujocksot váratlanul érte a kérdés. - Különleges esküt vennék tőlük - 
mondta habozva. De még ki sem mondta, máris tudta, hogy ostobaságot 
beszélt. Csak a halottak nem tudnak beszélni. Ezek szerint Heydrich megölné 
a saját maga által kiválasztottakat i5? Naujocks megborzongott. Hamarosan ő 
is a beavatottak között lesz. 


Heydrich a fejét rázta. - Nem kockáztathatunk. De senki sem bántja őket. 
Később majd számtalan alkalmat nyújtunk nekik, hogy feláldozzák magukat a 
népért, a hazáért, a Führerért. - Gúnyosan használta az akkori idők szabvány 
fordulatát. - Lehetőséget adunk nekik, hogy hősi halált haljanak a fronton. 


Azzal úgy meredt rájuk, mintha valamiféle ellenvetésre várna tőlük. Végül 
Naujocks törte meg a csöndet: - A fronton? A front háborút jelent! 


Heydrich bólintott. - Igen, a fronton. Háború lesz, és mi, uraim, leszünk 
azok, akik megindítjuk - szünetet tartott -, azokkal az emberekkel, akiket 
holnap reggel kiválogatunk. 


Három héttel a berlini Prinz Albrechtstrassén lezajlott szűk körű 
megbeszélés után, 1939. augusztus 22-én, egy csütörtöki napon Hitler 
magához rendelte titkos konferenciára vezető tábornokait a Bajor Alpokban, 
Berchtesgaden városka fölött emelkedő nyári lakába. 


A párt fejesei által , A hegy"-nek nevezett lakban töltött évek során 
számos, gyakorta nagyjelentőségű megbeszélést rendezett itt. 1937-ben 
elhitette a windsori herceggel, hogy bizonyos körülmények között esetleg 
visszatérhet Anglia trónjára. Egy évvel később Chamberlain angol 
miniszterelnököt szedte rá, hagyta, hogy kezében lengesse azt a 
, papírrongyot", amely majd biztosítja ,,a békét a mi időnkben". Itt szabdalták 


fel Csehszlovákiát is, bebizonyítván, hogy az a , papírrongy" mit sem ér. 


A Berghof azonban sohasem volt tanúja ehhez fogható jelentőségű 
tanácskozásnak. Hitler mellőzte szokásos bevezető szónoklatát, és kertelés 
nélkül közölte aranygallérosaival, hogy a Wehrmacht meg fogja támadni 
Lengyelországot, amely teljesen magára maradt, amióta ő titkos szerződést írt 
alá Sztálinnal, s Oroszország beleegyezett, hogy semleges marad minden 
jövőbeni konfliktusban. (Valójában a két diktátor felosztotta egymás között 
Lengyelországot.) Ami pedig a nyugati hatalmakat illeti, Hitler felmérte őket 
az előző évi , müncheni válság" idején. Valóban szavatolták Lengyelország 


semlegességét, de Hitler megalapozottan hihette, hogy sem Franciaország, 
sem Nagy-Britannia a kisujj át sem fogja mozdítani Lengyelország 
megsegítésére, amikor kirobban a válság. 


Hitler végül mégis hosszú szónoklatba fogott - imádta saját hangját hallani 
-, s időnként megszakította a szóáradatot, megemelte jobb lábát és eresztett 
egyet; diétás étrendje és az őt kezelő különböző kuruzslók által előírt napi 
hatvan tabletta következtében szüntelenül szellentett, még nők jelenlétében is. 


Órákon át szónokolt nekik dagályosan, szeme kidülledt, betegesen sápadt 
arca kipirult, amint szokásos mesterséges dühkitöréseibe lovalta magát. - Ne 
engedjenek könyörületet a szívükbe! - harsogta. - Kegyetlenül durvák 
legyenek! Nyolcvanmillió embernek (a németeknek) meg kell kapnia, ami jog 
szerint jár nekik! 


Őrjöngésének egyszeriben vége szakadt, abszolút nyugodtnak tűnt. 
Teljesen ura volt magának, s kijelentette, másnap közli velük a Lengyelország 
ellen tervezett támadás napját. Most már szó sem lehetett róla, hogy elálljanak 
a tervtől. Csupán a háború igazolására volt szüksége, amit majd elhisz a német 
nép, s elhisznek a semleges hatalmak is. A legrosszabb fajta Realpolitik volt 
ez. - Propagandaokot fogok megjelölni a háború megindítására, lehet az 
hihető vagy sem. Később nem kérdezik majd a győztest, igazat mondott-e. 
Amikor háborút indítunk és folytatunk, nem a jog számít, hanem a győzelem. 

A jelenlévők közül senki sem tudta, hogy Heydrich már a hónap első napja 
óta dogozik a , propagandaok"-on. A Gestapo központjában megtartott 
korábbi megbeszélésen azt mondta Naujocksnak: - Magának, aki az én 
különleges ügynököm, különlegesen veszélyes feladat jut. Maga vezeti majd a 
német határ menti rádióadó elleni támadást Gleiwitznél, valamivel a német 
határ mögött; a támadást lengyel polgári személyekként öltözött maroknyi 
ember fogja végrehajtani. Behatolnak a rádióállomásra és elfoglalják. Az 
egyik embere, aki beszél lengyelül, lengyel nyelven szól majd 
Németországhoz, hogy úgy tűnjék, a lengyelek elfoglalták az adót. Mivel 
Gleiwitz a legfontosabb német rádióhálózathoz kapcsolódik, Németország 
nagy része hallja majd a szavait. Hallani fogják a sebesültek jajgatását, meg 
azt, ahogyan az adó német alkalmazottai segítségért kiáltoznak. 


Ez a megbeszélés augusztus első hetében történt. S amikor Josef Göbbels 
propaganda- és tájékoztatási miniszter fokozta a lengyelek elleni gyűlölet- 
kampányt az újságokban, a , Himmler hadművelet" (ez volt a fedőneve) 
megállíthatatlanul haladt a megvalósulás útján. 


Heydrich ügynököket helyezett el az akció területe körül, nehogy a 


körzetben állomásozó közönséges Wehrmacht-egységek, amelyeket nem 
tájékoztattak, behatoljanak, amikor megkezdődik a lövöldözés. Canaris 
tengernagyot, a titkosszolgálat főnökét is megnyerték, hogy szállítson lengyel 
egyenruhákat, míg Müller megtalálta a , konzerveket" (a koncentrációs tábor 
foglyait), akiket majd kellő időben holtan találnak ,,az incidens" helyszínén. 
Mivel Heydrich azt kívánta, hogy mihelyt vége a támadásnak, légi úton 
semleges újságírókat hozzanak a gleiwitzi térségbe, hadd lássák a vért, a 
szerencsétlen áldozatoknak először majd halálos injekciót kell adni, és csak 
miután meghaltak, lőnek beléjük - hátborzongtató, de fontos. Német 
alapossággal dolgozták ki sorra a részleteket. 


Míg Naujocks kis világán kívül Közép-Európában gyorsan peregtek az 
események, ő a gleiwitzi Obersschlesischer Hof szállodában szállt meg, 
ügynökei más szállodákba és panziókba költöztek be, s nagy ívben kerülték 
egymást. Ha az utcán véletlenül találkoztak, elfordították a fejüket, nem 
különböztek a helybeliektől, talán csak annyiban, hogy magasabbak és 
erőteljesebbek voltak. Ruházatukat Lengyelországban gyártották, lodzi és más 
lengyel városok- beli szabók címkéit varrták beléjük, és rendszerint 
nyomorúságos kis zsidó műhelyek termékei voltak. Zsebük tele volt lengyel 
eredetű villamosjegyekkel, cigarettacsomagokkal és más efféle holmival. 
Pénztárcáik lengyel zlotyktól dagadoztak. - Minden  elképzelhetőről 
gondoskodtunk - jelentette ki Naujocks a gleiwitzi incidensről, amikor 
vallomást tett a nürnbergi per során. 

Mindazonáltal szorongott. Ujra meg újra eszébe jutottak Heydrich 
búcsúszavai a berlini tanácskozáson: - S még valami, Naujocks. Ha még 
azelőtt fújnak riadót, mielőtt befejezhetné az akciót, vagy még azelőtt hívnák 
a rendőröket, mielőtt elmenekülhetne, nem akarom életben látni magát. Ebben 
az esetben egyetlen szívességet tehet nekem: gondoskodjék róla, hogy 
holttestét ne lehessen azonosítani. - Naujocks később ezt mondta: - Heydrich 
nyilvánvalóan azon kevés beavatottak egyikének tekintett, akiket meg kell 
semmisíteni. Már túl sok piszkos munkát végeztem a számára, s ez kiváló 


alkalomnak kínálkozott, hogy örökre megszabaduljon tőlem. 


4. 


Berlinben egyre fokozódott a Lengyelország elleni propagandaháború. A 
Göbbels által ellenőrzött újságok - gyakorlatilag tehát valamennyi lap - 
gátlástalanul uszítottak. így például augusztus 26-án a berlini BZ címoldalon 
harsogta: 


, TELJES ZŰRZAVAR LENGYELORSZÁGBAN - MENEKÜLNEK A 
NÉMET CSALÁDOK - LENGYEL KATONÁK A VÉGSŐKIG FESZÍTIK 
A HÚRT A NÉMET HATÁRON". 


A 12 Uhr Blatt vastag betűs főcímek alatt ezekről számolt be: 


, MOST MÁR TÚLZÁSBA MEGY A JÁTÉK A TŰZZEL... HÁROM 
NÉMET UTASSZÁLLÍTÓ REPÜLŐGÉPRE TÜZET NYITOTTAK A 
LENGYELEK... A KORRIDORBAN SOK NÉMET GAZDA HÁZA 
LÁNGOKBAN ÁLL." 


(A , lengyel korridor" Németország és tartománya, Kelet-Poroszország 
között húzódott.) Hitler saját lapja, a WVölkischer Beobachter pedig így 
összegezte a helyzetet háromcentis főcímekben: 


, EGÉSZ LENGYELORSZÁG HÁBORÚS TŰZBEN ÉG. 1 500 000 
FÉRFIT MOZGÓSÍTOTTAK. SZAKADATLAN CSAPATSZÁLLÍTÁSOK 
A HATÁR FELÉ. KÁOSZ FELSŐ-SZILÉZIÁBAN". 


Ha valóban káosz uralkodott Felső-Sziléziában, Naujocks mit sem tudott 
róla. Napjait a gleiwitzi rádióállomás és környéke megfigyelésével töltötte. 
Maga a rádióállomás a városon kívül, a kisebb Tarnowitz városkához vezető 
mellékútvonalon épült, és két méter magas kerítés övezte. A kis stúdióból és 
két lakóépületből álló rádióállomás gyakorlatilag őrizetben volt, csak néhány 
középkorú őr cirkált körülötte. 


Ennek dacára Naujocks, jól tudván, hogy életével játszik, rendkívül 
gondosan derítette fel a terepet. A legaprólékosabban mérte fel a bejáratot. 
Megállapította, milyen magasak az egyes emeletek. Felbecsülte a kijárat és a 
kerítés közötti belső távolságot. Legfőképpen valamennyi lehetséges 
menekülési útvonalat térképezte fel. Amint később kijelentette: , Ezektől 
függött az életem. Nem kívántam egyike lenni azoknak a halottaknak, akiket 


megmutatnak a világsajtónak egy nappal a támadás után, azt bizonyítva, hogy 
lengyel felkelők" robbantották ki a háborút." 


Augusztus 25-én a sachsenhauseni koncentrációs tábor fabarakkjait, 
amelyekbe bezsúfolták a pizsamás (A , pizsamák" a 19. századi egyesült 
államokbeli — rabok öltözékét  idézték.), nyomorúságos foglyokat, 
Barrackensperre (szó szerinti fordításban: barakkzárlat) alá helyezték. 


Aznap nem dolgoztatták őket, ám ennek nem különösebben örültek a 
rabok. Valamennyien németek voltak, s az utóbbi napokban eleget hallottak 
ahhoz, hogy tudják, valami gyanús dolog van készülőben. Vajon miért 
látogattak el a táborba ismételten a magas rangú 5S5-tisztek? Miért vettek 
szemügyre különösen alaposan négy foglyot, a hamburgi Ludwig W.-t, a 
wuppertali Harry von B.-t és Walter Sch-t és a Berlin melletti straussbergi 
Wilhelm B.-t? 


Azon a pénteki napon dél körül igazolódott a rabok gyanúja. A cellaépület 
elé nagy sebességgel négy fekete autó robogott, és alig néhány perc múltán az 
említett négy foglyot bilincsbe verve belökték a kocsikba. Másnap 
továbbiakat is elvittek - egy kivételével sohasem tértek vissza. Az egyetlen 
túlélő, Ludwig W. a háború után a következőkről számolt be: , Láncra verve 
Berlinbe vitt két polgári fegyőr. Onnan zárt fülkében Breslauba vittek, ott a 
helyi börtönben magánzárkába csuktak." Két nappal később közölték vele, 
hogy hiba történt, és visszaküldték Sachsenhausenba. Ott egy világítás nélküli 
magánzárkába csukták egészen 1940. május 11-ig. Nagyon szerencsés volt, 
mert egyedüliként élte át az Aktion Konservét, Gestapo Müller kegyetlen 
gúnyként elnevezett , Konzerv művelet" -ét. 

Néhány nappal később Müller, aki ideiglenes főhadiszállását a Gleiwitz 
közeli Oppelnben ütötte fel, elmagyarázta Naujocksnak, miként szándékozik 
felhasználni a , konzerveket": kijelentette, mintegy tucatnyi olyan bűnözőt 
válogatott ki, akit már el is ítéltek elkövetett tetteiért. Lengyel egyenruhákba 
fogják öltöztetni őket, holttesteiket pedig otthagyják a glewitzi támadás 
helyszínén. Úgy tűnik majd, hogy a támadás során haltak meg. Heydrich 
személyesen választott ki egy orvost, aki beadja nekik a halálos injekciót, 
mielőtt lelövik őket. A mélyen elkábított embereket Glewitzbe szállítják, ott 
lövik le őket, testüket a végzetes golyók előtt úgy helyezik el, hogy azt a 
látszatot keltsék, szemből lőtték le őket a rádióállomás védőit. 


Naujocks aznap este rövid időre benézett egy kocsmába egy sörre. Amikor 
visszatért az Ober-Schlesischer Hofba, a portás közölte vele, Berlinből éppen 
egy úr telefonál, aki sürgősen beszélni óhajt vele. naujocks nagyon is jól 


tudta, ki ez a , berlini úr". Heydrich volt az. Ráparancsolt Naujocksra, hogy 
mostantól kezdve semmilyen körülmények között se hagyja el szállodai 
szobáját. A gépezetet beindították, innen már nem volt visszaút, naujocks 
bármely percben várhatja az akció rejtjelzett jelszavát. A jelszó ,, Grossmutter 
gestorben" (nagyanya meghalt) lesz. Mihelyt megkapja, azonnal cselekednie 
kell - ezzel el is némult a vonal. 


A színészek a helyükön voltak, a színpadot elrendezték, kezdődhetett a 
színjáték. 

1939. augusztus 31-én, csütörtökön, az európai béke utolsó napján 
fojtogatóan meleg volt az idő a lengyel-német határvidéken, Naujocks 
kinézett szállodai szobája ablakán; már napok óta várakozott odabent. 
Szemügyre vette a szálloda előtti poros utcán lézengő maroknyi férfit és nőt. 
Az ingujjas férfiak zakójukat a karjukra hajtva cipelték, a nők virágmintás 
ruháin átütött a verejték. Mennyire gyanútlannak tűntek mind! Úgy mentek a 
dolgukra, mintha a dolgok örökre változatlanok maradnának, Naujocks 
azonban tudta, mi van készülőben, négy órával korábban, amikor lement 
ebédelni, a portás átnyújtott neki egy táviratot. Berlinből érkezett, ő pedig 
tisztában volt a tartalmával. Felnyitotta, s elolvasta a két szót, ami a második 
világháború kitörését jelezte. 


A kerekek most már egyre gyorsabban forogtak. A közeli Oppelnből 
elindultak a Müller konzervjeit szállító teherautók, nagy létszámú §SS- 
alakulatok elfoglalták a körzetben kijelölt állásaikat, az egész térséget még a 
Wehrmacht elől is elszigetelték - minden készen állott a Lengyelország elleni 
támadásra. Valamennyi helyi polgári rendőrőrsöt megfigyelés alatt tartották. 
Heydrich nem akarta, hogy belekontárkodjanak a tervébe. Addigra már 
Naujocks is kapcsolatba lépett az ügynökeivel. Közölte velük, aznap este 
háromnegyed nyolcra álljanak készen az akcióra. 

Naplementekor ő és az emberei elfoglalták állásaikat a rádióállomás 
szomszédságában. Idegesen szívták olcsó lengyel cigarettáikat - a terv 
kiagyalóinak még erre is volt gondjuk. S valóban, később, amikor a 
vizsgálatot végzők nekiláttak a munkának, találtak terhelő bizonyítékként 
szolgáló lengyel csikkeket. Az ügynökök szakadt alakoknak tűntek a Canaris 
Abwehrje által szállított olcsó munkaruháikban. Valamennyien lelkes nácik 
voltak, gyűlölték a polgárokat, alig tudták visszafojtani türelmetlenségüket, 


miközben az akció megindulására vártak. 


- Hárman itt fognak várni - pattogott Naujocks. - Ha bárki erre jönne, 
fújjanak riadót. Ha utánunk bárki megkísérelne belépni az épületbe, habozás 


nélkül lőjék le. 
Egy fej mozdulattal a rádió épülete felé bökött. - Gyerünk. 


Az ügynökök tőlük telhető közömbösséggel elindultak a kerítéssel 


körülvett épületcsoport felé vezető úton. Odaértek a kapuhoz. Már csak ötven 
méterre voltak magának a rádióépületnek a bejáratától. 


Az éjszakai portás beesett arcú, csüngő bajszú öreg férfi volt. Az egyik 
ügynök az orra alá nyomta nagy pisztolyát. - Fel a kezekkel! - kiáltotta durván 
lengyelül. S jóllehet a portás talán meg sem értette a szavakat, nagyon is 
megértette a mozdulatot. Az égnek emelte két kezét. 


Naujocks és öt társa felrohant a lépcsőn. Egy Foitzek nevű mérnök 
megpillantotta őket, tiltakozni akart, de egyetlen szót sem tudott kinyögni, 
amikor észrevette a gyomrának szegezett pisztolycsövet. Naujocks faképnél 
hagyta, és szemben találta magát a rádióállomás munkatársaival. Nem 
engedett időt nekik, hogy magukhoz térjenek a megdöbbenéstől. - Fel a 
kezekkel! - rivallt rájuk, és a mennyezet felé rántotta pisztolycsövét, mintegy 
jelezve, mit vár el tőlük. Azután félrelökdöste őket. 

Amikor később beszámolt a történtekről, elmagyarázta: - Ezután belőttünk 
a stúdióba.  Beleeresztettünk néhány golyót a  mennyezetbe, hogy 
megfélemlítsük az embereket, és balhézzunk egy kicsit. 


A rádió munkatársait gyorsan bilincsbe verték, de ekkor Naujocks váratlan 
problémába ütközött. Fogalma sem volt, hogyan kell műsort sugározni! - 
Lázasan kutattunk, kerestünk - vallotta be később -, amíg végül sikerült 
leadnunk előre elkészített szövegünket. - Embereivel kétségbeesetten 
próbálgatták az ismeretlen tárcsák és gombok sorát - tudták, hogy fogytán az 
idő -, amíg végre rábukkantak az úgynevezett ,,viharmikrofon"-ra. Ezt 
rendszerint arra használták, hogy értesítsék a helyi rádióhallgatókat, az adás 
minősége romolhat, mert a térségben vihar tombol. Naujocks előrántotta a 
lengyel nyelven előre elkészített szónoklatot, és az egyik lengyelül beszélő 
emberének a kezébe nyomta. Az ügynökök többsége a németek által 
Wasserpolackennek (vízi lengyeleknek, tehát félnémeteknek) nevezett férfi 
volt. Az ügynök megragadta a mikrofont és a színleg eldördülő lövések és 
izgatott német hangok háttere előtt elhadarta a felhívást. Az egész pontosan 
négy percig tartott. Azután ideje volt lelécelni. Ledübörögtek a lépcsőn, és 
kirohantak a szabadba. A kapura a drámai hatás kedvéért Müller egyik 
, konzervét" vetették. A kint hagyott három őr közül kettő cipelte ide a 
Gestapo teherautójáról. Naujocks csupán futó pillantást vetett rá. A lőtt seb 
elég valósághűnek tűnt - mintha éppen akkor lőtték volna le, amikor felrohant 


a lépcsőn. Naujocks megadta az előre megállapított jelet, mire az SS-legé- 
nyek a várakozó teherautókhoz futottak. 

Másnap reggel Hitler saját lapjának, a Völkischer Beobachtemek vastag 
betűs főcíme ezt harsogta: , LENGYEL FELKELŐK ÁTLÉPIK A NÉMET 
HATÁRT". A vezércikk azt magyarázta, hogy a ,gleiwitzi bűntény" 
nyilvánvalóan jelzésül szolgált , lengyel gerillák számára, hogy indítsanak 
általános támadást a német terület ellen". Néhány órával később Hitler 
összehívta a párt Reichstagját, a német álparlamentet. A küldöttek hallgatták, 
amint a szószékről szokás szerint kipirosított és kikészített arccal, őrülten, 
mint mindig, mennydörögte: - Ma hajnali négy óra negyvenöt perc óta 
ágyúink viszonozzák a tüzet! - A Harmadik Birodalom hadiállapotban volt 
Lengyel- országgal. Kezdetét vette a tragédia. 


Időközben a világsajtó képviselői a németek által , hitvány lengyel 
provokációnak nevezett bűntett helyszínére siettek. Itt megjelent előttük 
Müller, ő volt megbízva az , incidens" kivizsgálásával, és előadást tartott a 
feszülten figyelő tudósítóknak, amihez a rádióállomás aprólékosan pontos 
modelljét használta (nem is csoda, hogy pontos volt, hiszen hetekkel előbb 
készítették, hogy Heydrich emberei ezen gyakorlatozzanak). A háttérben 
pedig a terv kiagyalója, Heydrich komoran bólogatott, és időnként így 
dörmögött: - Igen, igen, így kezdődött a háború. 


Ennek a pénteki napnak a délutánján, 1939. szeptember 1-jén, amíg 
Heydrich és fekete egyenruhás cinkosai a második világháborúbeli első nagy 
akciójuk sikerét ünnepelték, egykori főnöke a német haditengerészetben 
eltöltött idejéből, aki most a piszkos háborúban a vetélytársa lett, Canaris 
admirális mélységesen nyomott hangulatban meredt maga elé. Különös ember 
volt, mindmáig senki sem tudott helytálló képet alkotni róla. Állítólag 
örökösen fázott, s annyi bizonyos, hogy még a legmelegebb nyári napokon is 
nagykabátban járt. Felesége és két lánya volt, de úgy tűnt, náluknál jobban 
ragaszkodik két tacskókutyájához és észak-afrikai szolgájához. Gyűlölte a 
katonai egyenruhának a puszta látványát is, s ha kénytelen volt viselni, csak 
vonakodva és igen hanyagul tette. Kevés kedvtelései közé tartozott, hogy 
kötényt kötve maga elé, négyfogásos vacsorát főzött ügynökeinek. 


Mindazonáltal könyörtelen kémfőnök, a mendemondák szerint az első 


világháborúban híressé vált nevezetes kémnő, Mata Hari szeretője volt, akit 
azután elárult a franciáknak, amikor veszélyessé kezdett válni a számára. Azt 
is rebesgették, úgy szökött meg az angol fogságból, hogy megölte a 
gyóntatására érkező olasz papot, s magára öltötte annak reverendáját. 
Úgyszintén része volt Rosa Luxemburg és Karl Liebknecht német 
kommunista forradalmárok halálában. 


Ezen a napon, amikor Heydrich akciója sikerét ünnepelte, Canaris saját 
főhadiszállásáról, a berlini Tirpitzstrasséról utasításokat küldött ügynökeinek 
a világ négy sarkába, hiszen végre megkezdődött a háború. A csupán 
homályosan megvilágított szobában - betegesen irtózott a pénzpazarlástól, és 
örökké eloltotta a villanyt - ezt mondta egyik beosztottjának: - Ez 
Németország végét jelenti. 


II. 
A titkos háború 


, Tapasztalatom szerint a legkifogástalanabbul viselkedő, 
jól fésült úriemberek azok, akik a bajt okozzák. Senkiben 


sem lehetünk abszolút biztosak." 
Lord Ironside, 


az angol hazai erők főparancsnoka, 


a nemzetőrséghez intézett beszédében, 1940 júniusában. 

1939. november 8-án háromnegyed kilenckor két vámtiszt állt egy sötétbe 
borult kertben a Boden-tó német oldalán. A Führer évi müncheni 
rádióbeszédét hallgatták - a hang a helyi javítóintézet nyitott ablakából áradt 
feléjük. Hitler az ekkor már hagyományos beszédét mindig abban a 
sörpincében tartotta meg, amely uralomra jutása előtt a párt törzshelye volt. 


Először észre sem vették a tőlük tíz-tizenkét méterre lapuló, alacsony 
termetű férfit. Amikor azonban megpillantották, úgy tűnt, hogy akárcsak 
jómaguk, teljesen elmerült a Führer beszédének hallgatásában. Feltehetőleg 
ártalmatlan civil, hazafias német lehetett, dehát mégis csak száz méterre volt a 
határtól, amelynek őrzéséért fizették őket. 


- Halló, Sie ága, was machen Sie, ja? - kiáltotta az egyik vámos, majd 
válaszra sem várva leakasztotta válláról a puskáját és elindult a férfi felé, aki 
erre gyorsan felemelte mindkét kezét. 


Néhány perc múlva már ott állt a Kreuzlinger Tor vámhivatala ernyőzetlen 
villanykörtéje által ontott sárga fényben. Kiürítették a zsebeit, tartalmukat 
kiborították az asztalra, ahol a kissé elképedt vámtisztek vették szemügyre. 
Személyazonossági igazolványa szerint a férfi Georg Elser asztalos volt. 
Találtak nála egy köteg röpcédulát is, továbbá a müncheni Biürgerbráukellert 
ábrázoló képeslapot és néhány fémdarabot; ezeket az egyik vámos, aki 
korábban a hadseregben szolgált, egy időzített robbanószerkezet részeiként 
azonosította. 

- Időzített robbanószerkezet? - kiáltott fel elképedve az őrsparancsnok 
őrmester. - Mi a fenét akarhatott egy robbanószerkezettel? 


- Ne tőlem kérdezze, őrmester - felelte láthatóan közömbösen az 
egykori katona. 


Nagyjából ez idő tájt, kilenc óra húsz perckor, fél órával azután, hogy 
letartóztatták az ismeretlen kis asztalost, a Biürgerbráukellert hatalmas 
robbanás rázkódtatta meg. Az oszlop, amely mögött a Führer megtartotta 
beszédét, egyszerűen eltűnt a föld színéről. Egy pillanat múlva a mennyezet 
kezdett beomlani és malterral árasztotta el a rémülten ordító tömeget. 


Hitler , régi harcostársai" (így nevezték azokat, akik az 1933. évi 
hatalomátvétel előtt már támogatták őt) közül azon helyt hatan meghaltak, és 


halálos sérülést szenvedett egy pincérnő is. Hatvanhárom férfi és nő 
megsérült, tizenhatan közülük súlyosan. Ám az a férfi, akinek a bombát 
szánták, már tizenhárom perce eltávozott a helyszínről. A háborús helyzet 
miatt lerövidítette hagyományos beszédét, s így ismét megmenekült az ellene 
elkövetett merénylettől. 


Egész Németországot riadóztatták. Heydrich, Himmler és Müller 
felkészültek, hogy átvegyék az ügyek intézését.  Kihirdették a 
szükségállapotot, s kiadták a parancsot a határok lezárására. Az utasítás úgy 
szólt, hogy senki sem hagyhatja el Németországot, amíg a hitvány merénylet 
felbujtóját nem kerítik kézre. Éjfélre a parancs eljutott a Kreuzlinger Tor 
vámőrsének parancsnokához, az őrmesterhez. Eszébe ötlöttek a sörpincét 
ábrázoló képeslap és a robbanószerkezet alkatrészei. Még lassan forgó 
agyában is feltétlenül megfordult a gondolat, hogy talán ő csinálta meg a nagy 
fogást. 


Meglehet, Georg Elser jó asztalos volt, de talán nem volt ki mind a négy 
kereke. Egykori kommunistaként volt egy rögeszméje: meg kell mentenie a 
munkásosztályt egy újabb világháború borzalmaitól, és hite szerint ezt csakis 
úgy tehette meg, ha megszabadítja a világot Hitlertől. 


A háború egész ideje alatt meglehetős erőforrásokkal rendelkező 
befolyásos németek megpróbálkoztak ugyanezzel, de meglepő módon senki 
sem jutott oly közel tervének sikeres végrehajtásában, mint Elser. A háború 
kitörése után nyomban munkához látott. Kilépett a munkahelyéről, és 
elkezdett nagy erejű robbanótölteteket lopkodni egy kőbányából, ahol 
régebben dolgozott. Azután, mivel tudta, hogy Hitler évente november 9-én 
Münchenben beszél, s kissé zavaros agyában már kezdett megfoganni egy 
terv, a bajor fővárosba költözött. Éjszakánként betört a Bürgerbráukelleibe, s 
elrejtőzött a ruhatárban, amíg az utolsó vendég és a személyzet is eltávozott, 
majd belefúrt a nagy pillérbe, amely mögött ott állt a szónoki emelvény, 
ahonnan Hitler beszélni szokott. Hosszú hetek munkájával elhelyezett ott egy 
időzített bombát, eltömítette a lyukat és eltávozott abban a szilárd hitben, 
hogy - amint később a Gestapónak bevallotta - , ilyen módon végezhetek a 
vezetőséggel". 


Hitler mindvégig élt a gyanúperrel, hogy ez nem lehetett egyetlen ember 
műve, pláne nem egy egyszerű német munkásé. Már amikor aznap éjszaka 
Martin nürnbergi rendőrfőnök megállíttatta a Führer különvonatát, hogy 
közölje vele a müncheni hírt, átvillant az agyán, hogy ez csakis az angol 
titkosszolgálat műve lehetett. Kiváltképpen a kontinensen hagyott egyetlen 
valódi angol SIS előretolt posztra gyanakodott, amely Hollandiában székelt, 


főként német emigránsokkal dolgoztatott, és két régi vágású katonatisztje, 
Payne Best százados és Stevens őrnagy irányította. 


Ez a két angol tiszt a hágai angol követség útlevélosztályán dolgozott - ez 
szokásos fedőszervnek számított -, és ügynökhálózatot épített ki a 
Birodalomban, amióta Hitler hatalomra jutott. Amikor a Németországban 
működő angol ügynökök - akik között voltak haditengerészeti 
építészmérnökök, apácák, de még egy egykori kerékpárbajnok is - kezdtek 
kényelmetlenné válni, Heydrich alaposabban szemügyre vette a hálózatot. 


Trójai lóként az F479 nevű ügynököt használta fel; ennek a német 
emigránsnak valódi neve dr. Franz volt, és akit, ahogyan a németek mondták, 
, mindkét arcán megcsókolták", vagyis kettős ügynök volt. Franzon keresztül 
Heydrich féligazságokat juttatott el Best századosnak a német hadseregen 
belüli állítólagos Hitlerrel szembeni ellenállás erejéről. Ennek fejében 
nyomára bukkant az angol és a holland hírszerzőszolgálatok együttműködése 
méreteinek, s értesülésekhez jutott, miként vélekednek az angolok 
Németország háborús szándékairól. Ez utóbbi információ jelentősége, és az 
angol hivatalos körök állhatatos törekvése miatt, hogy engedményeket 
tegyenek Németországnak, Himmler, aki Heydrich fölöttese volt, személyesen 
tájékoztatta a Führert a Hollandiában vívott , titkos háború"-ról. 


Most, amikor Hitler , az angol titkosszolgálat fondorlatairól" fantáziáit, 
Himmler elhatározta, cselekedni fog. Elrendelte, hogy fokozzák a hollandiai 
angol titkosszolgálat két főnökével a kapcsolatokat. Feltétlenül meg akarta 
tudni, milyen szerepük volt - amennyiben volt - az Elser-féle gyilkossági 
kísérletben, ezért másnap hajnalban düsseldorfi parancsnokságára rendelte a 
hollandiai műveletért közvetlenül felelős SD-tisztet. 


Walter Schellenberg is Heydrich egyik , intellektuális gengsztere" volt, 
csak sokkal dörzsöltebb Naujocksnál. 


- Jól figyeljen ide - kezdte Himmler. - Tudja-e, mi történt? - 
Schellenberg tagadó választ adott. 


- Tegnap este, röviddel a Führer beszéde után a sörpincében 
merényletet kíséreltek meg ellene, hogy végezzenek vele. Bomba robbant. A 
Führer szerencsére néhány perccel korábban távozott a sörözőből. Semmi 
kétség, a merénylet hátterében az angol titkosszolgálat áll. A Führerrel együtt 
már úton voltunk Berlin felé, amikor a vonaton értesültünk a történtekről. Ő 
azt mondja - és ez parancs -, amikor holnap találkozik az ügynökökkel, le kell 
tartóztatnia és Németországba kell hoznia őket. Meglehet, ez a holland 
felségterület megsértése, ám a Führer szerint ennek semmi jelentősége. Már 


kijelöltük az 55-különítményt a maga védelmére, azt majd bevetheti küldetése 
teljesítésére. Megértette? 


Igen, Reichsführer, de... 
Semmi de - szakította félbe kurtán Himmler. - Megértette? 
Jawohl - válaszolta megfélemlítetten Schellenberg. 


Schellenberg tehát most először került valóban veszélyes helyzetbe, amióta 
belépett Heydrich SD-jébe. Azokban az években közreműködött Heydrich 
rendőrsége titkosszolgálati apparátusának felépítésében. Gyakorta napi 
tizenkét órát dolgozott, csak egy- egy órát engedélyezett magának reggelente 
lovaglásra, este pedig szakított némi időt, hogy  pornográffénykép- 
gyűjteményében gyönyörködjék. Most rádöbbent, hogy bármilyen veszélyeket 
1s rejtsen Himmler parancsa, végre kell hajtania. 


Közel egy hónapja találkozott első ízben a két angol ügynökkel; 
mindketten a hadsereg nyugállományú tisztjei voltak, akik Indiában tettek 
szert hírszerzői tapasztalatokra. Piperkőcöknek tűntek, kiváltképpen az egyik, 


aki monoklit hordott, de Schellenberg tudta, hogy mindkettőnél automata 
fegyver van, amit szükség esetén habozás nélkül használnának. 


Első találkozásukkor a Wehrmacht szállítási részlegén szolgáló Schemmel 
százados néven mutatkozott be. Néhány gondosan manipulált katonai 
, titokkal" felszerelve meggyőzte a két középkorú angol ügynököt, hogy 
hiteles személyiség, és hogy Hitler tábornokainak egy magas rangú csoportját 
képviseli, akik angol segítséggel meg akarják dönteni Hitler uralmát. 


E találkozás során egy kínos kis közjátékra került sor. Amikor a csoport 
átlépte a határt, a hollandok, feltehetően angol utasításra, átkutatták 
Schellenberg poggyászát. Ennek során egy aszpirines tubus gurult ki az 
asztalra. Schellenberg rémülten vette észre, hogy a tablettákon ,,SS 
Sanitátshauptamt" (SS Egészségügyi Főhivatal) felirat díszeleg, mire gyorsan 
a földre söpörte a pirulákat. Kis idő múltán azt hitte, ismét lebukik, mert Best 
százados váratlanul rányitott a fürdőszobában. - Állandóan monoklit hord? - 
kérdezte. Schellenberg azzal védte ki a puhatolózást, hogy visszavágott: - 
Képzelje, már én is éppen ezt akartam megkérdezni öntől - és ezzel véget is 
vetett a kínos helyzetnek. 


Most már úgy vélte, az angolok megbíznak benne. Még az egyik 
rádióadójukat is átadták, hogy közvetlen napi kapcsolatot tarthasson velük. 
Ellátták különleges holland hírszerzői útlevéllel is, amelynek segítségével 
zavartalanul átkelhetett a határon. Más szóval, Schellenberg úgy gondolta, 
sikerül majd akadálytalanul átcsalnia a két angol ügynököt és holland 


segítőtársukat a határon át a Német Birodalomba, pontosan úgy, ahogyan 
Himmler elképzelte. 


Attól tartott, akkor kezdődnek majd a nehézségek, amikor az angolok 
rájönnek, hogy , letartóztatják" őket, ahogyan Himmler fogalmazott 
(Schellenberg szerint az , elrabolják őket" pontosabb meghatározás lett volna). 
Kétségtelenül megkísérlik, hogy védekezzenek. Végtére felfegyverzett 
ügynökök, akik nagyon is jól tudják, milyen sors vár rájuk, ha a Gestapo 
kezébe kerülnek. S mihelyt megkezdődik a lövöldözés, bármi megtörténhet. 
Schellenberg mindenesetre elhatározta, hogy óvatos lesz. 


Stevens és Best Venlo holland határ menti városhoz közelítve azonnal 
észrevette, hogy valami nincsen rendjén. De ők is tisztában voltak vele, hogy 
el kell jutniuk a találkozóra. Úgy tűnt ugyanis, hogy küldetésükről tudomást 
szerzett Neville Chamberlain miniszterelnök is, aki mindmáig tisztázatlan 
okoknál fogva folytatni kívánta a tárgyalásokat a , német tábornokok 
képviselőivel". Még arra is hajlandó volt, hogy ennek érdekében 
veszélyeztesse az európai kontinensen megmaradt utolsó nagyobb 
kémhálózatát. 

Nagy-Britannia ekkor már két hónapja hadban állt Németországgal. 
Lengyelország elesett, és a nyugati szövetségesek a kisujjukat sem 
mozdították. Nagy-Britannia és Franciaország még mindig a , furcsa háborút" 
, vívták"; a szövetségesek egyetlen vesztesége egy francia katona volt, akit 
egy angol őrszem lőtt agyon, amikor nem állt meg a felszólítására. Később 
kiderült, hogy a szerencsétlen poilu teljesen süket volt. 


Hallatszottak már kritikus hangok, amelyek tudni kívánták, mikor mozdul 
meg végre Nagy-Britannia. Mikor lendül támadásba a szeptember óta a német 
határ előtt felvonult angol hadsereg? A haditengerészettől eltekintve - 
amelynek az egykori politikai száműzött, a harcias Winston Churchill volt a 
parancsnoka -, az angol fegyveres erők másik két összetevője nem 
vállalkozott eddig egyetlen döntő lépésre sem. Voltaképpen mi folyik 
Londonban a színfalak mögött, tették fel a kérdést. 

Úgy tűnik, a brit kormány, amelyben továbbra is a kiegyezőknek volt 
döntő befolyásuk, az SIS és a pártütő tábornokok , képviselői" közötti 
találkozókat arra használta fel, hogy megkísérelje kidolgozni a következő 
alkut: ha a Wehrmacht el tudná távolítani Hitlert, és helyébe akár egy másik 
nácit, például a Whitehall által elfogadhatónak ítélt Göringet állítaná, akkor 
kétoldalú békét kötnének. Nem lenne háború. Viszonzásképpen meghagynák 
Németországnak közép-európai hódításait: Ausztriát, Csehszlovákiát és 


Lengyelországot. Nyugaton kit is érdekelnének ezek a területek? Chamberlain 
nem hagyott kétséget efelől München idején. Most, 1939-ben csak sértett 
büszkeségből és személyes presztízsből üzent hadat. Végtére is Hitler valóban 
becsapta Münchenben azzal a , béke a mi időnkben"-nel. (Amikor e könyv 
szerzője utolszor érdeklődött, mikor szabadítják fel és teszik a nagyközönség 
számára hozzáférhetővé a , Venlo incidens" néven ismert eseményre 
vonatkozó dokumentumokat, azt közölték vele, hogy 2075-ben! Ez a dátum 
azt sejteti, hogy Schellenberg és a két angol kémfőnök találkozása sokkal 
fontosabb volt, mint amilyennek annak idején feltüntették. ) 


De most, amikor kényszerhelyzetbe kerültek egy kétes, meglehet félnótás 
német asztalos miatt, ezek az emberek, akik 1939-ben nagyon is könnyen 
megpecsételhették volna Közép-Európa sorsát 1939-ben, ha tárgyalásaikat az 
eredetileg elképzelt módon folytathatják, egyszeriben belesodródtak a titkos 
háborúba. Ez azonban azzal is járt, hogy amikor felhatalmazást adott erre a kis 
halálos játékra és mindarra, ami még következett, az újonnan kinevezett 
General dér Polizei (Ezt a magas rangot 35 éves korában adományozta neki 
Hitler a ,gleiwitzi incidens" sikeres lebonyolításáért.) tudtán kívül 
megpecsételte a saját sorsát is. (E halálos kis játék életben maradt három 
főszereplőjét, Stevenst, Bestet és Schellenberget az SIS a legkülönfélébb 
módon megzsarolta, hogy ne az igazságnak megfelelően számoljanak be a 
Venlo incidens hátteréről. 


2. 


A németek értek elsőként a helyszínre. Schellenberg a piros-fehér 
csíkozású határsorompótól három méternyire várakozott, a helység egyetlen 
kávéház-és-vegyeskereskedés boltjában. Szorongott, nemcsak a rá váró 
feladat és a rejtőzködő SD-legények miatt, nem tetszett neki a venlói 
átkelőhely , légköre" sem. Nagyon sok idegen lófrált ott német juhászkutyák 
társaságában. A holland határőrök is szokatlanul ébernek tűntek. Máskor 
mindennapi kötelességüket lassan, unottan végezték. Ezen a napon azonban 
gyorsan és figyelmesen dolgoztak. Puskáikat úgy vetették vállra, hogy 
bármely pillanatban, egyetlen szóra lekaphassák őket. Amint Schellenberg 
később elmondta: , Angol barátaink nyilvánvalóan szokatlanul alapos 
előkészületi rendszabályokat tettek erre a találkozóra." 


A mocskos Backus kávéházban végtelen hosszúnak tűnt a várakozás. A 
szürke holland síkság fölött kezdett besötétedni. Schellenberg arra gondolt, 
hamarosan ismét szemetrkélni fog az eső. Hollandiában örökké csöpörészett az 
eső. Ezekben a hetekben, amikor , eljátszotta szerepét a Heydrich-féle 


színházban" - ahogyan később jellemezte az incidenst -, egyre inkább 
megutálta ezt a vékony szálú holland esőt. 


Azon kapta magát, hogy szinte percenként megnézi a karóráját. Az 
angolok késtek. Vajon figyelmeztették őket? Mindenütt voltak ügynökeik a 
határvidéken. A hollandok bárkinek dolgoznának - pénzért. 


Egy pillantást vetett a vámépületre, egy fal mögött ott várakozott riaujocks 
nagy, nyitott tetejű kocsija. Semmi sem moccant. Schellenberg némán 
fohászkodott, nehogy az ,elkapó különítmény" tagjain valamiféle hamis 
biztonságérzés legyen úrrá, amiért még nem nyílt alkalom a bevetésükre. 
Minden attól függött, milyen gyorsan hajtják végre a feladatukat, mielőtt még 
feleszmélnének a hollandok. 


Egyszerre csak meghallotta egy sebesen közeledő autó zúgását. Talpra 
ugrott. Társa, de Crinis, a Heydrich család barátja azonban visszanyomta a 
székére. - Ez nem az a kocsi - sziszegte. - Nyugalom. 


Best és Stevens, és a holland vezérkar által melléjük rendelt Klop hadnagy, 
aki a Coppens fedőnevet használta, ugyanilyen idegesek voltak. A határ 
mentén mindenütt holland katonák cirkáltak. Érezni lehetett, hogy készül 


valami, és az angolok megkönnyebbültek, amikor egy holland őr megállította 
kocsijukat, és közölte velük, nem mehetnek tovább. Az elkövetkezendők 
ismeretében azt kell mondanunk, hogy balszerencséjükre Klop tisztázta a 
dolgot, és továbbhajthattak. 


A nagy amerikai Buickját vezető Best az utasítás szerint jár el. 


Túljutottak egy második ellenőrző ponton. Most már egy jellegzetes, 
nyílegyenes, kétoldalt fákkal szegélyezett, macskaköves holland úton 
robogtak. Best így emlékezett vissza a háború után: ,, Valamiképpen másnak 
tűnt a helyzet, mint a korábbi alkalmakkor. Ekkor észrevettem a német 
sorompót. Eddig mindig le volt eresztve. Most tárva-nyitva állt. Úgy tűnt, 
semmi sincsen az ellenség és mi közöttünk." Igaza volt. Semmi sem volt 
közöttük. 


Közeledtek a határhoz. Eléggé békésnek tetszett minden. Senki sem 
mutatkozott, kivéve egy falat támasztó pufók vámtisztet és egy, a kávéház 
előtt labdázgató kislányt. Best lassított. - Hajtson tovább. Minden rendben van 
- mondta Klop. 


Pontosan három óra volt. Schellenberg kávét rendelt, és éppen lenyelte az 
első kortyot, amikor meghallotta a kocsi zaját. Letette a csészét, az utcára 
sietett, és úgy integetett, mintha a német főparancsnokságot képviselő 
tábornok, akit Best és Stevens várt, bent lenne a kávéházban. 


Best leállította a kocsit, s kezdtek kikászálódni. Ebben a pillanatban egy 
nagy, nyitott tetejű kocsi száguldott elő a vámház mögül. Úgy tűnt, mintha a 
teljes sebességgel robogó autó betöltené a keskeny utcát. Best futólag 
megpillantott néhány - későbbi jellemzése szerint - , durva kinézetű férfit". 
Ketten közülük az autó lépcsőjén állva vadul tüzelni kezdtek 
géppisztolyaikból. 


Elsőként Klop tért magához. Kivetődött a Buickból, előrántotta szolgálati 
pisztolyát és viszonozta a tüzet. Schellenberg fedezéket keresett. Úgy érezte, a 
géppisztolysorozatok egyenesen őt keresik. Klop ekkor négy célzott lövést 
adott le a németek Mercedesére, amelynek szétrobbant a szélvédője. 
Schellenberg megfigyelte, , hogy a lövedékek ütötte lyukakból kiindulva 
miként terjedek a kristályos fonalak". 


Naujocks vette fel a harcot Kloppal. Kiugrott a száguldó kocsiból, 
előrántotta pisztolyát, s szabályszerű párbaj kezdődött kettejük között. 
Mindketten olyan gondosan céloztak, mintha lőtéren lennének. Végül 
Naujocks eltalálta a hollandot, akinek kezéből kihullott a fegyver, térde 
megroggyant, lassan földre rogyott, fekve maradt, sebéből ömlött a vér. 

Amikor már megszabadult legfőbb ellenfelétől, Naujocks ráordított 
Schellenbergre, akit különben sem szívlelt: 


- Tűnjön már el végre! Isten tudja, hogy úszta meg, hogy eltalálják. Los! 


Schellenbergnek nem kellett ezt kétszer mondani. FElmenekült a 
helyszínről. 


Időközben elfogták Bestet és Stevenst. Sok évi kényelmes életmód után 
nyilván sokkos hatást váltott ki a két középkorú tisztből, amikor egyszerre 
csak SD-gengszterek kerítették hatalmukba őket. Az elkövetkező években 
nyilván jócskán volt idejük eltűnődni, mi történt abban a pillanatban, .amely 
oly drámai fordulatot hozott az életükbe. (Végül 1945-ben szabadították ki, és 
megszégyenítve,  kegyvesztetten  hazaszállították őket Angliába, ahol 
nyugdíjuk megvonásával fenyegették meg őket, ha valaha is elmondják a 
, venlói incidens" igaz háttértörténetét.) Az igazság az, hogy ellenállás nélkül 
adták meg magukat. Stevens előrenyújtotta a kezét, hagyta magát 


megbilincselni, s közben ezt súgta társának: - Nekünk befellegzett, Best. 


Így is volt. Naujocks különítménye átlökdöste őket Németországba. 
Néhány pillanat, és már túl is jutottak a határon. Az akció teljes sikerrel 
végződött, a két angol immár Heydrich félelmetes rendőreinek a hatalmában 
volt. A németek tetszésük szerint bánhattak velük. 


Ez volt Naujocks utolsó jelentősebb harci bevetése. Hamarosan ezután 
végrehajtotta a történelem legnagyobb hamisítási akcióját, amit mindmáig 
megemlít a Ouinness Book of Records. Csakhogy bizonyos értelemben 
részvétele abban, amit napjainkban , gazdasági hadviselésének nevezünk, 
egyszersmind a bukásához is vezetett. Heydrich ugyanis megvádolta, hogy 
részt vett egy törvénytelen aranyügyletben (Egyesek szerint Heydrich azért 
kívánt megszabadulni tőle, mert Naujocks kihallgatta egyik szeretkezési 
rendezvényét az előkelő , Kitty szalon" bordélyházban, amelyet Heydrich a 
háború előtt nyitott meg Berlinben, többek között külföldi diplomaták 
számára.), mire megfosztották rangjától, és hamarosan közlegényként egy SS 
büntetőzászlóaljban találta magát - irány a keleti front. Meglepő módon ezt is 
túlélte, majd két év múlva, 1944-ben, Belgiumban átszökött az angolokhoz. A 
hamburgi piroslámpás negyed, a Reeperbahn egyik bordéllyal kombinált 
bárjának félszemű kidobó embereként végezte. 


Schellenbergnek a Führer személyesen adta át a Vaskeresztet a , venlói 
incidens"-ben vitt szerepéért, de ő úgy vélte, , jobb lett volna, ha folytathatom 
a tárgyalásokat". Ez az egyetlen elszólás Schellenberg emlékirataiban, 
amelyeket a háború után angol S1IS-elő- adótisztje szerkesztett meg és 


gondozott. E megjegyzésből kiviláglik, hogy Schellenberg tudta, Venlóban 


többről volt szó, mint két kisstílű SIS-ügynök és a német , katonai ellenállás 
állítólagos képviselői közötti tárgyalásokról. 


Himmler és Müller - ismét csak Schellenberg szerint - egy ideig 
megkíséreltek Elserből kicsikarni egy olyan vallomást, miszerint az angol 
Secret Service szolgálatában áll. Schellenberg egy ízben, amikor Müllerrel 
találkozott, észrevette, hogy annak kézbütyök- csontjait horzsolások borítják, 
s rá is jött, mitől származhatnak. Müller elmondta neki, hogy , Elser vagy 
megtagad minden választ, vagy ostoba hazugságokkal traktál". Majd 
hozzátette: , Eddig még mindenkivel elbántam, aki a kezembe került" - és ezt 
Schellenberg el is hitte neki. 


Müllernek azonban nem sikerült szóra bírnia Elsert. Továbbra is 
ugyanabban a dél-németországi koncentrációs táborban raboskodott, mint 
(Best és Stevens, famodelleket farigcsált régi szerszámaival, amelyeket 
Himmler személyes parancsára hozattak meg neki. így ment ez egészen 1945 
áprilisáig, amikor ,egy légitámadás során életét vesztette". Más szóval, 
diszkréten likvidálták, feltehetően szintén Himmler parancsára. Addigra 
ugyanis Himmler már Hitler háta mögött titkon tárgyalásokat folytatott a 
nyugati szövetségesekkel, és nem kívánta, hogy a múlt emlékei megzavarják e 
tárgyalásokat. Best és Stevens egy ideig azt hitte, hogy 1945 tavaszán 
ugyanez a sors éri majd őket, ámde megkímélték életüket, az SS túszokként 
használta őket. De, noha egészen az ötvenes évekig éltek, soha nem 
engedélyezték nekik, hogy elmondják az igazságot a venlói incidensről.) 


Jóllehet 1940 elejére Stevens és Best elvesztették eredeti értéküket - ettől 
fogva ugyanis az angol hatóságok nagyon óvatosakká váltak és óvakodtak 
kapcsolatot keresni a német , ellenállással" 


Heydrich továbbra is nagy érdeklődést tanúsított angliai irányítóik iránt. A 
korai, gleiwitzi és venlói diadalai után úgy tűnt, semmi sem állhatja útját 
felemelkedésének. Harmincöt éves korára már tábornok és államtitkár volt, de 
ingerelte, hogy egyik rangjából kifolyólag sem jelenthetett soha közvetlenül a 
Führernek, mindig csak Himmleren át juttathatta el jelentéseit hozzá. Ez 
viszont nem elégítette ki. Titokban megtanult repülni. A Luftwaffe tartalékos 
őrnagya lett, és hamarosan részt vett az angolok elleni első bevetésen. Ámde 
kénytelen volt kényszerleszállást végezni, s mindkét kezén nagy kötésekkel 
szégyenszemre visszaszállították Berlinbe. 


Kiterjesztette igazgatási tevékenységét is. "A legjobb úton haladt afelé, 
hogy kartotékrendszert építsen ki minden 18 éven felüli élő német 


állampolgárról. De még ezzel sem elégedett meg. Előkotorta a stricikről, 
prostituáltakról és rendőri besúgókról szóló ősrégi rendőri jelentéseket, hogy 
összekaparjon minden lehető mocskot a főnökeiről és párttestvéreiről. 
Nyilván úgy vélte, a zsarolás is a hatalomszerzés egyik módja. Ugyanezen 
oknál fogva hívta életre a , Kitty szalont", ezt a divatos berlini bordélyházat; 
ebben a legmenőbb kurvák dolgoztak, akik állítólag több nyelven is beszéltek, 
s minél többet igyekeztek kihúzni neves vendégeikből, mivel minden jelentős 


ágybéli beszélgetést lehallgattak és rögzítettek a pincében. 


Így történt, hogy mire az 1939-es furcsa háború az 1940-es tavaszi forró 
háborúvá alakult át, Heydrich maradéktalanul ellenőrizte nyolcvanmillió 
német és a Birodalomhoz csatolt ugyanilyen számú osztrák, csehszlovák és 
lengyel minden gondolatát és érzését. S ez a Birodalom hamarosan az egykori 

lengyel-orosz határ mocsárvidékétől egészen a La Manche partjáig terjedt. 


Heydrich ekkorra egyre zárkózottabbá vált. Utasította feleségét is, 
korlátozza ismeretségi körét, amikor az tiltakozott, amiért férje elhanyagolja 
és csak nagy ritkán találkoznak, így válaszolt: , Megvagyunk magunkban. 
Hadd élvezzük életünket a gyerekeinkkel, otthonunk bizalmas légkörében." 
Mindazonáltal néha napján részt vett részeg orgiákban, amelyek rendszerint 
bordélyházban értek véget. Egy ízben egy olasz bordélyban tartott mulatozás 
után zsebéből előhúzott egy maroknyi aranyérmét, a földre szórta, és élvezte, 
ahogyan a félmeztelen kurvák  dulakodva,  hemperegve próbálták 
megkaparintani azokat. 


Úgy tűnik, valamiféle mániás titkolózás lett úrrá rajta, mintha azt akarná, 
hogy senki, még a felesége se tudjon túl sokat a tevékenységéről vagy a 
terveiről. Himmler egy ízben felajánlotta neki a nagy megtiszteltetésszámba 
menő tegeződést. Heydrich tapintatosan elutasította ezt, pedig Himmler csak 
néhány régi pártbajtársának engedélyezte e megszólítást; ezek között volt a 
másik világháború egyik leghírhedtebb kémje, az ünnepelt Paul Thömmel. 
Heydrich a háta mögött továbbra is gúnyolta a főnökét és , negyvenes számú 
bugyit viselő" egyszerű polgárasszony feleségét. 


Heydrich voltaképpen a második generációs nácik jellegzetes képviselője 
volt; ezek a harmincas évek elején léptek színre; közéjük tartozott Bormann, 
Speer, Peiper, a Waffen SS főnöke, de még Schellenberg is. Mindezek a 
hatalom ifjú technokratáiként Hitler 1933. évi hatalomátvétele után kezdték 
pályafutásukat, és az évek során egyre inkább kedvükre valónak találták a 
hatalmat. Most már a maguk körmönfont módján, gyakran a párt 
nyilvánosságot kerülő posztjain azon voltak, hogy magukhoz ragadják az 
irányítást. Fölismerték, hogy Hitler, Himmler, Oöring meg a többiek nem 


lesznek örök életűek. Vajon ki követi majd őket? A válasz nyilvánvaló volt: 
ők lesznek az utódaik. Ehhez azonban érdemeket kellett szerezniük, és ami 
ennél is fontosabb, hatalmi bázist kiépíteniük, mert erre az ugródeszkára 
szüksége van minden politikusnak, áki el akar jutni a hatalom csúcsára. 


Amikor a háború már második esztendeje folyt, Heydrich úgy gondolta, 
nem elegendő, hogy a német rendőri szervezet parancsnokhelyettese legyen, 
jóllehet e beosztása révén a Birodalom egyik legnagyobb hatalmú embere lett. 
E poszt természetéből kifolyólag a nagyközönség jóformán mit sem tudott 
róla. Úgy érezte, kiemelkedőbb szerephez kell jutnia abban, amit a nácik 
politikának tekintettek. De mi legyen az? Miként válhat többé, mint 
, rendőrvérebbé", ahogyan gyakran utálkozva jellemezte beosztását Linának? 


Végre 1940 elején, mintegy annak eredményeként, amit megtudott a venlói 
incidens során az angol politika legfelsőbb köreinek sajátos rejtett 
áramlatairól, elérkezett a nagy alkalom egy angol királyi herceg alakjában, aki 
sokkalta inkább német volt, mint maga Heydrich. 


3. 


A herceg hírneves ősei közül utolsóként I. Jakabnak folyt angol vér az 
ereiben, mintegy háromszáz esztendővel korábban, mint ahogyan ő a 
tizenkilencedik század utolsó évtizedében megszületett. Azóta az angol trónon 
az egymást követő nemzedékek színtiszta németek voltak. Közvetlen elődei, a 
Hannoveri dinasztia uralkodói közel kétszáz éven át azoknak a német 
fejedelemségeknek a sarjaival házasodtak, amelyek túlélték a római szent 
birodalom felbomlását. Mindkét dédszülője, Viktória és Albert anyanyelve 
német volt, csak később tanultak meg angolul, nagyapja, VII. Eduard pedig, 
aki ismét egy német királyi családból való hercegnőt vett el, tagadhatatlanul 
német akcentussal beszélt angolul. Egyszóval, a jövendő walesi herceg 
tisztára német származású volt, s jóllehet , valamiféle korcs cockney-amerikai 


kiejtéssel" beszélt angolul - amint azt egy rosszindulatú megfigyelő 
megjegyezte -, az egyetlen idegen nyelv, amelyet helyes kiejtéssel és 


kifogástalanul beszélt, a német volt. 


Az igazat megvallva, kezdetben nem kedvelte különösebben a németeket. 
Nem szívlelte az angol királyi udvar kékvérű pompáját és szertartásosságát, 
de hasonlóképpen megvetette a német udvarok vidékies dohosságát, ahol 
minden férfi operett egyenruhát viselt, függetlenül attól, joga volt-e hozzá 
vagy sem, s ahol szüntelenül hajlongtak és hajbókoltak. 


A jóképű, szőke, kissé alacsony termetű gárdatiszt walesi herceg az első 
világháborúban Franciaországban szolgált, természetesen a vezérkarnál, s ott 
még inkább felébredt ellenszenve a németek iránt, noha több vér szerinti 
rokona harcolt a németek oldalán, mint a szövetségesekén. A háború végére, 
1918-ra - nyugodtan állíthatjuk - valamiféle furcsa, kusza gyűlölet-szeretet 
viszony alakult ki Edward walesi herceg, az angol trón várományosa és 
Németország között, ahonnan hajdani és közvetlenebb elődei is származtak. 


Addigra , Eddie", ahogyan a családon belül nevezték, akit vaskézzel 
irányította apja, s aki úgy kezelte fiait, mintha a Királyi Haditengerészet 
fedélzetmesterei lettek volna, zavaros fejű fiatalemberré vált. Jóllehet 
népszerűségnek örvendett, és szemmel láthatóan nagyon a szívén viselte az 
egyszerű emberek sorsát, lelke mélyén üresfejű playboy volt. Fittyet hányt a 
protokollnak. Csak akkor teljesítette trónörökösi kötelességeit, ha apja 
rákényszerítet- te. Mindennél fontosabbnak tartotta, hogy élvezze az életet. 


Mindenekfölött zűrzavaros szexuális élete nyomta rá a bélyegét 
viselkedésére, és végső soron magatartására és politikai elgondolásaira is. 
Először is nem egykönnyen boldogult felnőttkori szexuális kapcsolataival. 
Barátnői rendszerint idősebb, férjes, gyermekes asszonyok közül kerültek ki, 
akik eltűrték szexuális hóbortjait, de voltaképpen uralkodtak rajta. A háta 
mögött egyikük, első tartós szeretője, Freda Dudley-Ward, a parlament 
liberális képviselőcsoportja vezetőjének felesége, , kis ember-nek nevezte, 
mert ahogyan egy másik tartós kapcsolata, az amerikai Thelma Furness 
elárulta barátainak, , életemben nem láttam még férfit ilyen parányi 
fütykössel". 

Lényegtelen, vajon ezek a cinikus társaságbeli nők soha nem volt anyját 
helyettesítették-e, vagy a dajkáit és nevelőnőit, akik ifjúkorának állandó 
kísérői voltak és uralkodtak rajta a gyerekszobában, de annyi bizonyos, 
kapcsolatait mindenkor az jellemezte, hogy egy erős kezű nő uralkodott rajta. 


Úgyszintén hasonló szexuális környezetben, határozottan gyermekded volt 
elképzelése, miként szórakozzék barátai körében. 


Unokafivére, Lord Louis Mountbatten beszámolt arról, hogy egy , Eddie"- 
vel 1920-ban megtett hajóúton pelenkát vett fel, és szájával cumival 
kapálózott egy gyermekkocsiban. Ugyanezen a hajóúton ócska göncöt öltve 
rávetette magát Lord Claud Hamiltonra, egy jóvágású gránátos tisztre, S 
meztelenre vetkőztette. Senki sem merte megkérdezni, mi késztette erre. 


Végtére is ő volt a trónörökös. 


Végül - amint az világszerte közismert - szexuális hóbortjai révén kötött ki 
utolsó, végzetes szeretőjénél, Wallisnál, aki nem volt sem csinos, sem okos, 
sem angol. De eléggé ravasznak bizonyult, hogy megadja neki mindazt, amit 
ágyban és ágyon kívül kívánt. Viszonzásképpen neki meg kellett adnia a 
törtető déli szépségnek, amit az akart: pénzt, hatalmat, címet-rangot és 
társadalmi státust. 


A trónról történt leköszöntét követő évben az akkor már windsori herceg 
címet viselő Edward ellátogatott Hitler Adolfhoz. Hitler már nagyon várta ezt 
a találkozást, noha általában nemigen szánt időt királyi családok sarjaira. Ám 
ennek az évnek az őszén erőt vett magán, és szívélyes két órát töltött el 
Berchtesgadenben a windsori herceggel és hercegnével. Kiváltképpen Wallis 
hódította meg - , semmi kikészítés, elég jó alak és kifogástalan, ápolt külső és 
öltözék". 

Ekkor kezdődött meg az osztrák parasztok leszármazottja és a több mint 
ezeresztendős múltra visszatekintő herceg közötti sajátos kapcsolat, amely 


azonban sikeresnek bizonyult, mert mindkét fél akart valamit a másiktól. 
Hitler azt szerette volna, hogy Nagy-Britannia ne avatkozzék be Németország 
ügyeibe az európai kontinensen, a herceg pedig azt akarta, hogy feleségét 
ismerjék el, ő pedig, ha lehetséges, visszakerüljön a trónra. Amikor a hercegi 
pár ezen az októberi napon távozott Berchtesgadenból, Hitler megjegyezte 
tolmácsának, dr. Paul Schmidtnek: , Ennek a nőnek királynőnek kellene 
lennie." S pontosan ebben reménykedett mindkét fél. 


A venlói akció sikeres befejezése után három hónappal a hollandiai német 
nagykövet levelet írt von Ribbentropnak azzal a megjegyzéssel, hogy levelét a 
Führer figyelmébe ajánlja, mivel , személyes ismeretségeim révén esetleg 
lehetőségem kínálkozik bizonyos kapcsolatok kiépítésére a windsori 
herceggel". Kifejtette, hogy a herceg elégedetlen jelenlegi beosztásával, 
vagyis azzal, hogy vezető összekötő tiszt a franciák mellett, s ami még 
fontosabb, , úgy tűnik, kezd kialakulni egy ellenzéki mozgalom W. körül. 
Amikor legutóbb Londonban járt, egy közvetítő útján megmagyaráztam neki, 
miért . merőben utópisztikus Anglia számára megkísérelni egy 
rendszerváltozást , Németországban, és  közvetítőm szerint fejtegetései 
bizonyos mértékig hatással voltak rá." 


E levél alapján nyilvánvaló, hogy a.) a németek úgy vélték, továbbra is 
nyíltan beszélhetnek a brit hadsereg egy tábornokával, egy Németországgal 
hadban álló állampolgárával, és b.) hogy a megalkuvás politikája még nem 
halott. Ugyanazok, akik megállapodásra akartak jutni - ha valóban erről volt 
szó - Venlóban a , német ellenállással", továbbra is nagyon szívesen folytatták 
és ápolták volna ezt az áruló kapcsolatot az ellenséggel. 


A következő néhány hónapban a nagykövet és mások is beszámolhattak 
von Ribbentrop német külügyminiszternek a herceg olyan kijelentéseiről, 
amelyek szemmel láthatóan azt tükrözték, ellenzi a Németország elleni háború 
folytatását, s nem lenne ellenére valamiféle egyezségre jutni Hitlerrel, ami 
véget vetne a háborúnak, mielőtt a harcok fellángolása ezt lehetetlenné tenné. 


Csakhogy az események túlléptek a windsori hercegi páron. Hitler 1940. 
május 10-én előrenyomult nyugat felé és behatolt Hollandiába meg 
Franciaországba. Londonban pánik tört ki. Tizenhat nappal később Lord 
Halifax angol külügyminiszter ezzel állt elő a háborús kabinet ülésén: ,,A 
kérdés most nem annyira az... hogyan lehetne teljes vereséget mérni 
Németországra, hanem az, hogy meg kell védenünk a birodalmat." 


Úgy hírlett, készül a békekötés. Ám a megalkuvók nem számoltak az új 


422 


miniszterelnökkel, Winston Churchil-lel, aki két nappal később ezt közölte 


szűkebb kormányával: , Egyetlen módja van annak, hogy visszatérjünk 
(Európába), ha megmutatjuk a világnak: Németország nem győzött le 
bennünket. (...) Kerüljük el tehát, hogy Franciaországgal együtt lerántsanak 
bennünket a csúszós lejtőn." 


Ez a szemlélet nem volt ínyére a windsori hercegnek. Még ugyanezen a 
héten dezertált a brit hadseregből! Engedély nélkül odahagyta vezérkari 
munkáját, és elvitte Wallist Dél-Franciaországba. Súlyosan megrakott 
kocsikból álló kisebb konvojjal haladtak délnek a part felé igyekvő francia és 
belga menekültekkel zsúfolt utakon. Végül elérkeztek Biarriztba, amely 
egykori kaszinóiról és fényűző életviteléről volt híres, most pedig a semleges 
Spanyolország határához legközelebb eső , elegáns" városnak számított. 

A herceg csekély számú kíséretével június 19-én átlépte a spanyol határt. 
A németek, kivált az Abwehr főnöke, Canaris, akinek kitűnő kapcsolatai 
voltak Spanyolországban, s a lehető legtöbb időt töltötte az országban, 
nyomban tudomást szereztek a windsori hercegék megérkeztéről. Von Stohrer 
német nagykövet azonnal táviratozott von Ribbentropnak, és tanácsát kérte, 
miképpen kezelje őket. Aziránt érdeklődött, vajon , esetleg érdekeltek lennénk 
abban, hogy itt feltartóztassuk a herceget, végül pedig fenntartsuk vele a 
kapcsolatot". Von Ribbentrop másnap válaszolt: , Lehetséges-e C...) 
feltartóztatni a windsori herceget és hercegnét, mielőtt megadnák nekik a 
kilépési engedélyt?" Ribbentrop mindig szem előtt tartotta, mi a nagyobb 
lehetőség. Tudta, ha felhasználhatná a windsori hercegéket a Németország és 
Nagy-Britannia közötti békekötésre, az hihetetlenül nagy sikert jelentene a 


számára. 


Ám még mielőtt a spanyolországi németek léphettek volna, a windsori 
hercegi pár elutazott Portugáliába, és ott Estorilban, dr. Ricardo Espiritu Santo 
e Silva bankárnál szálltak meg, aki nevét meghazudtolva zsidó, Rotschildék 
barátja és náci szimpatizáns volt. Végtére is magánbankháza volt egy 
totalitárius államban, és törődnie kellett családi érdekeltségeivel. 


Ostoba lépés volt akár csak ideiglenesen is letelepedni Portugáliában, 
miközben Churchill azt latolgatta, milyen megbízást kapjon legközelebb a 
, dezertőr". A villa elszigetelten állt, könnyen meg lehetett közelíteni. Ez 
azonban nemigen aggasztotta a herceget, mert ahogyan Dávid Eccles - aki az 
idő tájt Lisszabonban dolgozott a brit gazdasági hadviselés minisztériumának 
megbízásából - írta a feleségének: ,A herceg meglehetősen ötödik 
hadoszlopos", így azután az, hogy német, olasz, portugál, spanyol és angol 
ügynökök figyelték a házat, nem okozott neki sok fejfájást. Teljesen 
nyilvánvalónak tűnt, hogy a windsori hercegék még nem döntötték el, 


elhagyják-e Európát vagy sem. Ezen a nyáron a herceg élete második 
legfontosabb döntése előtt állt. 


Ha az iránta mindig jóakaratot tanúsító Churchil-lel tart, s hagyja, hogy 
kivonják a nácik feltételezett befolyása alól, akkor hová mehetne? Bizonyára 
nem Angliába. Erzsébet királynő, aki a windsori hercegéket okolta, amiért 
Edward lemondása miatt kényszerült vonakodó férje a trónra lépni, nem tűrte 
volna ezt. A hadsereg vezetői természetesen nem hagyták volna, hogy 
bármiféle katonai parancsnoki beosztást kapjon. Mindennek alapján csak a 
Birodalom viszonylagos ismeretlensége kínálkozott, márpedig ott mindenütt 
valamennyi kulcsfontosságú posztot tehetséges, okos férfiak töltötték be. 


Az alternatív megoldás az volt, hogy ottmarad Portugáliában, és mérlegelje 
azt a képtelenséget, hogy  együttműködjék Hitlerrel, reménykedjék 
visszatérésében az angol trónra, oldalán Wallisszal mint királynéval. 

Úgy tűnik, von Ribbentrop is ekképpen gondolkodott. Egy 1940. júliusi 
reggel ugyanis felhangzott Ribbentrop , érces hangja" Schellenberg berlini 
irodájának telefonjában: , Mondja, barátom, nem tudna azonnal átjönni a 
hivatalomba? Ugye ráér?" 


Schellenberg ráért. 


4. 


Schellenberg, aki ekkor már kiismerte főnöke erős oldalait és gyengéit, 
úgy határozott, azonnal jelent neki e telefonbeszélgetésről. 


Heydrich ugyanis, ahogyan Schellenberg a háború után írta, , betegesen 
féltékeny" természetű volt. Heydrich elég nyugodtan fogadta a közlést. 
Megelégedett ezzel a válasszal: - Értem, az öreg úriember többé már nem 
kíván tanácskozni velem. Hát csak ménjen át hozzá, és adja át neki az 
üdvözletemet. - Ezzel útjára 15 bocsátotta Schellenberget. 


Ribbentrop szokása szerint íróasztala mögött állva fogadta Schellenberget. 
néhány udvarias mondatváltás után Ribbentrop a tárgyra tért. - A dolog 
lényege, hogy a windsori herceget lemondása óta szoros őrizet alatt tartja az 
angol Secret Service. Szinte már fogoly. Jelentéseink alapján tudjuk, a herceg 
megőrizte korábbi rokonszenvét Németország iránt, s megfelelő feltételek 
esetén hajlana arra, hogy megszökjön jelenlegi környezetéből, és ha valóban 
Spanyolországban telepedne le, kész lenne felújítani régi baráti kapcsolatait 
Németországgal. A Führer úgy véli, ez a magatartása igen jelentős. 


Schellenberg nyilván fölismerte, hogy igen fontos és igen veszélyes ügyről 
van szó. Ribbentrop azzal folytatta, hogy a Führer hajlandó lenne akár 
ötvenmillió svájci frankot fizetni a hercegnek, , amennyiben kész lenne egy 
gesztussal hivatalosan elhatárolni magát a brit királyi ház mesterkedéseitől". 


Más szóval, Hitler nemcsak azért kínál egy vagyont a volt királynak, hogy 
, elhatárolja magát" VI. Györgytől, hanem - és ez még fontosabb - hogy 
nyíltan kiálljon a békekötés mellett, és kinyilvánítsa, ismét el kívánja foglalni 
az angol trónt. Nagy-Britannia Hannoveri házból származó uralkodói két 
évszázadon át hírhedetten pénzsóvárak voltak, és ez alól a herceg sem 
számított kivételnek: valóságos művésze volt annak, hogy másokkal fizettesse 
ki a számláit. Mindeddig azonban egyetlen Hannoveri házbeli király sem volt 
hajlandó pénzért elárulni a hazáját. 

Miután nyíltan közölte, miről van szó, tájékoztatta Schellenberget (és 
Heydrichet, hiszen e beszélgetést nyomban jelentették neki), mit vár tőle. Fel 
kell vennie a kapcsolatot a herceggel. Intézkedni kell, hogy rendelkezésre 
álljon a pénz, a herceget pedig meg kell hívni, hogy lépje át a spanyol határt, 
ahol az SD-ügynökök szorosabb megfigyelés alatt tarthatják. 


Meglehet, Schellenberg gyáva volt, de távolról sem volt ostoba. Tudni 
akarta, pontosan mi is lesz az ő szerepe ebben a dologban. 


- Hajói értem - kérdezte ha a windsori herceg ellenállna, erőszakkal kell 
átvinnem Spanyolországba? 


Ribbentrop fontolgatta a választ. Szerette mutatni, hogy , latolgat". Úgy 
vélte, ez a fontos hivatalának megfelelő súlyt kölcsönöz neki. - nos - szólalt 
meg végül a külügyminiszter -, a Führer úgy gondolja, erőszakot elsősorban 
az angol Secret Service ellen kellene alkalmazni. 


Megbeszélésüket ekkor a telefon csengése szakította félbe. Maga a Führer 
telefonált. Schellenberg úgy tett, mintha nem figyelne oda, de természetesen 
hegyezte a fülét, hogy egyetlen szót se mulasszon el. Későbbi beszámolója 
szerint a Führernek láthatóan nemigen volt ínyére Ribbentrop terve. Végül 
azonban hallotta, hogy Ribbentrop azt mondja: - nagyon helyes, ezek szerint 
Schellenberg a lehető legkorábbi időpontban különgépen repül Madridba. - 
Távolról hallotta Hitler halk válaszát: - Adja át neki személyes üzenetemet, 
hogy megbízom benne. 


Ribbentrop fölállt, meghajolt a telefon előtt és ünnepélyesen kijelentette: - 


Köszönöm, mein Führer. 


Más körülmények között Schellenberg mulatságosnak találta volna ezt a 
gesztust, de most úgy érezte, esetleg az ő élete forog kockán. Hitler végül még 
hozzáfűzött valamit, ami arról tanúskodott, hogy helyesen mérte fel 
Windsorék házasságát: - Schellenbergnek mindenekelőtt szem előtt kell 
tartania, milyen fontos a hercegné beállítottsága, és mindent meg kell tennie, 


hogy elnyerje a támogatást. Igen nagy befolyása van a hercegre. 


így kezdődött. Természetesen sohasem fogjuk megtudni a teljes igazságot 
arról, mi történt júliusban az Ibériai-félszigeten. Schellenberg beszámolóját 
kényszerhelyzetben írta. Az SIS-nek minden bizonnyal rendelkezésére álltak 
szigorúan titkos dokumentumok, és természetesen az angol királyi család, 
bármennyire is gyűlölte Wallist, gondoskodott róla, hogy 1945 után alapos 
, nagytakarítást" végezzenek. Az egyik legfőbb árulók, Anthony Blunt és 
hozzá hasonló társai, akik nem voltak árulói, a háború után ellepték az európai 
kontinenst, és rengeteg irományt, dokumentumot szereztek meg; ezekben 
legfelsőbb szintű és hazaáruló kapcsolatokról számoltak be Nagy-Britannia és 
Németország között, amelyeket a háború alatt semleges országokon, például 
Svájcon és Spanyolországon át, építettek ki. 


Úgy tűnik, háromoldalú titkos háború folyt Heydrich ügynökei, a brit SIS 
és Churchill - aki el akarta távolítani a herceget Európából, mielőtt még 


további bajokat okozhatna Nagy-Britannia ügyének -, valamint a windsori 
hercegék között, akik viszont nem akarták elhagyni a kontinenst. Nem világos 
azonban, vajon a herceg, Wallis befolyása alatt valóban megkísérelt-e 
valamiféle egyezségre jutni Hitlerrel, miáltal ismét elfoglalhatná a trónt, 
mielőtt még Churchill elkapná a grabancát és kitoloncolná a kontinensről. 


Miközben délen javában folyt ez a furcsa játék, az akciót névleg irányító 
Heydrich kidolgozta saját tervét a herceg szülőhazáját illetően. Az 
Oroszlánfóka-hadművelet - ezt a fedőnevet adták Nagy- Britannia elözönlése 
tervének - a tervezés végső szakaszába ért, és Heydrich nem tudott ellenállni a 
csábításnak, hogy részt vegyen benne. - Reinhard minduntalan új feladatokat 
keresett - panaszolta a felesége. - S ha talált ilyeneket, sajnálatos módon 
képtelen volt lemondani a régiekről. 


zz 


Himmler helyetteseként tudta, az ő feladata lesz azt követően, hogy 
hatalmukba kerítették Nagy-Britanniát, összefogdosni mindazokat, akiket 
veszélyesnek tekintenek a Harmadik Birodalomra, így azután a szakemberei 
dr. Six parancsnoksága alatt (őt szemelték ki az SD angliai képviselőjének 
posztjára) , feketelistát" állítottak össze. Elgondolásuk szerint ennek alapján 
kellett volna a  Gestapónak azonnal letartóztatnia a listán szereplő 
személyeket. (Schellenberg később emlékirataiban azt állította, ő készítette el 
a listát, ám ez fölöttébb valószínűtlen, mert ez idő tájt idejének nagy részét 
Spanyolországban töltötte.) A listán rég halott személyek is szerepeltek, 
mások a háború kitörésekor hanyatt-homlok a domíniumokba távoztak, 


továbbá olyan meggyőződéses náciellenesek neve is szerepelt a listán, mint 
Noel Cowardé vagy Nancy Cunard társasági hangadóé. 


E lista nyilvánosságra hozatala után, 1945-ben Rebecca West, akinek a 
neve szintén szerepelt rajta, ezt sürgönyözte Noel Cowardnak: , Drágám, 
micsoda emberek társaságában haltunk volna meg!" 


Heydrich hatósága egy másik érdekes útmutatót, az Informatív onsheft OB- 
t, vagyis egy Fiagy-Britanniáról szóló információs brosúrát is kiadott. Ezzel 
az volt a célja, hogy segítse a német titkos- rendőrség bőrkabátos , nehézfiúit" 
a zsákmány felkutatásában Nagy-Britanniában, és az ország németellenes 
érzelmei hagyományos forrásainak a felderítésében. E lista élén természetesen 
Eton és a többi nagy magániskola állott. , Ezekre különösen nagy figyelmet 
kell fordítani - állapította meg az útmutató -, ezek ugyanis az alapvető 
németellenes propaganda fészkei." Miután a brosúra megjegyzi, hogy 
, Etonban betelt az előjegyzés egészen 1949-ig" (Az emberben felötlik, vajon 
az útmutató összeállítója nem von Ribbentroptól kapott-e erre vonatkozó 
tájékoztatást. Amikor ugyanis a brit Secret Service - egy munkáját 


szenvedéllyel végző rendre". 


Ma már könnyű megmosolyogni ezeknek az , útmutatóknak" a hibáit, 
naivitását és az angol mentalitás iránti értetlenségét. Ámde nem szabad 
lebecsülni e brosúrákat, hiszen néhány hét alatt agyalták ki és küldték 
nyomdába őket (bizonyítja ezt, hogy az előző év novemberében elrabolt Best 
és Stevens német fogságban tett vallomásait is felhasználták bennük). 
Bármennyire is hibásak voltak, bármennyi téves értelmezést is tartalmaztak, 
nagy sietve kellett összeállítani ezeket az útmutatókat, amelyek 1940 
augusztusában már ott voltak a német vezérkari tisztek kezében, (öt hónappal 
korábban, amikor a németek Norvégia lerohanására készültek, a német 
szárazföldi erők parancsnoka kénytelen volt saját zsebéből, boltban vásárolni 
egy bedekkert, annyira hiányosak voltak értesülései erről az országról!) 


Ismét csak Heydrich volt az, aki a rá jellemző határozottsággal - amit 
hamarosan egy sokkalta nagyobb arányú projektum megvalósításában 
használtak fel, s amely gyalázatot hozott Németország nevére a 20. század 
hátralevő esztendőiben - küzdötte le az időkorlátokat és a hivatalban ücsörgő 
bürokraták szokott lassúságát, hogy létrehozza azt, amit Peter Fleming így 
jellemzett: , Teljes dokumentumsorozat - térképek, fényképfelvételek, 
várostérképek, topográfiai adatok, yardokat és schillingeket méterre, illetve 
márkára átszámító táblázatok, a brit alkotmánytörténet rövid összegzése stb., 
stb. amely olyan testes volt, hogy megtöltött egy kisebb hátizsákot. - Ennek 
alapján arra a következtetésre jutott, hogy (...) azok, akik elrendelték e munka 
elvégzését, és azok, akik nagyon rövid idő alatt elvégezték azt, aligha 
tekinthetők dilettánsoknak." (Peter Fleming: Invasion, 1940 (Rupert Hart- 
Davis, 1957) Flemingnek igaza volt. Reinhard Heydrich Obergruppenfiührer 
aligha lehetett dilettánsnak nevezni. 


5. 


Heydrích tehát irányította Németország rendőrségét, mellékesen pedig 
készült az Oroszlánfóka-Hadműveletbeni szerepére, de közben megpróbált 
úrrá lenni az Ibériai-félszigeten kialakult zűrzavaros helyzeten is. Az 
Unternehmen Willi" (így nevezték a Schellenberg irányította akciót), amiben a 
, Willi" , Windsort" jelölt, számos nehézségbe ütközött. Ezeket nemcsak a 
madridi brit nagykövetségen működő 5SIS okozta, hanem Londonból 
Churchill, sőt a helyi hatóságok is, amelyek arra törekedtek, hogy nagyjából- 
egészéből mindkét felet kielégítsék, végül pedig bonyodalmakat okozott maga 
a herceg. Egyszerre csak úgy tűnt, kettős játékot folytat. Egyrészt igyekezett 
féken tartani az egyre ingerültebbé váló Churchillt, azt ígérve, mihelyt 
rendelkezésére áll megfelelő szállítási eszköz, elhagyja Európát, másrészt 
továbbra is kapcsolatot tartott a németekkel. 


Von Stohrer közvetítésével köszönetét mondott Ribbentropnak, amiért 
őriztette a párizsi házát a megszállt Franciaországban (nem is szólva 
bankszámlája fenntartásáról, amit azonban nem említett üzenetében). Arról is 
tájékoztatta a német külügyminisztert, Churchill azzal fenyegeti őt, hogy 
haditörvényszék elé állíttatja, ha nem fogadná el a miniszterelnök által 
felajánlott "bahamai kormányzói tisztséget. Ugyanakkor jelentéktelen 
semmiségekkel dühítette a nehéz helyzetben levő Churchillt: nem kaphatna-e 
inasként egy skót gárdistát, ha elutazik riassauba, majd azt követelte, hogy a 
legközelebb induló hidroplánnal küldjék el neki Londonból Lisszabonba 
kedvenc márkájú cigarettáit és dohányát. 


Időközben Schellenberg a maga tervei végrehajtásán fáradozott, vagyis 
hogy megvesztegesse a herceget, vagy szükség esetén elrabolja. Egy japán 
ügynök révén (ami tovább bonyolította ezt a szerteágazó történetet, 
megszerezte a herceg estorili házának tervrajzait és egyéb részleteit; a házat a 
tanácstalan hercegi pár a nácik zsidó ügynökétől kapta kölcsön. Schellenberg 
megvesztegette az egész cselédséget, a herceg minden egyes szavát jelentették 
neki. Még a portugál őröket is sikerült saját embereivel felváltania. Korlátlan 
pénzforrásai minden ajtót megnyitottak előtte. De vajon sikerül-e pénzével 
elcsábítania a herceget, hogy álljon át a németek táborába, mielőtt még 


Churchill át nem szállíttatja a világ másik végébe? 


Schellenberg elhatározta, kikényszeríti a herceg döntését, dűlőre viszi a 


dolgot. A japán ügynökkel kettesben besettenkedtek a herceg otthonának a 
kertjébe (ismét csak megvesztegették az őröket) és köveket kezdtek hajigálni 
a ház ablakaira. Az volt a szándékuk, hogy felidegesítik a herceget. Az őrök 
nyomban kirohantak, és átfésülték a kertet, keresve a , támadókat". Másnap 
reggel a megvesztegetett szolgák közölték urukkal, hogy a titokzatos kő- 
dobálás az álnok , angol titkosszolgálat" műve volt. A herceg válaszát nem 
jegyezték fel, de Schellenberg néhány nappal később fokozta a nyomást: 
virágcsokrot kézbesítettek a házba egy levélkével, amelyben ez állt: 
, Óvakodjék a Secret Service mesterkedéseitől - egy portugál barátja, aki a 


javát akarja önnek. " 


Schellenberg azonban kezdte úgy érezni, hogy sebezhetővé vált 
Portugáliában. Japán ügynöke szólt neki, hogy az SIS ügynökei a nyomában 
járnak. Ez ugyan nem volt igaz, de attól fogva Schellenberg eljátszotta a 
képzeletbeli ízig-vérig kém szerepét, , megváltoztattam útirányomat, buszról 
taxira szálltam át" és így tovább. Ámde képtelen volt lerázni követőit - 
legalábbis úgy gondolta. A háború után megtudta Secret Service-beli 
kihallgatóitól: , még azt sem tudták, hogy Portugáliában tartózkodom". Ez 
bizonyára keserű csalódást okozott az élénk képzelőerejű és a saját 
jelentőségét túlbecsülő Schellenberg számára. 


Időközben Berlinbe küldött jelentéseire nem fordítottak akkora figyelmet, 
amilyet szerinte megérdemeltek volna. Heydrichet egyelőre túlságosan 
elfoglalták a Nagy-Britannia inváziójával kapcsolatos tervek, nem tudott 
kellőképpen foglalkozni az Operation Willi- vel. Úgy tűnt, az akciót 
Ribbentrop irányítja, és válaszai Schellenberg közléseire , egyre hűvösebbek 
lettek". S ekkor derült égből villámcsapásként a következő táviratot kapta a 
külügyminisztertől: , A Führer parancsára haladéktalanul meg kell szervezni 
(Windsorék) megszöktetését." Ez feltehetően megdöbbentette Schellenberget, 
de tudta, bármilyen nagy a kockázat, engedelmeskednie kell. 


Végül japán , barátjához" fordult, aki következetesen névtelenségbe 
burkolózott. Figyelmesen hallgatta Schellenberg közléseit, majd megjegyezte, 
hogy a Führer bizonyára tudja, mit akar. Azután alattomosan megkérdezte: - 
Tulajdonképpen mit is kíván megbeszélni velem? Azt, hogy miként hajtsa 
végre ezt a parancsot, vagy miként játssza ki?" A japán tehát leleplezte 
Schellenberget, aki természetesen nem akarta vásárra vinni a bőrét. 
Köntörfalazott, de a japán félresöpörte a kifogásait. - Az, hogy miként fogja 
igazolni magát a Führere előtt, az nem az én dolgom. Ne vesztessük tehát az 
időt, beszéljük meg, hogyan kerülheti meg a parancs teljesítését. Schellenberg 
szívből egyetértett ezzel. Némán hallgatta a japán fejtegetését. 


A japán által javasolt megoldás egyszerű volt: közvetve kell figyelmeztetni 
az angolokat, mi van készülőben. Ő majd megvesztegeti a portugál rendőr- 
főkapitányságon dolgozó , barátját", s ráveszi, hogy erősítse meg a herceget 
őrző rendőri erőket. Majd azzal indokolják ezt a hercegnek, hogy a helybeliek 
arra gyanakodnak, esetleg elrabolhatja a brit Secret Service. Ugyanakkor az 
őrség harminc főre növelése láttán Ribbentrop megérti majd, Schellenbergnek 
nemigen lehet esélye arra, hogy a herceg közelébe férkőzzön. 


A terv szinte azonnal éreztette a hatását. Stohrer nagykövet azt jelentette a 
német külügyminiszternek, hogy , a herceg Portugáliában szinte fogolynak 
érzi magát. Ügynökök veszik körül. (...) ,A továbbiakban arról tájékoztatta 
Ribbentropot, hogy a herceg egyre jobban elidegenedik a királytól és 
Churchill kormányától, de Windsoréknak kevésbé kell tartaniuk a királytól, 
aki , meglehetősen ostoba". Ámde a , Tavasz királynét" más fából faragták. 
, Ügyesen intrikál a herceg, legfőképpen pedig a hercegné ellen." 


Eközben Schellenberg színfalak mögötti machinációi nemcsak Churchillt, 
hanem Roosevelt elnököt is aggasztották. Portugáliai képviselői bizonyosra 
vették, hogy a németek kísérletet fognak tenni a herceg elfogására, márpedig 
Roosevelt tudta, ha a windso- ri herceg kiállna a nácik mellett, ezzel 
szertefoszlana reménye, hogy valaha is háborúba vigye Amerikát Nagy- 
Britannia oldalán. 


így történt hogy 1940 júliusának utolsó hetében, e két élvhaj- hász 
száműzött tevékenysége hatással volt egész nemzetek sorsára. Ekkor mind 
Roosevelt, mind Churchill egyre nagyobb nyomást kezdett gyakorolni a 
windsori hercegre. Hitler azzal válaszolt, hogy - természetesen közvetve - 
tájékoztatta Windsorék házigazdáját, miszerint hajlandó lenne együttműködni 
a herceggel minden jövőbeni szövetségben, ami Németország és Nagy- 
Britannia között létrejönne. Ugyanakkor figyelmeztette a herceget, hogy 
amennyiben és amikor elhagyná Portugáliát és a Bahama-szigetekre indulna, 
Churchill tartósan ott tartaná a házaspárt, s ekképpen teljes ellenőrzést 
gyakorolhatna fölötte. 


A herceg azonban nem volt hajlandó nyíltan állást foglalni Hitler mellett, 
amikor az éppen szorgos előkészületeket tesz Nagy-Britannia inváziójára; ez 
ugyanis kínosan nyilvánvalóvá tenné, hogy opportunista áruló (aminthogy 
valóban az is volt). Értesítette Churchillt, hogy , ideiglenes megoldásként" 
kész a Bahama-szigetekre távozni, mert úgy tűnik, fivére és sógornője nem 
hajlandók véget vetni a családi viszálynak. Egy világháború kellős közepén a 
herceget leginkább a családi viszály foglalkoztatta! Ez jól jellemzi ezt az 
embert. 


Schellenberg kezdett megnyugodni. A japán terve bevált. Azt jelentette 
Berlinben, hogy nincs mit tenni a herceggel, akit, bármennyire is 
kétségbeesetten próbál Európában maradni, ez esetben azzal fenyegeti a brit 
Secret Service, hogy meggyilkolja. így például azt jelentették, hogy bombát 
helyeztek el annak a hajónak a gyomrában, amelynek a herceget a Bahama- 
szigetekre kellett vinnie. Akár igaz volt a bombariadó, akár nem, vakrémület 
támadt. A portugál hatóságok lázas sietséggel kutatták át az egész hajót. 
Schellenberg ujjongott, amikor az első kutatás eredményével elégedetlen 
rendőrök megismételték a hajó átvizsgálását. , Megkettőzték a biztonsági 
rendszabályokat - írta emlékirataiban 


azután még szigorúbb intézkedéseket foganatosítottak; — mindez 
alátámasztotta Berlinbe küldött  jelentéseimet, miszerint képtelenség 
megvalósítani a herceg megszöktetését." 


Most már bizonyossá vált, hogy Windsoréknak el kell utazniuk, így azután 
Hitler és Ribbentrop nem folytatták a nyomásgyakorlást diplomáciai síkon. 
Elálltak Schellenberg tervétől, hogy rabolják el a herceget. Az angol Secret 
Service hamarosan úrrá lett a helyzeten, ellenőrizte a herceg minden lépését, 
de azért vagy egy tucatnyi lisszaboni tudta, mikor fut ki majd a hajója, az 
Excalibur. S ez nem is volt meglepő. Az angol-amerikai előkelő társaság más 
menekülő patkányai, akik éveken át dologtalanul tengtek-lengtek és 
fecsérelték vagyonukat Dél-Franciaországban és más európai fürdőhelyeken, 


szintén menekültek Európából, amíg erre lehetőségük kínálkozott. 


A herceg azonban továbbra is húzta az időt. Megkísérelte még egy hétig 
elhalasztani az Excalibur indulását, de mindhiába. 1940. augusztus 1-jén 
hajóra szállt. Másnap kifutott az Excalibur. Búcsúként alacsonyan elhúzott 
felette egy repülőgép, amelyben Eugene de Rothschild báró foglalt helyet. A 
sors iróniája. Elgondolkodhatunk azon, mennyi ideig maradt volna életben a 
báró, ha nyélbe ütik a Hitler-Windsor egyezséget. Aznap este a windsori 
hercegéket, miután egész délután az első osztályú fedélzeten napoztak, a 
Biddles házaspár látta vendégül; a férfi nemrégiben még az Egyesült Államok 
varsói nagykövete volt. A hangulat oldott, emelkedett volt. A hercegék akár 
egy békeidejű hétvégi hajókiránduláson is lehettek volna. Valójában 
élethosszig tartó száműzetésbe mentek. 


Schellenberg távcsövön át figyelte távozásukat. A hajó olyan közel haladt 
el előtte, hogy - amint írta - , szinte megérinthettem volna. (...) Lassan 
visszatértem a házamba. Ezzel le is zárult ez a fejezet." 


Valóban lezárult ez a fejezet - és Schellenberg túlélte. Berlinbe 


visszaérkezve jelentést tett  Ribbentropnak, aki rövidre fogta a 
megbeszélésüket, s úgy tett, mintha torkig lenne az egész üggyel. 
Schellenberg még aznap délután átment a Prinz Albrechtstrasséra, hogy 
jelentést tegyen Heydrichnek, aki nagyon nyugodtan fogadta beszámolóját. 
Szótlanul hallgatta, több ízben helyeslően bólogatott, és végül azt mondta: - 
Nagyon zilált ügy. Kérem, ne létesítsen túl szoros kapcsolatot Ribbentroppal. 
Úgy vélem, az lett volna a leghelyesebb, ha egyáltalában nem vállalja el ezt a 
megbízatást. Feltehetően kezdettől fogva felismerte, hogyan fog végződni az 
egész. Meg kell állapítanom, hogy nagyon okosan viselkedett. 


Így végződött a találóan elkeresztelt Willi-hadművelet. Amikor Heydrich 
aznap délután útjára bocsátotta Schellenberget, nyilván azt gondolta, az 
Englandspielnek egyszer s mindenkorra vége. Az angolok visszavonultak 
ködbe vesző kis szigetükre. Úgy értékelte, hogy többé nem akad dolga velük, 
így azután már arra a két lét- fontosságú akcióra összpontosíthatja a figyelmét, 
amelyek kezdtek kirajzolódni, miután a Führer elvesztette érdeklődését az 
Oroszlánfóka-hadművelet iránt. 


Heydrich azonban tévedett. Végül éppen az angolok okozták a vesztét. 
Ugyanezen augusztus első hetében ugyanis mocskos angol és francia 
egyenruha-maradványokba öltözött, egyik hadsereg felszereléséhez sem 
tartozó gyakorlósapkát viselő több száz katona vánszorgott fáradtan York 
pályaudvarától a város pereme felé, a knavesmire-i lóversenypálya irányába. 
Szemmel láthatóan nem angol katonák lehettek, mert fegyverük sem volt, s 
egész magatartásuk roppant hanyagnak tűnt. Olasz hadifoglyok sem lehettek, 
bár ezek közül már hoztak ide néhányat , ellenséges idegenedként a 
knavesmire-i gyűjtőtáborba. Ezek a katonák alacsonyak és zömökek voltak, és 
egyértelműen külföldieknek tűntek. 


Szökevények voltak egy nemrégen partra szállt külföldi dandárból, amely 
röviddel ezelőtt érkezett Dél-Franciaországból. Többségük az első vonalban 
harcolt, amíg nem evakuálták őket, de amint partot értek, fellázadtak. Arról 
panaszkodtak, hogy tisztjeik fasiszták és antiszemiták, ők pedig többé nem 
kívánnak harcolni a franciák által alakított cseh hadosztály maradványainak 
kötelékében. Valamennyien megtagadták a fegyverviselést; parancsnokuk 
Vladimír Clementis, egykori kommunista parlamenti képviselő volt, aki a 
háború utáni Csehszlovákia külügyminisztere lett, és 1952-ben felakasztották, 
miután bevallotta, hogy , nyugati imperialista" . 

Az angol hatóságok gyorsan cselekedtek. Az előző év júliusában Anthony 
Edén, az új külügyminiszter arról értesült magas rangú angol tábornokoktól a 
York Station szállodájában tartott titkos értekezleten - a szálloda közvetlenül 


azon pályaudvar mellett volt, ahová most a cseh szökevények megérkeztek -, 
hogy az átlagos angol sorozott katonák nem harcolnának, ha a németek partra 
szállnának, egyszerűen haza szökdösnének. Úgy határozott, hogy gyorsan 
véget kell vetni a rohadásnak. így azután ezt a 150 csehet elbocsátották a cseh 
hadseregből, és pisztolyokkal felszerelt angol pirossapkások őrizete alatt 
eltávolították őket bajtársaik közeléből. 


Mindent egybevetve ez nem volt túlságosan jelentős esemény, hacsak azért 
nem, mert az aznap Yorkon átvonuló zendülők között volt egy bizonyos 17 
éves közkatona, aki a , Jan Hoch" nevet vette fel. Hamarosan behívták az 
angol utászokhoz, ahol ismét más nevet választott, ezúttal az akkoriban 
népszerű cigarettamárka, a ,du Maurier" alapján, s majdan feltűnt a 
legnagyobb kiadók világában - Róbert Maxwellként. 


Heydrich sohasem értesült Maxwell létezéséről, mert amikor az kezdett 
híressé válni, ő már régóta halott volt. Minden bizonnyal értesült azonban 
azokról a lojális csehekről, akiket Maxwell odahagyott Whitchurch peremén, 
a cseh dandár Chelmondeley kastélyban létesített új táborában. Ott ugyanis 
két fiatal csehszlovák hazafi, mindkettő őrmester - az egyik morvaországi 
farmer, a másik szlovákiai lakatos -, arra készült, hogy bosszút álljon a 


németeken. 


Hosszú utat tettek meg az isten háta mögötti csendes vidéki helyig, amely 
látszólag oly távol esett az európai háborútól. Bizonyára úgy tűnt nekik, hogy 
évek teltek el, amióta először vonultak illegalitásba, nyomukban Heydrich 
Gestapo-kopóival. Lényegében törvényen kívül helyezett személyekként 
lépték át hazájuk határát, és jótormán semmi esélyük sem volt. Varsó mellett 
átmeneti menedékre leltek, de ez nem tartott sokáig. A két menekülő könnyű 
zsákmánynak bizonyult a francia Idegenlégió toborzói számára. S ezzel 
megkezdődött hosszan tartó kalandjuk újabb szakasza. Besorozták őket ebbe 
az elit alakulatba, amely a hazátlan és reménytelen emberek gyülekezőhelye 
volt. 


A franciaországi harcok során, mielőtt a francia hatóságok a németektől 
elszenvedett vereség után feloszlatták a cseh dandárt, mindkettőjüket 
kitüntették bátor magatartásukért. Most pedig ez a két ismeretlen cseh 
őrmester, Josef Gabcik és Jan Kubis bosszút esküdött a németek ellen. Ők 


voltak azok, akik a későbbiek során megölték a zsarnokot, s élvezték rövid 
dicsőségüket. 


III. 


A nemzetközi színtér 


, Jószerint még egy tetű lelke sem lakozik benned - 
mondta de a bűn már meggyökerezett." 
Rudyard Kipling 


1. 


Göring birodalmi marsall egy ízben iszonyú dühbe gurult, amikor 
megkérdezték tőle, igaz-e, hogy egyik kegyence zsidó. , Hogy ki a zsidó, vagy 
ki nem az, azt én döntöm el." Indulatos kitörése a hitleri Németországban még 
a magas rangú párttagok körében is elterjedt felfogást tükrözte. Úgy tűnt, a 
nürnbergi faji törvények ellenére valamennyien fenntartottak környezetükben 
valamiféle zsidó klikket. így például Göring esetében nemcsak ifjúkori 
pártfogója, s feltehetően az apja által elhanyagolt anyja szeretője volt zsidó 
(ez az orvos bújtatta és ápolta, miután megsebesült az 1923. évi müncheni 
puccsban), hanem legmagasabb rangú légi marsallja, Milch hadseregtábornok, 
aki a London elleni négy hónapon át tartó villámháborút irányította 
1940/1941-ben, szintén az volt. 


Köztudomású, hogy a náci párt, és feltehetően a német nép meghatározó 
kisebbsége antiszemita volt. Mindazonáltal ugyanezek az emberek zsidó 
orvosokkal és fogorvosokkal gyógyíttatták magukat, üzleteket kötöttek zsidó 
bankárokkal, csodálták a színpad és a mozivászon zsidó csillagait, zsidó 
szeretőik, sőt feleségeik voltak. 


A zsidók — minden — más nyugat-európai  országnál inkább 
szétválaszthatatlanul összefonódtak Németország életével, amióta csak 
kiemelkedtek a gettóból a tizennyolcadik század végén. Még az olyan faji 
fanatikus is, mint Himmler, jól érezte magát zsidók között, s még 1944-ben is 
hajlandó volt kapcsolatot tartani a , héber sarjakkal ". Még két évvel azt 
követően is, hogy büszkén jelentette Führerének: Németország judenrein 
(zsidótlanított), sok ezer zsidó élt szabadon az országban. Árjákként 
elkönyvelt zsidók dolgoztak még mindig a német hadiiparban, sőt akadtak, 
akik szolgálataikért elnyerték a náci Kriegsverdienstkreuz (Háborús 
szolgálatért kereszt) kitüntetést. Németországban lényegében mindenkinek 
voltak zsidó üzlettársai és barátai, még a parasztoknak is, hiszen üzleteltek 
Pluenjudenekkel, zsidó házalókkal, akik a hátukon hurcolt nagy nádfonatú 
kosarakból árulták árujukat. Ám amikor ezek a zsidók kezdtek eltűnni, a 
legkülönbözőbb osztályú embereknek, akik esetleg mit sem tudtak a 
koncentrációs táborokról, óhatatlanul fel kellett ismerniük, hogy valami 
szörnyűség történik. (Délnyugat-Németország azon kisvárosában, ahol a 
szerző sok éven át élt, mindmáig beszélnek a város legkiválóbb zsidó 


polgárának a temetéséről: ez 1938-ban történt, és gyakorlatilag az egész 
lakosság kikísérte koporsóját a temetőbe. A gyászolók között ott volt 
valamennyi helyi SS-legény is. Számomra ez mindig azt igazolta, mennyire a 
társadalom szerves részei voltak a német zsidók, még a náci időszak 
legkegyetlenebb túlkapásai idején is.) 


Ám a náci párt legelvetemültebb rasszista fanatikusainak a kivételével - 
amilyen például Julius Streicher, a pornográf Dér Stürmer kiadója volt - a 
náci Prominenz (elit tisztségviselő réteg) ritkán tekintette személyes ügyének 
az antiszemitizmust, vagy a zsidó állampolgárok üldözését. Egyetlen jelentős 
kivétel volt ez alól: Reinhard Heydrich, a , szőke zsidó", ahogyan a háta 
mögött emlegették. 


Heydrich szemében a zsidók ,aszociális elemek" (Asozialen), egy 
nemzetközi összeesküvés képviselői voltak, akik  eltökélték, hogy 
megsemmisítik az , árja" fajt, s akiket ki kell irtani. A német mítoszok, az 
elfajzott antropológia és a titkos teuton rendek tanai bűvöletében élő 
Himmlerrel ellentétben Heydrich színtiszta pragmatikus felfogást vallott a 
zsidókról: ha nem lehet őket másutt letelepíteni, ki kell irtani őket. 


Az , ezerévi birodalom" kezdetén közreműködött zsidókról készített hosszú 
listák összeállításában, hogy felkészüljön arra a napra, amikor a párt elrendeli, 
tegyék meg az intézkedéseket ezen , aszociális elemek" ellen. Ekképpen SS- 
SD Apparatja vezető szerephez jutott a Judenfragébán (a zsidókérdésben). 
Ámde miután a német zsidók 1933 után néhány súlyos esztendőt szenvedtek 
el, az 1936-ban Németországban megtartott olimpiai játékok miatt a Führer 
arra kényszerült, hogy enyhítsen a párt által irányított üldözésen. 


Ez azonban nem gátolta Heydrichet, hogy szüntelenül megfigyelés alatt 
tartsa a zsidó szervezeteket. Úgy vélte, ha a zsidókkal nem tudnak elbánni 
Németországon belül, akkor pénzügyi zsarolás, kisajátítás és deportálás 
kombinációjával kell megszabadulni tőlük. E tekintetben egy ismeretlen fiatal 
osztrák, aki beszélt jiddisül és egy keveset héberül, sőt volt a brit mandátum 
alatt álló Palesztinában is, az SD egy új , szerzeménye" járt az élen. Elsőként 
egyike lett Heydrich számos, rettegett , zsidó szakértőinek" . 


Heydrich ugyanazokat a rendszabályokat alkalmazva, amelyeket az ifjú 
Adolf Eichmann kezdett életbe léptetni az újonnan annektált Ausztriában, 
megkísérelte nemcsak hazájuk elhagyására kényszeríteni a német zsidókat 
fenyegetések, otthonaik kényszerfelvásárlása és pénzük elkobzása révén, 


hanem valójában segítette is őket az , ígéret földjére" történő kivándorlásban. 
Egy ízben szellemeskedve meg is jegyezte, hogy ,egy nap a főrabbi 


Jeruzsálemben szobrot emeltet majd nekem azért, amit a bipsikért tettem". 


Abban az időben a brit mandátumi hatóságok szigorú embargót rendeltek 
el zsidó bevándorlókra, abban a hiábavaló igyekeztükben, hogy fenntartsák a 
békét és megakadályozzák, hogy a palesztinai arabok és az újonnan érkezett 
zsidó telepesek közötti fegyveres viszály valóságos háborúvá fajuljon. Angol 
ügynökök hemzsegtek mindazokban a kikötőkben, ahonnan ütött-kopott öreg 
bérelt hajók megkísérelhettek zsidókat becsempészni Palesztinába. Ha ilyen 
hajók megpróbálták partra tenni szánalmas emberi rakományukat, a Királyi 
Haditengerészet közbelépett, és megállította őket. (A zsidó bevándorlókkal 
szembeni effajta tiltó rendelkezéseket gyakorlatilag a nagy világválságból 
éppen kilábaló egész nyugati világban alkalmaztak. Még Amerika is 
megtagadta, hogy egy névleges kvótán felül befogadjon a németországi 
üldözés elől emigráló zsidó menekülteket.) 


Ebben a hadüzenet nélküli háborúban az angolok elleni harcot a zsidó 
telepesek Haganah nevű védelmi szervezete vívta, amely egyszersmind 
harcolt a zsidó települések védelmében az arab támadók ellen is. Ez a 
szervezet 1937-ben egy Feifel Polkes nevű közvetítőn keresztül valóban 
felvette a kapcsolatot Heydrich SD-jé- vel. Egy évvel később látszólag 
ugyanezen szervezet két képviselője (aki valójában az újonnan alakított zsidó 
felderítő szolgálat, a Mosszad tagja volt) bement az oroszlán barlangjába: 
Berlinbe jöttek, hogy tárgyaljanak az SD-vel, miként lehetne német zsidókat 
Palesztinába csempészni Heydrich segítségével! Az ész megáll, ha felidézzük 
a képet, amint a , végső megoldás" kiagyalója tárgyal a két ügynökkel, Pino 
Ginzburggal és Mose Auerbachhal! 


Ugyanabban az időben, amikor a zsidókkal gyalázatosan bántak, sőt 
nyilvánosan tettleg bántalmazták őket Berlin utcáin, Ginzburg lakást vett ki a 
városban, hogy felügyelje a Palesztinába induló illegális transzportokat. 
Heydrich hetente 400 berlini zsidót juttatott Ginzburgnak a Szentföldre való 
szállításra, s ehhez szükség esetén Müller embereit is segítségül vette, hogy 
összefogdossák őket. 


Heydrich 1939 októberében már azt tervezte, engedélyezi az akcióért fizető 
Mosszadnak, hogy , kivándorlókat" közvetlenül Hamburgból és Emdenből 
indítson útnak, felhasználva Canaris Abwehrjét és a német haditengerészetet, 
amelyeknek biztosítaniuk kellett volna, hogy a hajókat ne fogják el útközben. 


A Lengyelország elleni támadás és Nagy-Britannia  hadüzenete 
Németországnak 1939. szeptember 3-án egyszeriben véget vetett a jövőbeni 
gyilkos és az áldozatai közötti bizarr együttműködésnek. Heydrichnek és 


, megsemmisítő csoportjainak" a kapacitását egyszeriben teljesen lefoglalta, 
hogy Lengyelországban kiirtsák a lengyel értelmiséget és az ország közel 
egymillió zsidó lakosát. 


Addigra azonban Németország, Ausztria és Csehszlovákia zsidó 
lakosságának kétharmada már kivándorolt, s 70 000-en el is jutottak 
Palesztinába. Heydrich azonban úgy kalkulált, hogy még mindig 
tizenegymillió zsidó maradt Európában (köztük 300 000 Angliában), akiket el 
kell intézni, mert a kontinens csak akkor szabadul meg a , héber bacilustól". 
Hogyan fogjon neki ennek? Tudomásunk szerint 1940 derekán még nem 
vették fontolóra a népirtást. 


Úgy vélték, a zsidókat más eszközökkel kell kisöpörni Európából. De ha a 
brit közigazgatás alatt álló Palesztinának nem kellenek, Németországnak meg 
pláne nem, akkor hová menjenek? 


Franciaország bukása után Heydrich  felmelegítette a probléma 
megoldásának egy régi tervét, amelyet első ízben még 1927-ben vetette fel 
Rotterdamban a holland Egon van Winghenes, aki amellett kardoskodott, 
hogy egy sziget, például a francia gyarmat Madagaszkár eszményi 
, otthonként" szolgálhatna, ahová át lehetne telepíteni , a világ zsidóságát". 
Természetesen nem kérdezte, akarják-e a zsidók, hogy kiragadják őket New 
Yorkból, Londonból vagy Berlinből, és kirakják őket az indiai-óceán kellős 
közepén. Az efféle , látnokoknak" rendszerint vajmi kevés a humorérzékük. 
Van Winghenes szerint ott , könnyen lehetne ellenőrizni őket", és a 
minimumra lehetne csökkenteni , a zsidó bacilus okozta fertőzés veszélyét". 

Winghenes úgy tálalta ezt az elméletet, hogy meggyőződéses cionistának 
álcázta magát. Meglehet, soha nem hallott arról a régi zsidó mondásról, 
miszerint , cionista az a zsidó, aki fizet egy másik zsidónak, hogy egy 
harmadik zsidót Palesztinába küldjön". Azt állította, a zsidó faj megérdemli, 
hogy elég nagy országa legyen, ahol , szabadon fejlődhet". 


Heydrich természetesen olvasta Winghenes elgondolását. S most, hogy 
Franciaország vereséget szenvedett, és a francia kormány késznek 
mutatkozott tőle telhetően mindenben a német győztesek kedvére tenni, 
felújította a hollandus javaslatát. Ezúttal azonban nem kérnék a zsidókat 
távozásra - szükség esetén erőszakkal is elszállítanák őket Madagaszkárra. 
, Megfelelően nagy területet adnának nekik, ahol zsidó államot 
alapíthatnának", természetesen árja (értsd, német) fennhatóság alatt. 


Mint mindig, ha Heydrich elhatározott valamit, nyomban tett követte a 
döntést. Eichmannt a hamburgi Irópusi Intézetbe küldték, tanulmányozza az 


éghajlati viszonyokat. Felvette az érintkezést Ribbentroppal is, megtudakolta, 
milyen diplomáciai lépések szükségesek, és arról tájékoztatta a 
külügyminisztert, hogy feltehetően mintegy négymillió zsidót telepítenek 
majd át Madagaszkárra a háború után, amelyről a legtöbb német vezető azt 
tartotta, hogy mivel már csak Nagy-Britannia maradt meg hadviselő félnek, 
talán már hónapok múlva vége is lesz. Mintegy egy-két ezer zsidót 
áttoloncoltak a Birodalomból Franciaországba, feltehetően e ,cionista 
telepesek" előfutáraiként, noha nekik fogalmuk sem volt, hogy e boldog jövő 
várományosainak szemelték ki őket. 


A , végső megoldás" tanulmányozói később azt állították, hogy a 
, Madagaszkár-javaslat" valójában csupán a zsidók hamarosan bekövetkező 
tömeges meggyilkolásának fedőneveként szolgált. Bármennyire is kegyetlen 
és cinikus is volt azonban Heydrich, 1940- ben nem rendelkezett a becslés 
szerinti tizenegymillió európai zsidó likvidálásának tömegirtási eszközeivel. 
Valóban tömeges exodust akart kierőszakolni, hogy ezáltal egyszer s 
mindenkorra megtisztítsa a kontinenst a zsidók jelenlététől. 


A terv azonban nem valósulhatott meg. Egy másik, nagyobb probléma 
kezdett kirajzolódni, amely háttérbe szorította a Juden- fraget. Most, hogy 
Franciaországot  , kiütötték", és  Piagy-Britannia feltehetően bármely 
pillanatban  megadhatta magát, Hitler a figyelmét azon országra 
összpontosította, amelyet mindig is Németország és Európa igazi és 
legveszélyesebb ellenségének tekintett - ez pedig Szovjetoroszország volt. 


2. 


A zsidókérdés megoldását tehát egy időre elhalasztották, a Mada- gaszkár- 
terv füstté vált, mindössze egy lábjegyzetnyi maradt belőle a második 
világháborúval foglalkozó történelemkönyvekben. Heydrich a lengyel 
értelmiségiek, katonatisztek és jelentősebb zsidók kiirtására szorítkozott. 
Ugyanakkor azonban szerte Németországban és a megszállt Európában 
összegyűjtötték a zsidókat, hogy a Lengyelországban és a nemrégiben 
meghódított keleti területeken újonnan létesített gettókba szállítsák őket. 


Később olyan vélemények is elhangzottak, miszerint a zsidók azon 
területekre szállítása, ahol könnyűszerrel ellenőrizhetők, megsemmisítésük 
szükségszerű előjátéka volt. Úgy tűnik azonban, hogy az 1940/1941-es 
időszakra vonatkozó, még rendelkezésre álló korabeli német írásos anyagok 
arra utalnak, hogy a zsidókért felelős Heydrich és hóhérlegényei valójában 
nemigen tudták, mit is kezdjenek velük. Agyonlőjék-e vagy bebörtönözzék 
őket? De honnan vegyenek elegendő német munkaerőt, amely bármelyik 
megoldásban segédkezhetne? A Birodalomban létesített koncentrációs 
táborok SS-őreit máris behívták vagy besorozták a Waffen-SS egységeibe, 
amelyeket felkészítettek az Oroszország elleni támadásra. Pénzügyi 
nehézségek is felmerültek. A nyugaton elkobzott zsidó tulajdon természetesen 
hasznosnak bizonyult Himmler Allgemeine §5S5S-e  pénzalapjainak a 
feltöltéséhez. Csakhogy ez a pénz gyorsan fogyott, és ellentétben a 
hadsereggel, az S5-nek fizetnie kellett a keleti gettókban és táborokban tartott 
sok százezer nem termelő zsidó eltartásáért, akinek a munkájára szüksége 
volt. 


A nagy német cégek - sok közülük mindmáig létezik - nem voltak 
hajlandók támogatást nyújtani, tanácsokkal szolgálni pusztán azért, hogy 
szolgálhassák a  nemzetiszocializmus szent ügyét. Himmler ugyan 
Németország második legnagyobb bankja, a Dresdner Bank három igazgatóját 
kinevezhette az SS tiszteletbeli ezredesének, ám a háborúból már akkor is 
óriási hasznot húzó bank szintén követelte a maga font húsát. Előlegezte a 
koncentrációs táborok földterületének megvételéhez szükséges pénzt, és 
kamatot követelt ezekért a kölcsönökért. A táborokra az Allianzversicherung - 
amely ma is Európa egyik legnagyobb biztosítótársasága - kötött biztosítást. 
Most ez is követelte, fizessék ki a prémiumait. Idővel ezek a prémiumok évi 


sok millió birodalmi márkára rúgtak. Hasonló volt a helyzet sok tucatnyi más 
német kis- és nagyvállalat esetében, kezdve helyi pékségeken, egészen a 
mamut építési vállalatokig, amelyek a zsidótáborok beszállítóiként működtek. 
Még azok a szeméttelep-feltöltő vállalkozások is fizetséget követeltek, 
amelyek földtulajdonain tömegsírokba temették a zsidó és más foglyokat. A 
zsidók élve vagy halva pénzbe kerültek, a pénz pedig fogytán volt. 


Heydrich fölismerte, eljött az ideje, hogy változtassanak az elképzeléseken. 
A problémát, legalábbis pillanatnyilag, nem lehetett exportálni. A zsidókat 
nem lehetett likvidálni, mert az SS nem rendelkezett a hullák eltüntetéséhez 
szükséges erőforrásokkal, személyzettel, de még megfelelő területekkel sem. 
Mivel egyre nőtt a letartóztatott és bebörtönzött zsidók száma, s ennek 
következtében gyorsan emelkedett az SS adóssága, módot kellett találni, hogy 
a zsidókkal fizettessék meg saját bebörtönzésük költségeit. 


Maga Heydrich nem talált megoldást e problémára, de az SD- ben ugrásra 
készen állottak jó néhányan, akik csak a hívó szóra vártak, hogy cinikus 
elméleteiket megvalósíthassák, ha elérkezik annak az ideje. A legkevésbé sem 
aggasztotta őket, hogy ha ezt megteszik, sok nemzedéknyi időre tönkreteszik 
Németország erkölcsi hitelét. Ezekből a fiatalokból, a halál technokratáiból, a 
népirtás közgazdászaiból kerültek ki azok, akik a tizenkilencedik század 
Dichter und Denker (költők és filozófusok) Németországát a húszadik század 
Kichter und Henker (bírák és hóhérok) országává változtatták. 


Míg tehát Heydrich és társai töprengtek a probléma megoldásán, és az 
Oroszország elleni háború a Wehrmacht óriási arányú  győzelmeivel 
kezdődött, amelyek szemmel láthatóan háttérbe szorították Európa új urainak 
minden egyéb problémáját, Schellenberg továbbra is fenntartotta kapcsolatát 
Canarisszal, a vetélytárs titkosszolgálat, az Abwehr főnökével. 


Egy reggel, amikor Schellenberg a RAF Berlin elleni légitámadása miatt 
zaklatott állapotban volt, mert lakása is megsérült kissé a bombázásban, s 
ezért meglehetősen nyomott hangulat lett úrrá rajta, szokásos közös heti 
reggelijük során Canaris megkérdezte: -Vajon Heydrich Obergruppenführer 
továbbított-e bármiféle anyagot a japánokról a Führernek? 


Schellenberget meglepte, Canaris milyen alaposan ismeri Heydrich dolgait, 
s arra gyanakodott, hogy Canarisnak beépített embere lehet a Prinz 
Albertstrassén. (Valamennyi pártfejes kémkedett egymásra. Többségük 
felismerte, hogy Hitler kijátssza őket egymás ellen, s jól teszik, ha megtudják 
vetélytársuk terveit.) - Nem, amennyire tudom, nem küldött ilyen anyagot - 
válaszolta. - Azt azonban tudom, hogy Himmlert nagyon érdekli Japán. Az 


oroszországi hadjárat előtt egyenesen elrendelte, néhány SS-tisztjelölt 
tanuljon japánul. Az volt a szándéka, közülük negyvenet Japánba küld, hogy a 
japán hadseregben szolgáljanak, és cserében negyven japán tisztjelölt 
szolgálna nálunk. 


Mindazonáltal, folytatta Schellenberg, Himmlert továbbra is erősen 
foglalkoztatja a faji tisztaság kérdése. Jóllehet a japánok , tiszteletbeli árják", a 
Reichsführer SS határozottan ellenezte, amikor a berlini japán nagykövetség 
egyik beosztottja feleségül akart venni egy német lányt. 

Ámde mivel Japán és Amerika egyre közelebb került ahhoz, hogy háború 
törjön ki közöttük, Himmler és Hitler kezdett kissé engedni faji előítéleteiből, 
s ekkor történt, hogy Berlinben megjelent Keletről egy küldött, aki szerette 
volna megszerezni mind Japán, mind Németország segítségét , megszállt" 
országa felszabadításához. Ezt az embert a legmerészebb képzelettel sem 
lehetett , tiszteletbeli árjaiként elképzelni. 


Angliában nevelkedett előkelő kasztbeli hindu volt, aki a kommunizmussal 
való rövid kacérkodás után fanatikus indiai nacionalista lett. A neve Subhas 
Chandra Bőse volt, s rövid élete alatt az ellenség sajtójában , India tigrise?ként 
szerepelt. 


A Hitler által nyújtott segítség fejében Bőse azt javasolta, mintegy 3000 
főből álló , indiai légiót" állít fel az Észak-Afrikában fogságba esett, s most a 
Birodalom területén, német hadifogolytáborban tartott indiaiakból. Ezeket a 
katonákat szabályszerű harci alakulatként lehetne bevetni, miután német 
tisztek és tisztesek kiképezték őket. Hitlernek nem tetszett az ötlet: - Hogyan 
lehetne rávenni olyasvalakit arra, hogy öljön - dohogott -, aki még egy bogarat 
1s eltávolítana az útjából, nehogy rálépjen? - Bőse tehát azt javasolta, vessék 
be , indiai légióját" titkos akciókban. Tagjai akkor éreznék, hogy tesznek 
valamit hazájukért, ha India északnyugati határvidékén felderítő és 
szabotázsakciókat hajtanának végre. 


Egy realista azt mondhatta volna erre, ,igen, onnan könnyebben 
szökhetnének haza szülőfalvaikba". Hitler azonban áldását adta e javaslatra, s 
így történt, hogy a szélsőségesen rasszista előítéleteket valló Németországban 
az első önkénteseket a Drezda melletti königsbrucki kiképzőtáborba vitték. 
Megszületett az , indiai légió". Az első lett azon számos , nem árja" alakulatok 
- többek között a boszniai mohamedánok, a ferdeszemű tatárok, sőt a sámán 
hitű szibériaiak - sorában, amelyek felvételüket kérték a német fegyveres 
erőkbe, kiváltképpen a árja-fanatikus Heinrich Himmler parancsnoksága alatt 


álló Waffen SS-be! 


Bőse végül kiábrándult a németekből, akik vonakodtak segítségére sietni 
India felszabadításában. 1942-ben tengeralattjárón távozott Németországból, 
az óceán közepén átszállt egy japán tengeralattjáróra, és a japánoktól kért 
támogatást.  Balszerencséjére azonban a japánok ugyanannyira faji 
előítéletesek voltak, mint a németek, és nemigen felcserélték idejüket a 
, fekete kulikra". Csakhogy ők jobban álcázták előítéleteiket. A japánok által 
létrehozott keleti , Közös Jóléti Szféra" védnöksége alatt , szabad indiai 
hadsereg"-et állítottak fel, amelyet azután Burmában vetettek be. Az így 
megalakított több indiai hadosztály azonban nem harcolt ott sikeresen, és 
angol tiszteknek állítólag erőszakkal kellett visszatartaniuk katonáikat, főként 
a gurkhákat, hogy ne boncolják fel azon nyomban a fogságukba esett 
, Tenegátokat" . 


A németek által kiképzett 3000 fős Freies Indien hadosztály szintén nem 
aratott nagy sikereket, amikor végül reguláris csapatokkal került szembe 
Normandiában. A legtöbb indiai katona rövid küzdelem után megadta magát 
az amerikaiaknak. Ami Bősét illeti, repülőgépe a háború végén a Távol- 
Keleten lezuhant, holttestét sohasem találták meg. Egyesek szerint 
megkísérelt Oroszországba menekülni, hogy ott újraindítsa hadjáratát egy 


másik diktátor, nevezetesen Joszif Sztálin újdonsült szövetségeseként. 


Napjainkban S. Ch. Boséra gyakorlatilag senki sem emlékezik már Indián 
kívül. Ott viszont harminc éve lovas szobrot emeltek a Jai Hind mozgalom 
alapítójának tiszteletére. Egy hatalmas farkú ló hátán ül, nagyon angolos 
egyenruhát és tábori sapkát visel, és a hősi pózhoz képest meglehetős furcsa 
módon szarukeretes szemüvege van. 


Az indiaiak és problémáik azonban 1941 őszén nem szerepeltek Heydrich 
legfőbb gondjai között. Bármilyen nagy feladatokat rótt rá a hivatala, 
eltökélte, hogy egyengeti saját karrierjének útját, és amellett élvezi az életet. 
Jóllehet azt követően, hogy az előző évben lezuhant az általa vezetett Me. 
109-es  vadászrepülőgéppel, és többé nem engedték felszállni ilyen 
harcigéppel, továbbra is repült saját, elavult, kétfedelű gépével, sőt, ha 
lehetősége nyílott rá, alattomban felszállt a Luftwaffe újabb típusú gépeivel is. 

A keleti arcvonalon uralkodó zűrzavarban, ahol óriási területeken folytak a 
gigantikus harcok, az SS rendőrtábornok és tartalékos Luftwaffe őrnagy 
könnyűszerrel meggyőzhette a légierő helyi hatóságait, hogy neki is jár némi 
szerep az új hadjáratban. Elképesztő, de Himmler helyettesének, a Birodalom 
jó néhány legrejtettebb titka tudójának megengedték, hogy légi bevetéseken 
vegyen részt az orosz arcvonalak mögött. Ez jellemző volt Heydrich- re. 
Efféle tevékenységének következményeivel nemigen törődött, ha maga az 


akció előmozdította a karrierjét. Az igazság az, hogy Heydricht kizárólag a 
célszerűség és fanatikus becsvágya motiválta, s úgy vélte, ez egy nap majd a 
hatalom csúcsára röpítheti. Egy ízben részegen azt mondta két cimborájának, 
nem habozna megszabadulni magától Hitlertől sem, ha , az öreg elfuserálná a 
dolgokat". 


Mielőtt azonban elindult volna üstökösszerű pályafutásának végső és 
végzetes szakaszán, még utolszor ismét túlzásra ragadtatta magát. Anélkül, 
hogy szólt volna Himmlernek, rávette a Luftwaffe keleti hatóságait, 
engedélyezzék számára a részvételt egy felderítő-bombázó bevetésen a 
visszavonuló oroszok vonalai mögött. Ma, hatvan esztendővel az események 
után, homályosak a részletek. Annyi azonban bizonyos, hogy a Himmler után 
Európa-szerte . másodikként  legrettegettebb ember gépét leszállásra 
kényszerítették, őt magát pedig eltűntnek nyilvánították. 


Óriási riadalom támadt. Elképzelhető, milyen vádak és ellenvádak 
röpködtek a Luftwaffe keleti főhadiszállásán. Fejek hullottak a porba. 
Vezérkari tiszteket hirtelen az első vonalba vezényeltek. 


Hagy sietve gyalogsági és felderítő egységeket küldtek abba a térségbe, 
ahonnan utoljára jelentették, hogy látták Heydrich gépét. De nem bukkantak a 
nyomára. 


S akkor váratlanul megjelent a borostás, kimerült, de diadalittas Heydrich. 
Negyvennyolc órán át bolyongott az ellenség vonalai mögött, elrejtőzött az 
orosz őrjáratok elől, kerülte a falvakat, források vizét itta, fákról lopkodott 
gyümölcsöt, s végül szerencsésen átért az övéihez. 


Elképzelhető, milyen megkönnyebbülés lett úrrá a német vezetésen. Az is 
elképzelhető, mennyire meglepődött Himmler, amikor meglátott egy újabb 
kitüntetést Heydrich zubbonyán. Vajon mivel és hol érdemelhette ki 
beosztottja a Vaskeresztet, a Pilóta Harci Érdemérmet és a Fekete Sebesülési 
Érmet, amikor csontos mellkasát eddig csupán a bronz Sportérdemrend és a 
harmadik osztályú Háborús Szolgálatért Kereszt díszítette? 


Nem maradt azonban ideje, hogy kielégíthesse kíváncsiságát. Heydrich 
ugyanis újabb feladatot kapott számos tisztsége megtartása mellett, ő pedig 
villámgyorsan el is fogadta azt. Ez viszont azzal járt, hogy hetekre, talán 
hónapokra távol kellett lennie Berlintől. Ez azonban nem aggasztotta, 
megbízása pedig minden bizonnyal megkönnyebbüléssel töltötte el számos 
alárendeltjét. Végül mondta feleségének - nem leszek többé a nemzet átkozott 
vérebe. Ez majd megváltoztatja az életemet. 

Valóban megváltoztatta. Kilenc hónappal később halott volt. 


[V. 


Egy gazdasági birodalom megalapítása 


Am deutschen Wesen soll die Welt genesen 


(A német természetből erőt merítve gyógyuljon a világ) 


II. Vilmos császár 


1. 


Az ilyen helyeket német  geopolitikusok és katonai stratégák 
Drehscheibennek nevezik. Ez sokkalta plasztikusabb és szemlél- tetőbb 
kifejezés a kissé prózai angol fordításnál (, tumtables", fordító korong). (A 
német drehen ige kétségtelenül , fordítani"-t jelent, de van , csavarni" és 
, Tögzíteni" mellékértelme is.) Általában felöleli, az angol szótól eltérően, az 
egész katonai, politikai és gazdasági fogalomkör minden lehetőségét is. 


Az Oroszország elleni 1941. június 22-i német támadás óta Közép- 
Európában talán Európa valamennyi Drehscheibennek közül a legfontosabb a 
csehországi volt. Csehország korábban a Csehszlovák Köztársaság részét 
alkotta, 1939 márciusa óta azonban Németországhoz tartozott. Bárki, aki 
uralta, ellenőrizhette a Baltikumot, a Dunát, Délkelet-Európát és a közép- 
európai vízi utakat, nem is szólva arról, hogy itt volt Filsenben a 
fegyvergyártó hatalmas Skoda Művek, Brnóban meg a Kézifegyver Gyár 
(egyébként a Brent, az angol hadsereg szabvány könnyűgépfegyverét is itt 
tervezték annak idején.) Egyszóval, Csehország létfontosságú volt a német 
hadigépezet számára, kiváltképpen ekkor, amikor már folyt az Oroszország 
elleni háború. 


Hasonlóképpen, ahogyan a német győztesek a nyugati megszállt 
országokban tették - ahol a helyi főnökök szívvel-lélekkel együttműködtek 
velük, s Renault harckocsikat, francia lövegeket, belga kézi fegyvereket, 
holland egyenruhákat stb. gyártottak számukra-, most bekebelezték a 
csehszlovák ipart a saját haditermelésükbe. A RAF támadásainak hatósugarán 
kívül eső területen gyártották már 1941 szeptemberében a Wehrmacht 
harckocsijainak egyharmadát, tehergépkocsijainak egynegyedét, könnyű 
gépfegyvereinek pedig negyven százalékát. S a német hadiipar egyre több 
üzeme települt át ebbe a bombázástól mentes övezetbe. Egyedül Prágába 3000 
német köztisztviselő és irodai alkalmazott érkezett családostul ennek az évnek 
augusztusában és szeptemberében. 


Csakhogy volt egy üröm az örömben - a Benes vezetése alatt működő 
emigráns kormány Londonban, s vele párhuzamosan a Klement Gottwald 


irányításával működő megfelelője Moszkvában. Mindkettőt felhasználták 
arra, hogy lázadást szítsanak, szabotázsra biztassanak a térségben. A BBC 
Külföldi Szolgálata esténként és éjszakánként óráról órára sugározta a 
felhívást: , POMALU 6 PRACUJ, POMALU 6 PRACUJ", vagyis 
DOLGOZZATOK LASSAN "" 


A cseh munkások minden fenyegetés és megvesztegetési kísérlet ellenére 
meg is tették, de még ennél többet is. A szláv többséget vaskézzel kormányzó 
német kisebbség rémületére szabotázsakciókat kezdtek végrehajtani saját 
gyáraikban és közlekedési útvonalaikon. A londoni és a moszkvai 
kémfőnökök és a háttérből irányítók könnyűszerrel meggyőzhették őket ennek 
szükségességéről. A cseh munkások zúgolódtak. Új német főnökeik 
harmadrendű állampolgárokként bántak velük, s a hadiiparban dolgozó német 
munkásokkal ellentétben nem kaptak nehéz testi munkásfejadagokat. 
Legfőképpen az bőszítette őket, hogy a német cigaretta fejadaguknak csupán 
egy részét adták ki nekik. Ha pedig több cigarettát akartak vásárolni, 
kénytelenek voltak a virágzó feketekereskedelemhez folyamodni, azt pedig az 
őket megrövidítő ugyanazon német főnökök irányították. 


Mindennek következtében sztrájkok robbantak ki a cseh munkások 
körében, sőt gyújtogatok is működésbe léptek. 1941 augusztusában 100 000 
tonna üzemanyag lett lángok martaléka. Telefonvezetékeket vágtak át, 
tehervagonokat rongáltak meg. 1941 szeptemberére Csehországban a 
haditermelés tizennyolc százalékkal, egyes gyárakban pedig harmincöt 
százalékkal csökkent. A németek tudták, tenniük kell valamit ez ellen. 


Úgy tűnik, Hitler személyesen határozott úgy, hogy Heydrich vegye kézbe 
Csehországot. Német ügynökök jelentése szerint 1941. október 28-ra a csehek 
általános sztrájkot terveztek. Hitler tisztába volt vele, hogy ennek 
katasztrofális következményei lennének az orosz fronton. Azt is tudta, a rend 
helyreállítására olyasvalakire lenne szüksége, mint , a vasszívű férfi", ahogyan 
ő Heydricht nevezte. Igen, Reinhard Heydrich az, akire szüksége van. Miután 
Heydrich visszatért előzetes csehszlovákiai ellenőrző útjáról, első ízben 
jelenthetett személyesen a Führernek az ottani helyzetről,! Hitler tudta, e 
kinevezéssel számos jelentős személyiség érdekeit sérti mind a párton, mind a 
német diplomáciai testületen belül, de nem tágított, s kinevezte Heydricht 


, Ideiglenes Reichsprotektorréil Az a 37 esztendős férfi, akit ifjúkorában 


, Ízzy"-nek  — csúfoltak, akit büntetésből elbocsátottak a német 
haditengerészettől, gyakorlatilag egy ország vezetője lett" - igaz, ellenséges 
országé, de mégiscsak országról volt szó. Aznap este közölte várandós 
feleségével, , a Führer megbízta, utazzon Prágába, és állítsa helyre a rendet 


ott". 


Felesége válaszul könnyekben tört ki. Később így számolt be erről: 
, Rettenetesen lesújtott a hír. A férjem sohasem jött haza, jobban mondva csak 
látogatóként járt a házunkban. Tíz éven át voltam Reinhard Heydrich felesége, 
ebből úgy számítom, hét évet töltött otthontól távol." Azt mondta neki: - Jobb 
lett volna, ha postásnak mégy. 


Ezzel azonban nem lohasztotta le férje lelkesedését. - Hát nem érted, mit 
jelent ez nekem? Végre igazán pozitív feladatot kaptam. Végre valahára 
valami jobbat, mint hogy a nemzet szemétládája legyek. - Linát azonban nem 
tudta meggyőzni. 

Három nappal Prágába érkezte után Heydrich magához rendelte a helyi 
német vezetőket. - A cseheknek nem jut szerep az Új Európa jövőjében - 
közölte velük. - A cseh nemzet fajilag értékes elemeit elnémetesítjük. Ami 
pedig a többieket illeti, azokat , sterilizáljuk, vagy falhoz állítjuk". - Durva 
beszéd volt, nem esett szó benne a csehek orra előtt elhúzott mézesmadzagról, 
csak a botról. Heydrich hamarosan taktikát változtatott, és lerakta az olyasféle 
Európa alapjait, amelyben közel hatvan évvel később élünk, bármilyen 
elképesztően hangozzák is ez. Az , Új Európa" német elgondolás volt, amely 
ismét felbukkant Németország 1945-ös veresége után, jóllehet más formában. 
Mindenesetre ezt az Európát 15 Németország irányítja. Ez azonban sokkal 

később, jóval Heydrich halála után következett be. 


Heydrich egy héten belül munkához látott. Szinte azonnal kiérdemelte a 


E akét 


, prágai hóhér" nevet, annyira könyörtelenül számolta fel a cseh értelmiséget, 
azokat a makacs politikusokat, akik nem engedtek a németeknek, és 
természetesen a zsidókat. Míg az SS megsemmisítő különítményei és az SD- 
ügynökök gondoskodtak ennek a kérdésnek a megoldásáról, polgári 
tanácsadói a cseh munkások és a fegyvergyárak problémáival foglalkoztak. 
Ezúttal nem alkalmazhatták azokat a rendszabályokat, amelyek olyannyira 
hatékonyaknak bizonyultak Franciaországban, Belgiumban és Hollandiában, 
ahol a helyi szakszervezeti boncoknak és a gyártulajdonosoknak megígérték: 
nem lesznek sztrájkok, és biztosítják a profitot. Nem tehették, mert 


Csehországban a főnökök németek voltak. 


Ehelyett azzal kísérleteztek, hogy a cseh munkásoknak ugyanazokat a 
kedvezményeket nyújtották, amelyeket a német munkások élveztek, jóllehet 
ezt módosítva hajtották végre. Haladéktalanul megemelték a nehéz testi 
munkások zsír- és a cigaretta-fej- adagját. A fényűzőbb csehországi 
üdülőhelyek, például Karlovy Vary szállodáit lefoglalták, és cseh munkások 
nyaralóivá alakították át azokat. A kimerült munkásokat fizetett gyógykúrára 
küldték gyógyfürdőhelyekre, hadd élvezzék a gyógyforrásokat és a diszkrét 
éjszakai életet; orvosok meg ápolónők körültekintően gondoskodtak 
jólétükről. A Cseh Köztársaság történetében első ízben bevezették német 


mintára az egészségi és társadalombiztosítás juttatásait. 


Az eredmények szinte azonnal megmutatkoztak. A cseh munkások 
kezdtek együttműködni a németekkel. Azt kérdezték maguktól, vajon miért 
kockáztassák életüket a Londonban meg Moszkvában biztonságban ücsörgő 
politikusok kedvéért. Növekedésnek indult a termelés. A több élelmiszerhez 
jutó munkások, zsebükben egyre több készpénzzel, ismét kezdhettek 
vásárolni. Csakhogy immár nem a feketepiacon. Heydrich ugyanis 
ragaszkodott hozzá, hogy csapjanak le a feketekereskedelemre. Feketézőket 
tartóztattak le, vádat emeltek ellenük, lett légyenek csehek vagy németek, 
agyonlőtték őket, és erről részletesen beszámoltak az újságokban. Még a 
Földművelésügyi Minisztérium egyik magas rangú tisztségviselőjét, 
bizonyos Otokar Frankenbergert is kivégezték, amiért részt vett a feketepiac 
egy nagyarányú  ügyletében. Heydrich  Suppenwirtschaftja  (leves- 
gazdaságtana), ahogyan ő az új rendszabályokat nevezte, kezdte meghozni a 


gyümölcsét. 


A faji tisztaság apostola ezután újabb lépésre szánta el magát. Azt 
kérelmezte Berlinben, engedélyezzék csehek számára, hogy német 
nemzetiségért folyamodjanak. Ez hallatlan dolognak tűnt akkoriban. Még ma 
is kényes kérdésnek számít a demokratikus Németországban. Bárki, aki 
bizonyítani tudja, hogy felmenői között van egy német nagyszülője, a 
tizenkilencedik századi , vérségi törvény" alapján kérelmezheti a német 
állampolgárságot. Másrészt viszont az országban már három nemzedék óta 
tartózkodó törököknek, akiknek gyermekei csakis németül beszélnek, hosszú, 
nehéz utat kell megtenniük, ha annak az országnak az állampolgáraivá 
kívánnak válni, ahol születtek. Jóllehet már közel egymillió ilyen török volt 
Németországban 1988-ban, alig maroknyinak sikerült megszereznie a német 
állampolgárságot. Ugyanez a helyzet más nemzetiségbeliekkel, akik az 1950- 
es évek ,gazdasági csodája" idején jöttek  , vendégmunkásokként" 
Németországba. A hivatalos német politika azt illetően, ki válhat németté, 


továbbra is ugyanolyan rideg, mint a Kaiser idején. 


Heydrich azonban azt vallotta, hogy bárkinek, , aki harckocsit épít a német 
hadsereg számára, élveznie kell azt a tudatot, hogy saját hazájának szolgál 
ezzel". Ezt a mindeddig példátlan, radikális rendelkezést jóváhagyták, és 
számos Cihacek, Doskocil és Krzal nevű csehből derék német Forster, Rotter 
és Schwarz lett. 


Ámde Heydrich , mézesmadzag és bot" technikájának a sikere okozta 
egyben bukását is. Jóllehet gyakorlatilag ismeretlen volt külföldön, a cseh 
hírszerző szolgálat, illetve annak az országban maradt szórványa fölismerte 
ezt a veszélyes erőt, amely honfitársait ellenállókból együttműködőkké gyúrja 
át. 


" 


Az , A-54-es", más néven , Réné " nevű ügynök már korábban felhívta a 


figyelmet Heydrichre, mint olyan személyre, akire figyel 


ni kell. A cseh hírszerző szolgálat e legfontosabb és legtitkosabb ügynöke, 
még azelőtt, hogy a Gruppenfiührért kinevezték volna a protektorátus élére, 
felismerte, milyen veszéllyel járna, havaiéban megkapná a prágai megbízást. 
Az, hogy az , A-54-es" már jó előre tudomást szerzett a legfelsőbb szinten 
küszöbönálló változásról, egyáltalán nem meglepő. Az ,, A-54-es" ugyanis, aki 
talán a legjelentősebb európai ügynök volt mindkét oldalt beleértve a második 
világháborúban, elfogadta azt a megtiszteltetést, amit Heydrich egykor 
visszautasított: nem kisebb személyiségnek, mint Heydrich főnökének, 
Heinrich Himmler Reichsführer S5S-nek volt régi Dutzfreundja. (Az a 
rendkívüli német megtiszteltetés, hogy valakit tegezni lehessen.) 


2. 


1939. március 15-én reggel a londoni Daily Mail olvasói ezt olvasták 
újságuk első oldalán öles betűs címként: , HÁROM HADSEREG INDULT 
MEG - németek, magyarok és visszavonuló csehek". Német és magyar 
csapatok nyomultak be a független Csehszlovákia utolsó részébe, és egyetlen 
cseh ezred kivételével, amelyet visszahagytak harcolni, a cseh hadsereg 
visszavonulóban volt. 


A hírt ismertető cikk alatt a lap fényképet közölt, amelyen három férfi 
pillant ki egy, a croydoni repülőtéren éppen leszállt repülőgépből, s a kép alatt 
ez volt a felirat: , Tizenegy titokzatos férfi érkezik légi úton - szigorúan titkos 
este tíz órakor érkezett! tizenegy férfi , állítólag a volt cseh kormány tagja". 
Valójában a cseh hírszerző szolgálat vezető munkatársai voltak, parancsnokuk 
Frantisek Moravec alezredes. Az előző éjszaka nagy sietségben kiürítették 
saját hírszerző dossziéikat, az anyagot azután diplomáciai postában vitték ki 
Prágából, majd sietve felszálltak a prágai repülőtéren rájuk váró repülőgépre. 
Váltás ruhát sem vittek magukkal, még szeretteikkel sem közölték, mit 
terveznek. Moravec így beszélt erről a háború után: , Csak annyit mondtam, 
hogy éjszakai útra indulok Morvaországba, s megkértem a feleségemet, 
csomagoljon be nekem két inget és egy fogpasztát. 


S most ott álltak emigránsokként Londonban, nem volt sem pénzük, sem 
barátjuk, mert egykori hazájuknak nem volt megállapodása Nagy- 
Britanniával. De felbecsülhetetlen értékű ajándékot hoztak magukkal a brit 
Secret Intelligence  Service-beli  kollégáiknak az ,.A-54-es" ügynök 
személyében. 


Az ,A-54-es", vagyis Paul Thümmel eszményi ügynök volt a csehek 
számára, mert könnyen hozzáférhetett a legtitkosabb német forrásokhoz is. 
Odahaza, szászországi szülőföldjén a nemzetiszocialista párt alapító tagja és 
Himmler Dutzfreundja, ráadásul a német Abwehr kulcspozícióban levő tagja 
is volt, aki akadálytalanul utazhatott keresztül-kasul az egész megszállt 
Európában. Valamely csakis általa ismert oknál fogva Thümmel még a 
harmincas évek végén önként felajánlotta szolgálatait a meglepett cseheknek. 
Jóllehet eleinte gyanakodtak, elfogadták ajánlatát, s kiderült, hogy valóságos 
kincsesbányára bukkantak. 


Thümmel figyelmeztette őket, mikor támadják meg hazájukat. Közölte 
velük a Franciaország elleni támadás dátumát, majd, miután a csehek kezdtek 
együttműködni az  5SIS-szel, tudatta velük, hogy elhalasztották az 
Oroszlánfóka-hadműveletet, s hogy helyette Hitler Oroszországot 
szándékozik megtámadni. 


Amikor 1939-ben az angol hírszerző hálózat olyan gyorsan megsemmisült 
a kontinentális Európában, hogy 1940-ben Churchill kijelentette: , A calais-i 
óratoronyról le tudom olvasni a pontos időt (Doverben beszélt, de nagyjából 
ez minden, amit az odaáti dolgokról tudok", az , A-54-es" volt a csehek titkos 
aduja. A német áruló nyitotta meg előttük a Whitehallhoz vezető ajtót, mert 
folyamatosan szállította a tervezők által létfontosságúnak ítélt információkat. 
így történt, hogy a dr. Benes vezette kicsiny létszámú és vitatott cseh 
emigráns kormány az indokoltnál jóval nagyobb befolyással rendelkezett 
Londonban. Míg az SIS szalmaszálakba kapaszkodva tehetetlenkedett, a 
csehek szállították az , árut". 


Heydrich nem tudott erről, ám saját SD-ügynökeitől és  Canaris 
Abwehrjének az embereitől értesült - a két szervezet ekkor már egymásra is 
kémkedett -, hogy az , A-54-es" napi rádiókapcsolatban áll Londonnal. Úgy 
vélte, éppen ez a kém küldi meg a londoni cseheknek a hazájukban 
végbemenő események részleteit, amit azután a BBC által sugárzott 
németellenes propagandaadásaikban fel is használnak. 


Eltökélte, hogy az ,,A-54-est" meg kell találni, s mivel közismerten 
ódzkodott tőle, hogy fontos feladatokat másokra bízzon, maga vállalta, hogy 
felkutatja az ismeretlen kémet. 


Heydrich rámenősen dolgozott: fenyegetett és vesztegetett, így azután 
gyorsan haladtak a nyomozásban. Az SD rádiós szakemberei megfejtették az 
, A-54"-es kódját. Az elfogott és megfejtett üzenetekből kiindulva az , X áruló 
csoport" (így nevezték Heydrich különleges kutatócsoportját) gyors ütemben 
közelített a célja felé. Tizenegy nap telt csak el, hogy megfejtették az ügynök 
kódját, s már tőrbe is csalták és el is fogták. Az ,, A-54-es", Paul Thümmel 
valódi neve és szerepe villámcsapásként érte Heydricht. Hogyan járjon el a 
főnök régi barátjával szemben? Ráadásul Thümmelnek túl sok barátja volt a 
legmagasabb körökben, és így nem lehetett olyan kezelésnek alávetni, 
amilyen közönséges ügynököknek kijárt. Heydrich tehát kénytelen volt 
kesztyűs kézzel bánni vele. Thümmelt valamiféle enyhe letartóztatás alapján 
házi őrizetbe vették, és mindössze egyetlen őr felügyelt rá. A vele szemben 
alkalmazott bánásmód annyira enyhe volt, hogy egy este, amikor az őr aludt, 
sikerült neki kiosonnia a lakásból, és közölnie egy cseh összekötőjével, mi 


történt vele. 


Most már a régi gestapósok vették át az ügyet. A háború utáni filmekben 
ezeket mindig brutális gengszterekként ábrázolták, akik foglyaikból kiverik az 
információkat. A valóságban a legtöbb gestapós, akit kémkedéssel 
gyanúsítottak, ügynökök és más effélék kihallgatásával bíztak meg, egykori 
zsaru volt, aki a szolid, aprólékos, világszerte alkalmazott rendőri eljárások 
során tanulta ki a szakmáját. Mindent tudtak a gyanúsítottal szemben álló 
rendőr pszichológiájáról. Tudták, hogy ők vannak az erő helyzetében, 
bármikor kényük-kedvük szerint meglephetik a foglyot, míg a gyanúsított 
csupán reagálhat. Tudták, miként kell ellenőrizni és újraellenőrizni állításait, s 
így a fogoly végül vagy elszólja magát, vagy vallomást tesz, csak hogy kis 
pihenőhöz jusson. Azonkívül, ha , szigorú vallatást" kívántak alkalmazni - 
kézikönyveikben ez volt a kínzás fedőneve -, többnyire magától Himmlertől 
kellett engedélyt kérniük. 


Míg tehát Thümmelt megmentette a , szigorú vallatástól" az, hogy 
Himmler közeli barátja, kevés esélye volt megúszni az árulását, amikor Willi 
Abendschön"egy veterán vette kezelésbe. 


Abendschön éppen Stevenst és Bestet hallgatta ki, amikor maga Gestapo 
Müller hivatta, s közölte vele, hogy Prágába kell mennie. Nem siette el a 
dolgot, a régi, bevált technikát alkalmazta. Thümmel, aki mindig úgy vélte, 
túljárhat a rendőr eszén, újra meg újra megismételte vallomását: hol 
tartózkodott és mikor járt valahol; kivel találkozott; hol szállt meg; mit csinált 
szabadidejében. Abendschön türelmesen hallgatta, időnként a régi , édes és 
savanyú" technikát alkalmazta, de nem túl gyakran, mert figyelembe kellett 
vennie "Thümmel pozícióját. Éjszakánként elolvasta, újra meg újra 
végigolvasta Thümmel vallomását, kereste a hibákat, a következetlenségeket. 
S végül úgy gondolta, meglelte a kulcsot! 


Ha Thümmel a cseh hírszerzésnek dolgozott, akkor kapcsolatban kellett 
lennie az angol hírszerzéssel is. Végtére is, az angolok átvették a cseh 
hírszerzőket, amikor azok Londonba menekültek. Kik húzhattak hasznot 
Thümmel tevékenységéből, ha nem a cseh szaglászok angol főnökei? S vajon 
Thümmelnek volt-e közvetlen kapcsolata az angolokkal? 


Abendschön emlékezett rá, hogy kihallgatásuk során Stevens és Best (akik 
végül eleget vallottak, hogy a háború után kegyvesztettek legyenek az SIS- 
ben) megemlítették: 1939 végén egy magas rangú német kereste fel Hágában 
a brit nagykövetség útlevélosztályát, hogy ott találkozzék a cseh hírszerző 


24 


szolgálat képviselőjével. (A nagyobb brit nagykövetségek útlevélosztálya 


1939 előtt mindig a helyi SIS-rezidens támaszpontja volt.) Vajon ez a , magas 
rangú német! Thümmel volt-e, tette fel a kérdést önmagának Abendschön, 
vagy csak valamelyik más német áruló, aki megkísérelt kapcsolatba lépni az 
angol kormánnyal? Akkoriban se szeri, se száma nem volt ez effajtáknak. 
(Peter Ustinov Dear Me című önéletrajzában felidézi, hogy apja Redcliffe 
Gardens 134. sz. London S. W. 10 alatti lakását használták egy ízben egy az 
SIS és Geyr von Schweppenburg német vezérőrnagy közötti titkos találkozó 
céljára.) A körültekintő öreg zsaru megkísérelte ellenőrizni feltevését. 
Huszonnégy órán belül szerencsével járt. Amikor átnézte Thümmel személyi 
iratait és 1939. évi költségelszámolását, megállapította, hogy a kérdéses 
időpontban Paul Thümmel útban Hága felé valóban járt az Abwehr münsteri 
irodájában. 

Ezt követően némi időbe tellett, amíg elítélhették Thümmelt. Még 
Heydrichnek is óvatosan kellett eljárnia, meg kellett szereznie Borman 
jóváhagyását. (Amióta Hitler az oroszországi háborúra összpontosította 
figyelmét, Borman egyre nagyobb mértékben kezdte ellenőrizni a belföldi 
frontot.) Legmagasabb szintű titkos intézkedéseket hoztak, hogy a foglyot 
először kizárják a nemzetiszocialista pártból, mielőtt még további döntéseket 
hoznának a sorsáról. Végül azután Peter Tilman őrnagy álnéven a 
theresienstadti koncentrációs táborba küldték. A fedőtörténet szerint egykori 
holland katonai attasé volt, jóllehet egy szót sem beszélt flamandul. Ott 
szenvedett azután - okát csak Himmler, Bormann és Heydrich tudta -, mígnem 
1945 tavaszán agyonlőtték. 


A csehek legfontosabb ügynökének, és a körülötte kiépült , Három 
királyok" néven ismert kémhálózat leleplezése azonban bizonyos értelemben 
elkésett. A , Három királyok hálózat" hétről hétre továbbította Londonba a 
csehországi Drehscheibe egyre javuló statisztikai adatait, s éppen ezek voltak 
azok az adatok, amelyeket dr. Benes nem tűrhetett el. Kérdésessé tették 
ugyanis, vajon joga van-e egy olyan ország állítólagos szövetségesek-párti 
kormányát irányítani, amely egyértelműen, tevőlegesen támogatja az 
ellenséget. Az intő felirat megjelent a falon. 

Heydrichnek nem volt érzéke a pénzhez, nem fogta fel az értékét. Egy 
ízben beszámolt Linának, hogy az SD-hez munkáért folyamodó egyik jelölt 
megkérdezte, mi lesz a fizetése, ha megkapja az állást. Heydrich úgy vélte, ez 
, botrányos". Magánéletében is ezt a felfogást vallotta. Élete során megesett, 
hogy szegény volt, kiváltképpen, amikor elbocsátották a Kríegsmarínébői, de 
még ekkor is folytatta tékozló életmódját, ekkor sem törődött a pénzzel. 
Amikor Lina férjhez ment hozzá, meghökkenve állapította meg, hogy 
harmincegynéhány régimódi tengerész-egyenruhához való ing sorakozott a 
szekrényében! Megkérdezte tőle, honnan szerezte ezeket? Heydrich azt 
válaszolta, valahányszor piszkos lett egy inge, vásárolt egy újat. Miért nem 
mosatta ki őket? - Ő, hát csak levetettem, bedobtam őket a kádba, és 
reméltem, lesz, aki majd csak kezd valamit velük. 


Most azonban, amikor közeledett 1941 vége, és a távoli Londonban 
megkondultak a vészharangok, Heydrichnek először kellett szembesülnie a 
maga által felépített birodalom gazdasági kérdéseivel. 


Jóllehet az Eichmann-csoport már javában kísérletezett a gázzal, és egy 
zsákmányolt orosz tengeralattjáró motorjának felhasználásával gázt bocsátott 
zsidók által használt helyiségekbe, és ezáltal megfullasztotta a bent élőket, 
még mindig sok százezer zsidó maradt életben, és valóságos vagyonba került 
az SS-nek, amíg ismét csak Eichmann jelentkezett egy átmeneti megoldással. 
Miért ne lehetne felhasználni őket arra, hogy javakat termeljenek, elősegítve 
Németország győzelmét, egyszersmind  visszafizessék a tartozást a 
kölcsönöket folyósító bankoknak, miközben megkeresik saját léttenntartásuk 
költségeit? 


Heydrich és cimborái, akik mindeddig lényegében egyedül voltak felelősek 
azért, miként bánnak a zsidókkal, ragyogónak ítélték az ötletet. De hogyan 
kellene megszervezni, osztályozni és munkacsoportokba beosztani a zsidókat? 
Egyszerűen nem volt elég felelős német őrszemélyzet a munka elvégzésére. 


Eichmann, aki szerette magát dér Judenexpertének nevezni, aki 
tanulmányozta a zsidó közösségek társadalmi szerkezetét és hierarchiáját, 
prompt válasszal szolgált. Bizonyos zsidókat az SS tiszteletbeli tagjaivá kell 
tenni! Tanulmányai során Eichmann megtudta, hogy a keleti ortodox zsidókat 
nemzedékeken át a kehillah, valamiféle zsidó vének tanácsa kormányozta. 


Ezeket közösségük választotta érdekei szóvivőinek, hogy tőlük telhető- en 
megvédjék őket keresztény uralkodóik szeszélyes természete ellen, s 
biztosítsák, hogy betartsák a vallási és társadalmi szokásokat. 


Eichmann és beosztottjai most feltették a kérdést ezeknek a kehilloth-nak 
(ez a főnév héber többes számú alakja) - igaz, a , kérdésfeltevés" kifejezés 
nem felelt meg pontosan eljárásuknak -, vajon segítenének-e létrehozni azt, 
amit a németek Judenráte-nek) (zsidótanácsoknak) neveztek. Ezeket arra 
használnák, állította az S5-SD, hogy irányítsák a Heydrich parancsnoksága 
alatt Közép-Európában létesített hatalmas új gettókat. Flem tudjuk, hány 
kehilloth utasította vissza ezt, és mi történt ezekkel, de azt tudjuk, sokan 
beleegyeztek, hogy saját soraikból megalakítsák e zsidótanácsokat. 


Így történt - amint azt a Schindler listája című amerikai film igen 
részletesen mutatja -, hogy például a krakkói, lublini és varsói gettókban a 
zsidók szervezkedni kezdtek, tábori igazgatást vezettek be a táboron belül, és 
a háború előtti német koncentrációs táborokból hozatott, rendszerint 
kommunista német kápókat zsidó rendőrök váltották fel. Ezek az egyenruhás, 
bunkós rendőrök tartották fenn a rendet az SS őrök segítsége nélkül, míg a 
zsidótanács válogatta ki a munkaképeseket olyan tevékenységre, ami csaknem 
kizárólag a német hadigépezet kiszolgálásával függött össze. Az 
alkalmatlanokkal, szakképzetlenekkel vagy a munkát megtagadókkal nem 
elsősorban a németek, hanem a tanács és rendőrei , foglalkoztak". 


Meglehet, helyesebb, ha eltekintünk ezen férfiak és nők tevékenysége 
részleteinek ismertetésétől akik inkább feláldozták zsidó társaikat, semhogy 
megöljék őket magukat, és akik készségesen segítették azt az államot, amely 
likvidálta hittestvéreiket. Ez a második világháború történetének egyik 
legsötétebb fejezete, és talán jobb, ha nem bolygatjuk a kérdést. 


Heydrich azonban ez idő tájt lényegében - tudatosan vagy nem tudatosan - 
valamiféle kezdetleges, de jól szervezett Henry Ford- féle , szerelőszalagot" 
működtetett a zsidókérdés megoldására. A folyamat a tömeges emigrációval 
kezdődött, amelynek során a zsidókat megfosztották vagyonuktól és 
tulajdonuktól. A bankbetétek, boltok, háztartási cikkek (s a gazdag zsidókra 
kirótt összegek igen tekintélyesek voltak) eladásából származó összegek mind 
az SS pénztáraiba vándoroltak. 


Ezután került sor az Emigrantok munkaképességére (a hivatalos német 
hivatali "nyelven így nevezték a kiszolgáltatott zsidókat). Vajon 
munkaképesek-e vagy sem? Az utóbbi esetben megszabadultak tőlük lassan, 
éheztetéssel, vagy gyorsan, kivégzéssel. De még a hallottaknak is volt 


pénzben kifejezhető értékük. A hajat, az aranyfogakat, az aranykeretes 
szemüvegeket (fölösleges végigmenni az egész iszonyatos felsoroláson, a 
tények közismertek), mindent felhasználtak, hogy pénzt csiholjanak ki belőlük 
az SS számára. 


A szalag végén ott voltak a táborok, a gettók, a kommandók és a zsidó 
kényszermunka egyéb változatai. Amikor a Judenrat tagjai kiutalták a 
munkaképes zsidókat új munkaadóiknak, elvárták a zsidótanács tagjaitól, 
hogy szemmel tartsák őket. Noha ezek a munkaadók lényegében kizárólag 
németek voltak, az SS elvárta, hogy fizessenek az általa szállított , rabszolgák" 
által . elvégzett — munkáért. — Meglehet, — a  kényszermunkások csak 
nyomorúságosán keveset kerestek, ám ezt a pénzt is az SS teremtette új 
birodalom finanszírozására fordították. 


Ez az új jövedelemforrás azonban meglepetésszerűen érte az S5-t. Jóllehet 
a pénz egy részét át kellett utalni a német nagybankoknak, ám ezek a 
törlesztések nem merítették ki az SS erőforrásait. De mihez kezdjenek a 
fennmaradó pénzzel? 


Ekkor kezdődött meg a német bankok paktálása az S5S-szel. Oswald Pohl 
SS Obergruppenführer parancsnokságával szervezetet létesítettek a , fekete 
egyenruhások" gazdasági ügyeinek intézésére. Természetesen a nagybankok, 
amelyek hagyományosan nyíltan vagy titkon, de mindig segítették az ipari 
kartelleket és beruházásokat - olyannyira, hogy mindmáig alapvetően ők 
ellenőrzik a német ipart -, szintén részt kívántak ebből a tevékenységből. (A 
német bankok azáltal, hogy igazgatóikat elhelyezik nagy iparvállalatok 
igazgatótanácsaiba, gyakorlatilag mindmáig ellenőrzik a nagy német 
vállalatokat. Ők kölcsönzik a szükséges tőkét a vállalatoknak, majd az említett 
igazgatók révén biztosítják, hogy a pénzüket az általuk helyeselt módon 
használják fel. Az efféle pénzügyi kapcsolat nem szokásos a nyugati 
demokráciákban. Az angol és az amerikai trösztellenes törvények nem is 
tűrnék el az ilyesmit.) 


Nem elégedtek meg pusztán azzal, hogy saját koncentrációs táborokat 
építsenek az olcsó zsidó munkaerő táborhelyei közelében, hanem a jövőbe 
tekintve utat-módot kerestek, hogy a zsidó munkából származó hasznuk 
biztosítsa: történjék bármi, a bankok a háború után is működjenek. E pénz 
elhelyezésére egy sajátos szervezetre leltek, amelyet hivatalosan a semleges 
Svájcból, valójában azonban nemcsak Berlinből, hanem Londonból és New 
Yorkból is irányítottak! 


Az első világháború után különleges bankot alapítottak a svájci Bázelben. 


A Nemzetközi Fizetések Bankját (Bank of International Settlements - BIS) a 
győztes szövetséges hatalmak azért alapították, hogy biztosítsák, a legyőzött 
császári Németország fizesse a rá kényszerített jóvátételt. Igazgatótanácsában 
helyet foglaltak a döntő fontosságú nemzetközi pénzintézetek, a Bank of 
England, a First National Bank of New York, az olasz és a francia Nemzeti 
Bank képviselői, és természetesen az a bank is, amelynek szavatolnia kellett, 
hogy eleget tegyenek a német jóvátételi folyósításoknak, a berlini székhelyű 
Reichsbank. (A jelenlegi Európa legnagyobb hatalmú bankja (1998), a 
Bundesbank, a Német Szövetségi Bank előfutára.) 


A BIS alapítói egy fontos kikötést tettek, amit be is vettek a szabályzatába: 
a BIS-t sohasem lehet bezárni, lefoglalni vagy megbüntetni, még akkor sem, 
ha az igazgatók hazái között újabb háború törne ki. A második világháború 
kitörésekor a bank folytatta működését a hadban álló országokat képviselő 
igazgatók továbbra is tanácskozásokra ültek össze, és a bank elnöke egy 
amerikai, Thomas McKittrick volt. Keze alatt dolgozott seregnyi szövetséges 
és ellenséges hivatalnok, valamint két olyan igazgató is, akit majdan háborús 
bűnösöknek nyilvánítanak: Emil Puhl, a Reichsbank főnöke és a bank 
alelnöke, Walter Fűnk. 


Az angolok természetesen jól tudták, kik ezek a németek, de amikor 
Churchill tudakozódott Fűnk és Puhl szerepéről, a pénzügyminiszter és a 
Bank of England kormányzója megnyugtatta. (Még fél évszázaddal később is, 
amikor a szerző érdeklődött a Bank of England kormányzójának, Sir Montagu 
Normannek háború alatti szerepe iránt - kétségtelenül volt kapcsolata náci 
bankárokkal a háború kezdeti éveiben -, a bank nem volt hajlandó részleteket 
közölni. Sőt mi több, annak idején még Churchill sem volt képes 
információkhoz jutni Normanról, akiről gyanította, együttműködik a 
németekkel.) Azt állították, a németek nem nyúlnak Nagy-Britannia 


kontinentális érdekeltségeihez, ám ez nem felelt meg a valóságnak. 


Valójában a BIS-t a svájci bankokkal egyetemben a Heydrich új gazdasági 
birodalma által kitermelt náci arany és vagyontárgyak titkos csatornájának 
használták. Ennél azonban többről volt szó. Egy svájci történész, Oian Trepp, 
aki tanulmányozta az egész ügyletet, amelyet mindmáig titokzatosság övez 
(kiváltképpen, amióta a svájci pénzvilágot megrázkódtatta dAmato amerikai 
szenátor leleplezése a , náci arany"-ról), a következőket írta: , A különböző 
országok pénzembereinek még a háború alatt is fenn kellett tartaniuk a 
kapcsolatot, mert mihelyt véget ér a háború, újjá kell építeni és szükség van a 
szabad kereskedelemre." 


Más szóval, a német nagytőke a bankok útján irányította a BIS- t, 


ekképpen kötve ellenügyleteket. Felkészült a , legrosszabb forgatókönyvre", 
náci Németország vereségére. Míg McKittrick sűrűn összejárt Puhllal, együtt 
iddogált vele Bázelben és Zürichben, Heydrich zsidói pedig szállították a 
tőkét, amelyet egy nap felhasználhatnak egy új Negyedik Birodalom 
megépítésére, bármilyen formát öltsön is az. (Megdöbbentő módon 
Chamberlain, az akkori miniszterelnök felhatalmazta a Bank of Englandet, 
szolgáltassa vissza a német hódítóknak a cseh aranytartalékot, amelyeket 
angol segítséggel vittek ki az országból. Chamberlainhez kérdést intéztek 
ebben az ügyben 1939. május 16-án a parlamentben: , Igaz-e, hogy 
Csehszlovákia nemzeti kincsét kiszolgáltatják Németországnak?" A 
miniszterelnök így válaszolt: , Nem igaz." Arcátlan hazugság volt, ezt a 
miniszterelnök is tudta.) 


Már ekkor is akadt egy magányos farkas SD-tiszt, aki terveket szőtt erre az 
eshetőségre, jóllehet még úgy tűnt, Németország legyőzi minden ellenfelét. 
Otto Ohlendorf Obergruppenführer, Heydrich birodalma belső biztonsági 
szolgálatának vezetője volt ez az SD-tiszt, aki 1941-ben és 1942-ben a Krím 
félszigeten 90 000 szovjet állampolgár legyilkolásáért volt felelős. Ez a tiszt - 
akit azután Nürnbergben felakasztottak - indította el tudattalanul az 
események láncreakcióját, ami végül a háború utáni Szövetségi Köztársaság 
, szabadpiaci gazdaságához" - és a Közös Piachoz vezetett. 


4. 


Ottó Ohlendorf, aki a harmincas évek derekán lépett be az SS-be, az SS 
bizarr világának egyik legellentmondásosabb alakja volt. Hitler , fekete 
egyenruhásai" között rengeteg rögeszmés őrült akadt, de egyikük sem olyan 
érthetetlen, mint Ohlendorf. Oroszországban egy megsemmisítő különítmény 
parancsnokaként sok ezer ártatlan polgári lakost öletett meg, ugyanakkor 
megdöbbentette SS- tiszttársai durvasága, pénz- és hatalomvágya, s hajlandó 
volt élni beosztásával, hogy megtisztítsa a szervezetet, vádat emelni a 
törvények megszegői ellen. 


Az SS, de kiváltképpen Himmler balszerencséjére, akinek szüksége volt 
ugyan rá, de nem szívlelte, Oroszország után Ohlendorfra bízták az SD furcsa 
nevű Életszférák Hivatalát. Egyik feladataként ellenőriznie kellett a 
Birodalom legkülönbözőbb helyein működő ügynökök jelentéseit az 
úgynevezett Meldungen aus dem Reich-ekét (Jelentések a Birodalomból). E 
jelentéseket hetente két-három alkalommal eljuttatták a párt legfelsőbb szintű 
vezetőihez, s tájékoztatták őket, miként vélekednek az egyszerű emberek a 
pártvezérek pénzsóvárságáról, fennhéjázásáról és midennemű vétségeiről. 
Természetesen Himmler is megkapta ezeket a komor és lehangoló üzeneteket, 
és természetesen cseppet sem tetszettek neki, mert úgy vélte, ártani kívánnak 
velük a párt hírnevének, legfőképpen az SS-ének. 


Himmler 1942-ben hetente kapott Bormann és a párt más vezetői révén 
panaszokat, de arra biztatta Ohlendorfot, akiről tudta, hogy lelkiismeretes 
ember, foglalkozzék inkább a hivatala hatáskörébe tartozó más területekkel. 


Úgy tűnik, Ohlendorf szaván fogta a Reichsführert, mert amint Heydrich 
táboraiból sok milliónyi márka kezdett özönleni, és a német ipar vezetői, akik 
együttműködtek Heydrichhel és hasznot húztak keleti , vállalkozásaiból", 


eltűnődtek, mit tartogat számukra a jövő, Ohlendorf figyelmét egyre inkább a 
hadigazdaságra, kiváltképpen Heydrich vagyoni érdekeltségeire fordította. 


Művelt ember volt, értett valamennyit a makrogazdasághoz. Már annak 
idején, amikor belépett az SS-be, arra figyelmeztetett, hogy a párt életét 
fenyegető két nagy veszély egyike ,a gazdaság- és a társadalompolitikában 
érvényesülő kollektív tendencia" lesz. S éppen gazdasági ügyekben mutatkozó 
ezen , kollektív tendenciától" irtóztak, akár ördög a tömjénfüsttől a Heydricht 
támogató bankárok. Végtére is, éppen ez a gazdasági kollektív tendencia 


rombolta szét Szovjetoroszországban a független bankszektort. 


Most, 1941/1942 fordulóján, amikor Németország hatalma csúcsára jutott, 
Ohlendorf egy Reichsgrupp e-Indústríe (nyers fordításban Birodalmi Ipari 
Csoport) nevű titkos csoporthoz fordult. Tagjai Németország vezető 
vállalatainak a képviselői voltak. Közéjük tartozott az IO Farben, a Deutsche 
és a Dresdner Bank, a Reemtsma és valamennyi közül a legnagyobb, a Flick 
(Az Oxford Egyetem 1997-ben visszautasította a Londonban élő Flick unoka 
egy igen nagy összegű adományát. Akkor nem hozták nyilvánosságra ennek 
minden indokát, de bármely valamirevaló oxfordi közgazdász nyilván tudta, 
mi késztette erre az egyetemet.) voltaképpen mindazon nagy konszern (vagy 
azok előfutára), amely megteremtette a háború utáni Németországot. 


Az ipari óriások ezen csoportja az Életszférák Hivatala keretében kutatási 
alapítványt hozott létre Institut für Industrieforschung (Ipari Kutatások 
Intézete) néven. Ennek az intézetnek az volt a feladata, hogy gondolkozzék 
azon, ami elgondolhatatlannak számított: hogyan kellene átszervezni a német 
ipart a vereség után? 


Az intézet vezetésével egy dél-németországi, tömzsi egyetemi tanárt bíztak 
meg; szerette a jó borokat és a nagy szivarokat, pirospozsgás arca annyira 
ránctalan volt, hogy ,egy kövér csecsemő fenekére" emlékeztetett. A 
professzor derék német volt. Az első világháborúban vérét ontotta 
Németországért, s 1918-ban Ypres-nél majdnem a fél karját áldozta hazájáért. 
Mindazonáltal ügyet sem vetett a nácikra, ami azzal járt, hogy egyetemi 
pályafutása gyakorlatilag zátonyra futott. Mindazonáltal nem volt hajlandó 
belépni a pártba. Most, 1942-ben viszont sógora, Kari Outh, a Reichsgruppe- 
Industrie igazgatója felajánlotta neki az Ipari Kutatások Intézetét, a már 
említett titkos kutatási projektummal. Nem tudjuk, miért fogadta el az 
ajánlatot. Ha közvetett főnöke, Heydrich tudomást szerzett volna róla, 
kétségtelenül egy koncentrációs táborba küldi árulóként. Csakhogy nem 
szerzett róla tudomást. 


Így azután a professzor a következő két évben kutatási projektumán 
dolgozott, és 1944 márciusában elkészült a következtetéseivel. (War Fináncé 
and Consolidation of Debts. ) 


A tanulmányt és komor statisztikai táblázatait végül elolvasta Ohlendorf, 
aki azután nagy titokban, , négyszemközt", ahogyan a németek mondják, 
hosszas megbeszélést folytatott a professzorral. Ennek eredményeként 
Ohlendorf felhatalmazta kutatásai folytatására, ugyanakkor a nagyiparosok a 
maguk részéről előkészületeket kezdtek tenni a békére és saját jövőjük 


biztosítására. — Természetesen felhasználták régi svájci barátaikat, 
nemkülönben új, francia, belga, holland és luxemburgi barátaikat is - 
ugyanazokat, akik majdan a Közös Piac alapító tagjai lettek. 


A jellemző módon Strasbourgban - amely ma az EEC három székhelyének 
egyike - tartott tárgyalások részletei mindmáig nem ismeretesek, és 
feltehetően sohasem derül fény rájuk. Annyi azonban bizonyos: a professzor 
folytatta kutatásait, mígnem 1945 januárjában találkozott Ohlendorf 
szervezetének egy ifjú újoncával, Kari Guenther Weisszel. A professzor 
elmondta neki, szeretné magát valamiképpen elhatárolni az SS-től és 
Weltanschauungiaütöl (világnézetétől), de egyszerűen nem talál jobb nevet 
gazdasági elméletei számára. Weiss szerint ő a , szociális piacgazdaság" nevet 
javasolta, mert szerinte Ohlendorf elfogadná. - Tetszik ez a név - mondta a 
professzor. - Ha kedve van még egy pohár burgundira, áldomást ihatunk rá. 


Ez 1945. január 12-én délben történt. Ludwig Erhard professzor, aki 
majdan az amerikai katonai közigazgatás gazdasági tanácsadója, s ami még 
fontosabb, Nyugat-Németország második kancellárja lett, ekkor ünnepelte azt 

az elméletet, amely később megteremtette Németország , gazdasági csodáját". 


Közben még tombolt a háború. Az Ardennekben a szövetségesek harcoltak 
annak a területnek a visszafoglalásáért, amelyet a németek 1944. decemberi, 
meglepetésszerű offenzívája során vesztettek el. Kelet-Poroszországban és 
Lengyelországban az oroszok - kihasználva, hogy a nácik legfőbb erőfeszítése 
pillanatnyilag nyugatra összpontosult - elindították utolsó nagy offenzíváju- 
kat, amellyel eljutottak Berlin kapujáig. Az immár teljesen szervezetlen és 
gyakorlatilag irányítás nélkül maradt táborokban járvány és éhínség pusztított, 


és sok százezer fogoly pusztult el. 


A németek vadállati rémtetteket követtek el, amilyeneket Európa a kora 
tizenhetedik századi harmincéves háború óta nem látott - szó szerint népirtást 
végeztek. A német városok romokban hevertek a szövetségesek több éven át 
tartó légitámadásai nyomán. Németország rettenetes veszteségeket szenvedett, 


a megelőző öt esztendőben legalább hárommillió polgári lakos vesztette 
életét. 


Vajon milyen jövő várhatott erre a kiközösített nemzetre? Semmilyen, 
vélhette volna azon idők tényeket ismerő, éles szemű megfigyelője. Mégis, öt 
éven belül ez a teljesen hitelét vesztett ország ismét talpra állt. További öt év - 
és Európa vezető gazdasági hatalma lett, messze maga mögé utasítva az 
állítólagos győzteseket, Nagy-Britanniát és Franciaországot. Hogyan 
történhetett ez meg? 


Mint láttuk, a válasz az ország háború alatti múltjában rejlett. Heydrich 
azonban nem láthatta meg ezt az új Németországot. Jóval az új Németország 
megszületése előtt meggyilkolták, és a sors iróniájaként azért, mert életében 
egyetlenegyszer valami jót cselekedett embertársaival, a cseh munkásokkal. 


A korrupt és kapzsi üzletemberek azonban, akik 1942-ben hasznot húztak 
Heydrich bűntetteiből, túléltek mindent. Amiként a Harmadik Birodalom 
elhalmozta őket kitüntetésekkel, megismétlődött ez a , gazdasági csoda! a 
, kemény D-Mark" háború utáni Németországában. Nagy kort megélve, 
köztiszteletnek örvendve, békésen haltak meg, ágyban párnák között. 


V. 


Megterveznek egy gyilkosságot 


, Gyilkosságról beszélnek (...) Nem bízhatok többé 
senkiben. A legcsekélyebb gyanú alapján 15 meggyilkolnak." 


Félix Stidger, az amerikai unionisták kémje, 1864 


1. 


Nagy-Britanniában 1942 volt a háborúnak az az időszaka, amelyre azok, 
akik átélték, később a legkevésbé kívántak visszaemlékezni. Valójában 
azonban megszűntek a német tömeges légitámadások, és az Ultrának meg más 
rendszabályoknak köszönhetően hamarosan vége szakadt a német 
tengeralattjárók brit szigetek elleni blokádjának is. Kezdett kissé enyhülni az 
élelmiszerjegy-rendszer. Az emberek már ismét élvezhették a munkásosztály 
régi kedvenc ételét: a halárudákban újra lehetett halat vásárolni a sült krumpli 
mellé! 


Mindazonáltal a túlélőknek úgy tűnt, hogy a hosszú, szürke háború 
legszürkébb időszakában ez szürke esztendő volt. Igaz, abban az esztendőben 
korán felmelegedett az időjárás, sőt mi több, ez lett a háború legmelegebb 
nyara. Csakhogy az emberek kimerültek. Amióta 1940 júniusában a brit 
expedíciós haderőt kisöpörték Franciaországból, egymást követték a 
vereségek, és még Churchill, aki ezt követően mozgósítani tudta a nemzetet, 
még ő sem tudott a közeljövőre mást ígérni, mint MÁSODIK FRONTOT 
MOST; ez a kommunisták által sugalmazott jelszó virított minden falon, 
minden hídon. Mindenki tudta azonban, hogy ez csupán kegyes óhaj. Az 
angolok tudták, abban az évben, de feltehetően még a következőben sem 
indítanak támadást a La Manche-on átkelve. 


Időközben a régóta oly sokat szenvedő polgári lakosság megkísérelt nem 
gondolni a háborúra. Az emberek moziba jártak. Betértek a kocsmákba, a 
pubokba, tülekedtek, hogy kapjanak egy pohár meleg, híg sört, mielőtt még a 
kocsmáros bejelenti: - Nincs több sör, hölgyeim és uraim. Elfogyott a készlet. 
- Eljártak a palais de dance-ba, ropták a kor táncait, jóllehet a legtöbb 
kiskatonán szöges bakancs volt. Vagy egyszerűen , eljártak! ! otthonról. 


Mrs. Ellison tizenöt és tizenhat éves lányai túl fiatalok voltak az efféle 
szórakozásokhoz. Különben is, a cheshire-i Ightfieldben lakó falusi lányok 
lévén, tartottak a környező városok kísértéseitől. Mindenki tudta, milyen 
szégyent hozna családjára az a lány, aki férjezetlenül , úgy maradna". 
Éjszakánként nagyon sok egyenruhás fiatal férfi kószált az utcákon, és 


akadtak közöttük külföldiek is: lengyelek, franciák, belgák és a maguk 
körzetében most már feltűntek a csehek is. Mrs. Ellison alig tudott valamit 
Csehszlovákiáról. Nehezére esett volna, ha meg kell mutatnia a térképen ezt 
az országot. Annyit azonban tudott, hogy a csehek ugyanannyira veszélyesek, 
mint az összes többi külföldi. Végtére is, valamennyien férfiak! így azután 
derült égből villámcsapásként érte, amikor lányai izgatottan fecsegve érkeztek 
haza egy Whitchurch-ben tett délutáni sétáról. Leszólították őket! Éppen az 
öreg, rozoga buszra vártak, hogy hazamenjenek falujukba, amikor egy jóképű, 
fiatal cseh katona megpróbált szóba elegyedni velük. Vihogtak fura angol 
kiejtésén, és ezért habozott, de amikor a busz már-már elindult, bedobott egy 
cédulát az ablakon. Ceruzával ezt firkálta egy papírdarabkára: , Kérem, 
találkozzanak velem holnap itt." 


sb, rt 


Mrs. Ellison évekkel később visszaemlékezve, elmondta, hogy nyomban 
lehűtötte a kedélyeket. Az ő lányai nem fognak találkára menni egy férfivel 
csak úgy, kiváltképpen egy külföldi egyenruhás idegennel, aki ma itt, holnap 
ott. Isten tudja, milyen következményekkel járna ez. Megtiltotta két lánynak, 
hogy találkozzanak az ismeretlen csehvel. 

A sors azonban egy ideig a fiatal cseh katonát pártolta. Egy héttel később 
Mrs. Ellison két lányával Whitchurch-ben járt, amikor egyszerre csak újra ott 
termett. Nyomban megállt, tisztelgett - Mrs. Ellison még soha annak előtte 
nem tapasztalt ilyesmit. Azután a cseh fiú megkísérelt tört angolságával 
udvarias beszélgetést kezdeni. Az anya néhány pillanatig zavarba jött. Mit 
tegyen? Azután felülkerekedett benne a jó szíve. A cseh helyes, magányos 
fiatalembernek tűnt. Hirtelen sugallatra meghívta, jöjjön velük moziba, majd 
ezt a meghívást egy második is követte. Figyelmeztette, hogy Ightfieldből 
korán indul az utolsó busz, s talán gyalog kell visszajutnia a táborba, de azért 
meghívta teára. A cseh fiú nyomban ráállt, és mielőtt később búcsút vett 
volna, Mrs. Ellison azt mondta neki: - Jöjjön, látogasson meg bennünket a 
szabadnapjain. S ha több napi szabadságot kap, és kedve van, itt lakhat 
nálunk. - A háború véget vetett a hagyományos angol zárkózottságnak, és 
Mrs. Ellison nem talált semmi kivetnivalót a meghívásban. A cseh fiú kiugró 
pofacsontú, szláv arca felderült. A tőle telhető legjobb angolsággal azt 
dadogta, hogy , na-gyon" szeretné ezt. Létrejött tehát az ismeretség. Megjelent 
a színen Josef Gabcik. 


A következő hónapokban Josef rendszeresen ellátogatott a vörös téglás kis 
családi házba. Fiatalember lévén, nyilván ki volt éhezve szexuálisan. Nem 
tudjuk, kire irányult a vágya, de jól kijött az anyával is, a két lánnyal, 
Lornával és Ednával is. Javult az angol tudása, de néha úgy tűnt, mintha egy 


más világban járna, olyannyira elrévedezett, hogy Mrs. Ellison kénytelen volt 
felébreszteni álmodozásából. 


Bármennyire is befelé forduló természet volt, a felszín alatt lobbanékony 
vérmérséklet rejtőzött. Ellisonék így emlékeznek, mit tartottak vendégük 
felől, amikor megismerték igazi természetét: , Ha Josef lekéste a buszt, vagy 
kissé sokat ivott, elfogta a düh és beindult, akár egy rakéta. De azután nevetve 
ismét földre szállt.!! 


Bizonyos értelemben ez a vérmérséklet eszményien megfelelt a rá váró 
erőszakos akciónak, ugyanakkor azonban bonyodalmakra is vezethetett. 
Gabcik azonban szerencsére egy másik csehet is bemutatott Ellisonéknak, aki 
az eljövendő eseményekben a bajtársa lett, ez pedig merőben másmilyen 
vérmérsékletű volt. 


Jank Kubis 1941-ben huszonnyolc éves volt. Paraszt családból származott, 
őrmesterként szolgált a cseh hadseregben, mielőtt bajtársához hasonlóan 
Lengyelországon át az Idegenlégióba vezetett az útja, majd a cseh 
hadosztályba, amelynek tagjaként a franciaországi harcokban a Cseh 
Hadkereszttel tüntették ki; végül Nagy-Britanniába evakuálták, s remélte, 
hogy onnan a cseh dandár katonájaként folytathatja a háborút Németország 
ellen. Teltek- múltak azonban a hónapok, nyoma sem volt semmiféle 
hadműveletnek, és végül úgy határozott, más csehekhez hasonlóan felvételét 
kéri az RAF-be; a cseh pilótákat már bevetették az angliai csatában. 
Áthelyezési kérvényébe ezt írta: , Boldogan végezném a lövész munkáját. 
Mindennek alapján kérem, fogadják kedvezően kérelmemet." Soha nem lett 
az angol légierő lövésze, de elérte a célját, hogy ismét bevessék, talán 
korábban is, mint várta volna, és végül, amikor a németek ellen harcolva 
elesett, örök időkre cseh nemzeti hős lett. 

Teltek-múltak a hónapok. Mrs. Ellison a maga csöndes módján figyelte 
, két fiát", s azon tűnődött, vajon mi lesz velük, ha egy napon majd elmennek, 
márpedig bizonyára el fognak menni. Volt azonban valami, ami 
meghökkentette és aggasztotta. Ha a két fiú ott aludt a ház végében levő 
hálószobában, az ablak alá fonott kosarat tettek. Ez teljesen magától 
értetődően tették, mintha a világ legtermészetesebb dolga lenne. Azután, 
mielőtt lefeküdtek volna aludni, a kosárba két súlyos angol katonai pisztolyt 
raktak. Ezt láthatóan nem tartották különösnek. Mrs. Ellisonnak azonban 
roppant különösnek tűnt ez a szokásuk. Igaz, Anglia hadban állt, de ezen az 
isten háta mögötti helyen sohasem fordult elő semmi veszélyes esemény. 
Akkor hát miért készül harcra ez a két fiatalember esténként, mielőtt aludni 
tér? Valójában mire is készülnek? 


Mindkettőjüknek jó oka volt, hogy állandóan résen legyenek, még itt, a 
barátságos angol vidéken is. Éveken át felkészültek a legrosszabbra, a 
dörömbölésre az ajtón, a súlyos bakancsok dübörgésére, a durva német 
hangokra, amelyek úgy hangzottak, mintha parancsot ugatnának még akkor is, 
ha éppen nem azt tették. Úgy érezték, ez az elnyomóik nyelvének 
elmaradhatatlan tartozéka. 


Ze z 


A megelőző három-négy évben több ízben is csak hajszál híján sikerült 
megmenekülniük. Egy ízben Jan túl lassan mozgott, és csak azért élte túl 
elfogatását, mert barátai merészen megszöktették zárkájából, és átsegítették a 
határon - a sok határ egyikén, amelyet rövid élete során oly gyakran kellett 
illegálisan átlépnie. 


Olyan emberként, akinek kínzói horogkereszteket égettek mezítelen 
fenekére, természetesen szüntelenül résen volt. De Jan nemcsak éber, hanem 
egyszersmind gyűlölettől izzó ember is volt, akit emésztett a csaknem 
patológiás vágy, hogy bosszút álljon kínzóin, és gyakorlatilag bármire képes 
volt célja elérésére. 

A londoni kémfőnök jól tudta ezt. A hazafiasság nem volt elegendő. 
Vallási  fanatizmussal kellett gyűlölni, hogy ezek a fiatal férfiak 


végrehajthassák, amit tervezett a számukra. Gabcik és Kubis azért hordott 
magánál pisztolyt, mert tudták, minden percben az életükkel játszanak. 


2. 


Míg Kubis és Gabcik 1941 őszén várta a bevetési parancsot, Be- nes, a 
cseh emigráns kormány feje súlyos gondokkal küszködött. Aggasztotta az 
angol kormány magatartása, meg az is, vajon az egyelőre még semleges 
Roosevelt elnök elismeri-e a kormányát, és természetesen az, mire készülnek 
a németek hazájában. 


Egyesek véleménye szerint , müncheni komplexusban" szenvedett, attól 
tartott, ismét feláldozhatják hazáját, ahogyan azt az angolok és a franciák 
1938-ban egyszer már megtették, és valamiféle új megállapodásra jutnak a 
németekkel. A Németországgal kötött kompromisszumos békeszerződés vagy 
egyfajta megállapodás Nagy-Britannia és Szovjetoroszország, Nagy-Britannia 
jelenlegi szövetségese között, könnyűszerrel emigráns kormányának a végét 
jelenthette egy új cseh emigráns kormány érdekében, amelynek székhelye 
esetleg Moszkva lenne. Ezen az őszön bármi lehetségesnek tűnt annak 
fényében, hogy Nagy-Britannia is, Oroszország is sorra vereségeket 
szenvedett. 


Benes ez oknál fogva gyakorlatilag naponta tanácskozott hírszerző 
szolgálatának főnökével, Moravec ezredessel, a Croydon- ban leszállt 
repülőgépen érkezett tizenegy cseh egyikével. Egyes  tréfamesterek 
megeresztették azt a viccet, hogy Moravec , a cseh Himmler", de Benes 
mindig azt állította, azért kell olyan gyakran, méghozzá mindig négyszemközt 
találkoznia Moravec-celj mert ,a politikának hírszerzésre van szüksége, 
enélkül semmire se menne". 


A valódi ok azonban az volt, hogy Moravec volt az egyetlen igazán 
hatékony kapcsolata az 5SIS-szel, s Benes nagyon is jól tudta, hogy a 
pragmatikus angolok valójában annak alapján értékelik a számos, londoni 
székhelyű emigráns kormányt, amelyet mind ők finanszíroznak, mennyire 
sikeres országukban a németek ellen harcoló ellenállási mozgalom. A háború 
első két évében a cseh ellenállás nagyon eredményesnek bizonyult. Az 
, A-54"-es ügynököt, a csehek egyik ászát nagyra becsülte a brit hírszerző 
szolgálat és a brit kormány. A cseh ellenállás szabotázsakciói a német 
hadiiparban szintén fokozták Benes presztízsét. Most azonban, hogy Heydrich 
vette át az ügyek intézését, s ennek következtében nőtt a haditermelés 
Csehországban, az angolok Benes ellen fordultak. 1941 őszére emigráns 


kormánya a londoni fontossági sorrend utolsó helyén állt, még Belgium is 
megelőzte, s Benes aggódni kezdett a jövőjéért. Tudta, tennie kell valamit, 
hogy visszanyerje Churchill és Roosevelt csehek iránti bizalmát. De mi 


legyen az? 


Nyilvánvaló volt, hogy bármit tegyenek is, annak Nagy-Britanniá- ból kell 
kiindulnia. A cseh ellenállás odahaza gyakorlatilag megbénult. Tagjai az 
úgynevezett , alámerülő posztokra" húzódtak visz- sza. Heydrich megtorló 
rendszabályai, kiváltképpen a prágai diáksztrájkolók lemészárlása néhány hete 
- holttesteiket otthagyták a járdákon, hadd lássa őket mindenki -, elérték a 
kívánt hatást. A munkások reagáltak , bot és mézesmadzag" módszerére. A 
megemelt élelmiszer-fejadagok és a javuló munkakörülmények meghozták a 
várt eredményt. Most már szóba sem jöhetett a belülről elkövetett nagyarányú 
szabotázs. 


Benesnek tehát azokat az erőforrásokat kellett igénybe vennie, amelyekkel 
Piagy-Britanniában rendelkezett. Kis szerencsével azután, vélte, az onnan 
szervezett akciókat támogatja majd a helyi földalatti ellenállási mozgalom 
maradványa. Angliában nem voltak olyan erőforrásai, amelyekkel nagyarányú 
szabotázsakciókat hajtathatott volna végre. Túl nagy volt a távolság, nem 
rendelkezett elég kiképzett emberrel, sem olyan repülőgépekkel, amelyek 
eljuthattak volna Csehország fölé, ahová még a RAF bombázógépei sem 
jutottak el. Benes már korábban azzal a kéréssel fordult a RAF 
főparancsnokságához, bombázzák a cseh gyárakat, noha az ilyen 
légitámadások cseh munkások biztos halálát okozták volna. A RAF azonban 
elhárította kérését. Az angol bombázóknak ugyanis az út nagy részét a 
németek által megszállt területek fölött kellett volna megtenniük, s mivel 
gépeiknek súlyos bomba- és üzemanyag-rakományt kellett volna vinniük, 
nem voltak biztosak, vajon Wellington és Halifax repülőgépeik vissza 
tudnának-e térni támaszpontjaikra. 

Benes és Moravec hamarosan arra a meggyőződésre jutottak, hogy meg 
kellene ölni egy magas rangú német tisztségviselőt. Egy sikeres merénylet 
természetesen német megtorlást váltana ki, ami viszont 
ellenrendszabályokhoz vezetne a cseh földalatti mozgalom részéről. 
Ilyenformán a német győztesek és a cseh leigázottak közötti , kedélyes 
mézesheteknek! hamarosan vége szakadna, és ezzel Benesék elérnék a 
céljukat. Az, hogy ezért hány cseh életével kellene fizetni, szemmel láthatóan 
meg sem fordult a fejükben. Vagy ha mégis, úgy erről nincsen tudomásunk, 
hiszen elképesztően kevés tény ismeretes az egész akcióról. Jóllehet a 
merénylet tervezői Londonból irányították az akciót, alighanem az SIS, az 


MIS és más ügynökségek tudtával (Az angolok főképpen a holland és a 
francia emigráns hírszerző szolgálatokat figyelték, nem szivárog-e ki tőlük 
információ a németek felé; ez minden bizonnyal megtörtént. A Londonban élő 
legmagasabb rangú, méghozzá királyi családból származó  hollandot 
határozottan ezzel gyanúsították, így Stewart Menzies tábornok, az SIS 
főnöke is, amint a szerzőnek elmondta informátora: , Menzies ráförmedt: 
sSoha többé ne engedje be a parancsnokságra azt az átkozott hollandot. 
Mindig szimatol. Túlságosan is sokat, véleményem szerint.x") ez utóbbiak, 
úgy tűnik, nem készítettek írásos anyagot a csehek felkészüléséről a gyilkos 
merényletre. Sőt mi több, az egyetlen kortárs személyiség, akinek tudomásul 
kellett volna bírnia a csehek javaslatáról, sok évvel később tagadja, hogy 
egyáltalán tudott volna az egész ügyről. Ez a személy Lord William Bentinek, 
aki Churchill megbízásából összehangolta a brit hírszerző szolgálat munkáját. 
A leghatározottabban kijelentette, amikor megkérdezték az ügyről, hogy ,a 
JIC-t sohasem kérték fel, hagyja jóvá Heydrich megölését 1941- ben, és én 
semmit sem tudok erről a tervről (ha egyáltalán létezik ilyen terv); az 
emigrációbeli cseh ellenzékről sem tudok semmit, de igenis el tudom 
képzelni, hogy az emigráns cseh kormány ellenezte volna, tudván, milyen 
megtorlás követné ezt a gyilkosságot." (A szerzőhöz intézett leveléből.) 


Az efféle meggondolásokkal azonban nem törődött a két összeesküvő. 
Saját forrásaikból értesültek, mennyire megfogyatkozott a cseh földalatti 
mozgalom, meg hogy az oroszok — már  ledobtak ejtőernyős 
szabotőrcsoportokat a pótlásukra. Mivel az oroszok repülőgépeinek nem volt 
elegendő nagy hatótávolságuk, az ügynököket Lengyelország területére kellett 
ledobniuk azzal az utasítással, verekedjék át magukat Csehországba, ahogyan 
tudják. 1941. szeptember 10-én követte őket cseh kommunista ügynökök egy 
másik csoportja, akiknek sikerült rádiókapcsolatot teremteniük szovjet 
kémfőnökeikkel. 


E hír hallatán Benes és Moravec felgyorsította előkészületeit. Nemcsak 
Londonban enyészett el befolyásuk az , A-54-es" letartóztatása és Heydrich 
erőfeszítései nyomán, hogy kiengesztelje a cseh munkásokat, hanem most már 
a szovjetek is színre léptek, és kapcsolatot teremtettek az igen erős 
kommunista földalatti mozgalommal. Churchill ekkor már aláírta ,,az 
ördöggel kötött paktumát", ahogyan az Oroszországgal kötött megállapodást 
nevezte. Vajon beleegyezik most abba, hogy Csehszlovákiát beszippantsák a 
szovjet befolyásolási övezetbe? Ha megteszi, akkor ez a londoni cseh 
emigráns kormány Végét jelentené. 


A Reichsprotektorral - eddigre Benes és Moravec már őt szemelte ki 


áldozatául - végezni kellett, méghozzá gyorsan. 


3. 


Még 1940 nyarán történt hogy Churchill nehéz helyzetbe került. Az 
angolokat kiszorították Európából, és a katonákkal együtt menekültek el az 
utolsó megmaradt SIS-hírszerzők, és a katonai felderítő szolgálat hálózatának 
az ügynökei. A miniszterelnök úgy érezte magát, mint a vak Sámson, és ez 
cseppet sem volt az ínyére. Nem volt kedvére való a , sziget-mentalitás" sem, 
és tudta, ez hamarosan ki fog alakulni, amint Nagy-Britannia magára marad a 
németek elleni harcban. Ez a helyzet óhatatlanul védekező mentalitáshoz 


vezetne. 


Már 1940. június 4-én a következő feljegyzést küldte Hastings Ismay 
tábornoknak, katonai tanácsadójának: , Nem szabad eltűrnünk, hogy. a teljes 
egészében védekező gondolkodásmód, ami Franciaország vesztét okozta, 
tönkretegye kezdeményező képességünket. (...) Milyen csodálatos lenne, ha 
arra kényszeríthetnénk a németeket, azon töprengjenek, hol sújtunk le rájuk 
legközelebb, ahelyett, hogy arra kényszerítenénk magunkat, hogy befalazzuk 
a Szigetet és tetőt húzzunk föléje." 


Két nappal később sürgős felhívással fordult Ismayhez, amelyben ezt 
kérdezte: , Milyen előkészületeket teszünk jó ügynökök küldésére Dániába, 
Hollandiába, Belgiumba és végig a francia tengerpartra?" S hozzáfűzte, olyan 
vállalkozásokat kíván látni, , amelyeket különleges kiképzésű emberekkel 
hajtanak végre... akik képesek megteremteni a terror uralmát, hogy a 
megszállt Európában a német katonák élete merő kínszenvedéssé váljék". 

Három héttel később Lord Halifax vezetésével - aki egyébként a 
németekkel folytatott előző évi titkos tárgyalások szürke eminenciása volt - 
terveket dolgoztak ki egy új, titkos szervezet létesítésére, amely azután 
valóban a hitelét vesztett SIS vetélytársa lett. Ez a Special Operations 
Executive (SOE - Különleges Műveleteket Végrehajtó Szervezet) , hangolná 
össze az ellenség ellen irányuló valamennyi felforgató és szabotázs 


tevékenységet". 


E szervezet megalakításának feladatát dr. Hugh Daltonra, a gazdasági 
hadviselés munkáspárti miniszterére bízták, aki így annak a szervezetnek a 
vezetője lett, amelyet Churchill tréfásan, de he- lyeslően , az úriemberhez 
méltatlan hadviselés minisztériumának nevezett. Feladatául azt kapta, hogy - a 
miniszterelnök szokásos felpezsdítő stílusában fogalmazva - , lángra lobbantsa 


Európát". 

Természetesen 1941-re már cseh szekciója is volt ennek az új 
szervezetnek, ám Benes és Moravec általában szívesebben vették, ha maguk 
irányíthatják saját  ügynökeiket. Felhasználták — azonban a  SOE 
kiképzőtáborait, ott oktatták kémjeiket, legfőképpen arra, hogyan kell 
ejtőernyőzni. 

Már vagy 120 cseh ügynököt kiképeztek, amikor Moravec Gabcikot és 
Kubist is erre az iskolára küldte, hogy megtanulják a titkos technikákat. 
Jóllehet ezeknek a kiképzőtáboroknak a végtermékei látszólag angol irányítás 
alatt maradtak, amikor az , STS 2"- be, más néven a Villa Belasisba, egy 
Dorking közeli lefoglalt vidéki udvarházba küldték őket, ott valójában 
Moravec ezredes egyik tisztjének parancsnoksága alá kerültek. Míg az , STS 
2" személyzete angolokból állt, gyakorlatilag Sustr százados cseh hírszerző 
tiszt volt a főnök, aki felkészítette a , Joe"-kat (ahogyan angol kiképzőik 
nevezték őket) különleges operatív feladataikra. S e tekintetben a SOE nem 
gyakorolt semmiféle ellenőrzést. 


A cseh hírszerző tisztek egyik legfőbb gyengéje az angolok szerint abban 
rejlett, hogy semmiféle eszközük sem volt ügynökeik kihozatalára 
Csehszlovákiából, mihelyt elvégezték ott a feladatukat. Az ügynököknek 
ezután bujkálniuk kellett, a cseh földalatti mozgalomra kellett hagyatkozniuk, 
amíg vagy megölték őket, vagy hazájuk fel nem szabadult. 


A mi szemszögünkből tekintve azonban ez Benes és Moravec további 
előnyéül szolgált. Kiszemelt áldozataikat anélkül válogatták ki, hogy az 
angolok segítségét kérték volna. Amint Bentinek leveléből kiderül, a Joint 
Intelligence Committee-nek (Egyesített Hírszerző Bizottság), amelynek 
felülvizsgálnia és jóváhagynia kellett volna minden ilyen vállalkozást, 
semmiféle szerepe sem volt ezekben a kérdésekben. Ez azt jelentette, 
legalábbis elméletileg, hogy Churchillnek nem volt tudomása arról, miszerint 
az emigráns cseh kormány gyilkos merényletet szándékozik elkövetni 
Heydrich ellen. Az , STS 2"-től sem tudhatták meg, mire készülnek a csehek. 
Látszatra tehát a fark csóválta a kutyát. A csehek olyan akciót készítettek elő, 
amely minden bizonnyal fontos, nagy horderejű következményekkel járna, 
amelyeket még ők sem láthattak előre, Churchill pedig, aki szeretett minden 
buliban benne lenni, semmit sem tudott az egészről. (Úgy tűnik, hallgatólagos 
megállapodás létezett Hitler és Churchill között, hogy egyik fél sem kíséreli 
meg megölni valamelyik német, illetve angol vezetőt.) 


A merényletet tervező csehek legfőbb gondja az volt, honnan szerezzenek 


repülőgépet, amely elvinné a helyszínre a reménybeli merénylőket. Nem 
számíthattak semmiféle olyan harci repülőgépre, amelynek cseh pilótái voltak, 
mert valamennyi ilyen gép a RAF közvetlen parancsnoksága alatt állt, a RAF 
főparancsnoksága pedig nagyon is vonakodott értékes, nagy hatósugarú 
bombázógépeit ügynökök ledobására használni, s különben is, az ilyen 
akcióhoz szükséges képzett legénység ritkaságszámba ment. A RAF 
bombavetői ekkor még hirtelen halált hozó terhüket rendszerint a 
célpontjuktól akár öt mérföldnyire 15 ledobták, jó navigátorokban pedig nagy 
volt a hiány. Következésképpen egy parancsnak, mely szerint rendelkezésre 
kell bocsátani egy repülőgépet egy nagy hatósugarú ejtőernyős akcióra, 
amelyről a gép nagy valószínűség szerint nem tér vissza, a legmagasabb 
szintről kellett érkeznie. 


Churchill, úgy tűnik, szóba sem jöhetett. Mint láttuk, ő határozottan 
ellenezte a politikai gyilkosságokat. S mint kiderült, az egész második 
világháború alatt Heydrich volt az egyetlen magas rangú náci vezető, aki ellen 
gyilkos merényletet követtek el. Igaz, két  Gauleitert, valójában 
jelentéktelenebb náci vezetőt megöltek, de a merényletet mindkét esetben 
partizáncsoportok vagy hasonló szervezetek követték el. Úgy tűnik tehát, 
hogy Churchill nem hagyta jóvá a gyilkos merénylet tervét; így érthető meg, 
hogy Bentinek tagadta, miszerint a kérdés valaha is az Egyesített Hírszerző 
Bizottság elé került volna. Churchillt, aki igen élénken érdeklődött a 
titkosszolgálat kérdései iránt, mindig tájékoztatták a JIC fontos döntéseiről. 


Évekkel később egyesek azt állították, hogy a merényletben része volt a 
, nemzetközi zsidóságnak". A zsidók azt akarták, Heydrich-et öljék meg, 
mielőtt még előterjeszthetné tervét az egész európai zsidóság kiirtására a 
hírhedt , wannseei konferencián", ahol határoztak a , végső megoldásról". De 
vajon kik voltak ezek a , nemzetközi zsidók", s miképpen állhatott 
hatalmukban egy RAF-repülő- gép megszerzése a cseh merénylők számára? 
Vagy éppenséggel miképpen tudhattak előre a , végső megoldásról", amikor 
zsidó kutatók csak a legutóbbi esztendőkben jöttek rá arra, hogy annak a 
részletei, ami valójában a koncentrációs táborokban folyt, csak 1942 derekán 
kezdtek kiszivárogni. Azt hiszem, elvethetjük ezt a feltételezést. 


Természetesen nem lehet alábecsülni az SIS hatalmát, kiváltképpen, hogy 
élvezte az angol királyi család támogatását. Elhangzottak ugyanis olyan 
vélemények is, hogy Heydrich, aki Schellenberg főnöke és Himmler 
helyettese volt, túl sokat tudott a windsori herceg és felesége áruló 
tevékenységéről 1940-ben, és ez oknál fogva kellett megölni! 


Hitler és Himmler valamiféle szeretet-gyűlölet viszonyban állt az 


angolokkal. Csodálták a briteket a birodalmukért, hagyományaikért, a királyi 
család iránti lojalitásukért, ugyanakkor gyűlölték őket, amiért nem fejezték be 
a háborút 1940-ben, és nem hagyták, hogy az , Új Németország" befejezze 
Európa megtisztításának önként vállalt feladatát. Ámde egyikük sem járult 
volna hozzá a windsori herceg bizalmas közléseinek elárulásához. 


Heydrichnek ez bizonyára nem okozott volna gondot. Ha a maga és 
Németország előnyére szolgált volna, egy percig sem habozik, hogy 
nyilvánosságra hozza mindazt, amit a hercegről tud, s közismert volt, hogy 
dossziékat fektet fel fölöttesei mindazon , mocskos ügyeiről", amelyekről 
tudomást szerzett. Ha valóban birtokában voltak a hercegre vonatkozó terhelő 
adatok, Heydridh minden valószínűség szerint a brit uralkodó körök 
, likvidálandók listájára" került volna. 


Ezek szerint milyen szervezetnek volt akkora hatalma, hogy indokolás 
nélkül RAF-repülőgépet szerezhetett? A válasz: a dr. Hugh Dalton által 
újonnan megszervezett SOE-nak, a régóta fennálló Secret Intelligence Service 
gyűlölt vetélytársának, amely, úgy tűnik, még állítólagos fegyvertársai 
elárulásától sem riadt vissza, hogy nyeregbe kerüljön olyan országokban, 
amelyekről az SIS úgy tartotta, egyedül az ő vadászterületei. (A SOE/SIS 
rivalizálás Hollandiában 1941/1943-ban alátámasztja ezt a feltételezést.) 


De vajon dr. Dalton, a koalíciós kormány munkáspárti minisztere, kereste 
volna-e a politikai bukást azáltal, hogy engedélyezi egy RAF-repülőgép 
felhasználását ezen ügynökök számára? Feltehetőleg nem. Marad tehát a 
Daltonnál egy szinttel lejjebb álló két vezető SOE-tiszt, aki beleillik a képbe: 
Sir Oecoffrey Vickers VC, a SOE képviselője a JIC-ben, és Colin Oubbins 
ezredes. Ha elfogadjuk Bentinek állítását, hogy a tervet sohasem terjesztették 
a JIC elé, akkor marad a félelmetes OCubbins ezredes. 


Amikor kinevezték a SOE parancsnokságára, negyvenöt esztendős volt. 
Egy SOE-ügynök szerint, aki még abból az időből ismerte, , egyenesen az 
ember szemébe nézett, és rövid, szaggatott mondatokban beszélt. Egy 
felületes szemlélő tipikus brit ezredesként jellemezhette volna." Vaskalapos 
modora és tartása azonban megtévesztő volt. Meglehet, valaha tipikus 
hivatásos katonának indult, látóköre azonban jóval szélesebb volt a 
kasztjabeliekénél. Rendkívül értelmes, roppant olvasott volt, vezetői 
képessége pedig jó humorérzékkel párosult. S erre nagy szüksége is volt, 
hiszen újonnan alapított, szigorúan titkos szervezetében tucatnyi különféle 
nemzetből verbuvált számos hazafival, renegáttal, szórakozott professzorral, 
hóbortos alakkal és önjelölt hódítóval akadt dolga. 


Mindezek záros időn belül két dolgot állapítottak meg az ezredesről. Nehéz 
volt alatta szolgálni, merev tisztességnormái elütöttek számos 
alárendeltjeiétől, — akik — közül — sokan egész pályafutásuk során 
kompromisszumokból élő politikusok voltak. Azonkívül cselekedni akart, 
nem egy év múlva, hanem azonnal. 


Gubbinsnek volt néhány rögeszméje, azzal kapcsolatban lenne a dolguk 
ezeknek a külföldi ügynököknek. Az egyik ilyen az volt, hogy nem szabadna 
a hazájuk földalatti mozgalmait tömegfelkelésre uszítaniuk, amíg a 
szövetségesek (alapvetően az angolok, majd később az amerikaiak) nem 
hatolnak be országaikba. Gubbins csakis ekkor kívánta volna, hogy az 
ellenállási mozgalom tömegesen megzavarja a közlekedést és szállítást és az 
egyéb szolgáltatásokat. így azután a csehek esetében, akiket feltehetően 
amúgy is az oroszok , szabadítanak majd fel ", egyetlen náci megölése nem 
hiúsítaná meg távlati terveit. Elméletben nem lett volna semmiféle komoly 
kifogása Heydrich megölése ellen. 


Mindenesetre ez beleférne Dalton meghatalmazásába. Amint már 1940- 
ben megírta Lord Halifaxnek: , Az ellenség által megszállt területeken az 
írországi Sinn Feinhez hasonló mozgalmakat kell szerveznünk. (...) Sok 
különféle módszert kell alkalmaznunk, beleértve az ipari és a katonai 
szabotázst, a munkások közötti agitációt és a sztrájkokat, a szakadatlan 
propagandát, terrorista merényleteket árulók és német vezetők ellen." Nem 
véletlenül nevezte Churchill az új szervezetet az , úriemberhez méltatlan 
hadviselés minisztériumának. 


Dalton kétségtelenül támogatta a , terrorista akciókat", ami nem jelenthetett 
mást, mint náci vezetők megölését. Ezek szerint tehát ő hagyta jóvá a SOE 
tervét, és segített a cseheknek megszerezni a repülőgépet? Miért is kockáztatta 
volna meg, hogy a hírszerzés intézményes rendszere, vagyis az SIS, amely 
túlsúlyban volt a JIC-ben és gyűlölte a SOE-t, elutasítsa a javaslatait? 


Vajon Dalton nem a csehek kedvéért segített-e, hanem azért, mert 
segítséget kívánt nyújtani az oroszoknak? Vajon az akkori idők oly sok 
szocialistájához hasonlóan - tisztelet a kivételnek, Ernest Bevinnek - minden 
tőle telhetőt meg kívánt tenni a válságos helyzetbe került Sztálinnak? Tudta, 
hogy a csehországi német-cseh ipari komplexumnak és a keleti háborúban 
létfontosságú cseh vasúthálózatnak a szétzilálása roppant nagy jelentőségű 
lenne az oroszok számára. Heydrich meggyilkolása nemcsak a cseh munkások 
elleni megtorlással járna, hanem a németek minden bizonnyal szétzúznák a 
Benes vezette ellenállás maradványait is. 


Vajon ez esetben ki folytatná a németek elleni földalatti harcot, amíg végül 
a szövetségesek felszabadítanák az országot? Nyilvánvalóan a létező 
kommunista ellenállási mozgalom, amelyet már Moszkvához kötött a 
Lengyelországon át küldött sok ejtőernyős ügynök. S vajon melyik 
szövetséges vonulna be Csehországba a győzelem kivívása után? Magától 
értetődően Szovjetoroszország. 


Mindez azonban csupán feltételezés. Csupán annyit tudunk, hogy Dalton 
volt az, aki elsőként fordult a RAF-hoz, kérve, hogy egyik új négymotoros 
Halifax bombázógépe szállítson el egy cseh ejtőernyős csoportot hazájába, és 
úgy tűnik, kéréséről nem volt tudomása a JIC-nek. Végül azonban a RAF 
főparancsnoksága elutasította a kérését, így azután a labda ismét visszakerült 
Benes térfelére. 


4. 


Vessünk most egy pillantást Heydrichék családi életére Csehszlovákiában. 


Hivatalos rezidenciájuk a Hradzsin, Prága gyönyörű királyi palotája volt. 
Lina azonban egyszerűbb otthonra vágyott, gyermekeit szerette volna vidéki 
környezetben felnevelni. Végül megszereztek egy nagy vidéki kúriát Prága 
közelében, s ott telepedtek le. 


Lina nagyon szerette Panenske Brezanyt, ami a következő négy éven át az 
otthona lett. Betanította a cseh cselédséget, sőt még a Himmler által 
személyesen odaküldött SS őrszemélyzetet is. Maga Heydrich mindig 
személyi őrség nélkül utazott, de az otthoni SS- őrök ellen nem emelt 
kifogást, akikről tudta, hogy , a dolog könnyebbik végét fogták meg", ahogyan 
a hadseregzsargon tartotta. Úgy vélte, biztosítania kell feleségét és gyermekeit 
egy esetleges cseh támadás ellen. Nem mintha azt gondolta volna, hogy ennek 
nagy a valószínűsége, mert biztosra vette, hogy már szétzúzta a cseh 
ellenállást. 


Fennmaradt egy fénykép a család közös életének ezen utolsó időszakából. 
Reinhard és Lina e képen a szerintük bajor Tracht (népviselet) öltözéket 
viselik: az asszonyon szoknya és virágos felsőrész, fehér térdharisnya van, a 
férfin fekete rövidnadrág, rézgombos, szürke gyapjú zakó és szintén fehér 
térdharisnya. Közöttük a pázsiton ül újszülött kislányuk, Silke. Boldognak 
látszanak, kiváltképpen Lina. Feltehetően azon ritka alkalomból készült a kép, 
amikor egy egész napot Reinharddal tölthetett. Ami Heydricht illeti, hűvösen 
mosolyog a fényképezőgépbe, s noha oldottnak tűnik, tekintete szokás szerint 
éber és gyanakvó, mintha mérlegelné, elég megbízható-e a fényképész, vajon 
képes-e jó felvételt készíteni róluk? De valójában mi lappanghat e pillantás 
mögött? 

Feleségétől tudjuk, Heydrich úgy vélte, ,,a béke oázisát" teremtette meg itt 
a háború közepette. Később az asszony megjegyezte: , Olyan világban élünk 
itt, ahol apák és fiúk nem halnak meg a harctéren. Nekik (a cseheknek) az 
egyetlen problémája, hogy besorozzák őket a hadiiparba, ahol többet 
keresnek, mint a frontkatonák, akiknek végső soron szintén az életüket kell 
áldozniuk hazájukért." 


Mindazonáltal, miközben azon a napon, közel hatvan éve, újszülött 


gyerekével játszott a pázsiton, nem is álmodhatott róla, hogy a maga módján 
egy , Új Európát" teremt, amely napjainkban uralja az életünket. Míg ugyanis 
néhány órára szabadságolta magát a háborúból, ügynökei sajátos és közvetett 
módon annak a pénznek a megteremtésén fáradoztak, amely majdan 
megteremti az , Európai Gazdasági Közösséget". 


Heydrichnek nagy szerepe volt abban, hogy nemrégiben egy német 
technokratát neveztek ki a cseh kormányba. Walter Bertsch lett az új , cseh" 
munkaügyi miniszter, de mivel nem beszélt csehül, ettől fogva a 
kormányüléseken a német volt a nyelv. Bertsch az idő tájt a cseh ipar 
nagyméretű átszervezését irányította. A cseh ipar a megszállás előtt Kelet- 
Európa vezető ipara volt. Bertsch lezáratta mindazon vállalatokat, amelyek 
nem járultak hozzá a hadi- gazdálkodáshoz, és valamiféle ipari kötelező 
szolgálatot vezetett be. A munkásokat, miután fölöslegesnek ítélték 
, alkalmatlan" munkahelyeiket, nem kérdezték, hová akarnak menni, hanem 
bebörtönzés terhe alatt új munkahelyekre irányították át őket. Ilyenformán 
100 000 munkás szabadult fel, s további 70 000-et a Birodalom hadiiparába 
küldtek. 


Ezután új műszakrendszert vezettek be. Három nyolcórás műszak helyett a 
napot két tizenkét órás műszakra osztották fel, mert így a munkát 
kifizetődőbben és hatékonyabban lehetett megszervezni. nőni kezdett a profit, 
márpedig az SS, szemét a jövőre vetve, nagyon is érdekelt volt a profitban. 


A cseh tulajdonban lévő gyógyszer-, fafeldolgozó- és bőripar már tetemes 
hasznot hajtott. Ekkor Himmler, megkísérelve saját területén túlszárnyalni 
Göring marsallt (Göring, náci Németország háború előtti négyéves gazdasági 
tervének kidolgozója, már tűzzel- vassal kényszerített hatalmas ipari 
komplexumokat ellenőrzése alá. Szerte Németországban és a megszállt 
területeken sorra-rend- re tűntek fel a Hermann-Göring Werke-k.), úgy 
döntött, hogy a Skoda-gyárak által előállított minden fegyvert a Waffen S5S- 
nek kell megkapnia. Sőt mi több, utasította a Skoda-művek vezérigazgatóját, 
egy tiszteletbeli 55 Standartenführer rangú németet, hogy egy új sorozat 


könnyű automata fegyvert kizárólag a Waffen SS számára gyártson. 


Ámde míg Himmler e kizárólagos gazdasági birodalma révén nyert 
hatalmát, presztízsét és profitját élvezte, Benes problémái rohamosan 
növekedtek. Ekkor már világossá vált, hogy Csehország lett az orosz fronton 
harcoló németek egyik legnagyobb fegyverszállítója. Ráadásul a szlovák 
bábkormány már csapatokat is küldött az oroszországi arcvonalra. Sok 
minden elmondható Benesről, de annyi bizonyos, hogy realista volt. Tudta, 
hogy az emberek kezdték guislingeknek tekinteni a cseheket, kiváltképpen, 


hogy az agg Emil Hacha vezetése alatt álló prágai cseh bábkormány azt 
latolgatta, követi a szlovákok példáját, és belép az Oroszország elleni 
háborúba. Hogyan vélekedik majd erről Churchill, sőt Roosevelt elnök, 
miután Amerika Fearl Harbor után hadviselő féllé vált? 


Heydrichhel végezni kellett, s minél előbb, annál jobb. Ha meggyilkolása 
cseh emberáldozatokat követelne, ez sajnálatos lenne, de vállalni kellett ezt a 
kockázatot. Benes hűvös fejjel kalkulált. Ha meg akarják őrizni 
Csehszlovákiát független országként, miután közel háromszáz év után végül 


1919-ben visszanyerte ezt a státusát, keserű áldozatokat kell hozni, vért kell 
ontani. 


Végül 1941. december 28-án megoldódott Benes problémája. Egyre 
nagyobb lendületet vett a Németország elleni légi offenzíva. Sir Arthur Harris, 
a bombázó-repülőgépek parancsnokságának új főnöke hamarosan megkezdte 
ezer bombázógépes első légi támadását a Birodalom ellen. Hiánycikknek 
számítottak a Halifax típusú bombázógépek, amelyek hatósugara elég nagy 
volt, hogy elérjék Csehszlovákiát és vissza is térjenek. De még így is egy 
repülőszázadot, a 138-ast, átadtak a SOE-nek, különleges bevetésekre. Úgy 
tűnt azonban, hogy a repülőgépek kérdésében prioritást élveztek a lengyelek, 
akiknek , Honi Hadsereg" nevű ellenállási mozgalma rendkívül aktívan 
tevékenykedett. Elsők a lengyelek voltak, utánuk következtek feltehetőleg a 
csehek. 


S ekkor a szerencse (akkoriban legalábbis úgy tűnt, de ma már ki tudja, ki 
szervezte meg ezt a , szerencsét") beleszólt az események menetébe. Három 
nappal karácsony után, 1941. december 28-án reggel Ron Hockey 
repülőszázados, a 138. repülőszázad parancsnoka megjelent a RAF northolti 
támaszpontján egy vadonatúj Halifaxszel, amelynek törzsét átalakították, s 
alkalmassá tették ejtőernyősök ledobására. A pilóta így idézi fel az 
eseményeket: , Ebédidő tájt mentem be a meteorológiai irodába; úgy 
gondoltam, van egy csekélyke esélyünk, hogy aznap éjjel elvégezzünk egy 
cseh műveletet. Tekintettel a hátralékos akciókra, úgy határoztam, hogy a 
felsorakoztatott mindhárom Halifaxet kipróbálom. Időmegtakarítás céljából 
riasztottan a Légügyi Minisztérium illetékes hivatalát, és megállapodtunk, 
hogy üzemanyag-felvétel céljából leszállunk Tangamere-ben. Megvolt az oka, 
miért éppen Tangamere-ben - a csehek három csoportja London közeléből 
érkezett." 


Aznap délután Moravec rövid telefonüzenetet kapott: , Indulunk." Soha 
nem derült fény arra, ki volt a telefonáló, amint hogy több olyan eseményre 
sem, amely azon a karácsonyon történt. 


(Feltehetően soha nem is fog fény derülni rájuk. A mai cseh kormány nem 
hajlandó elárulni részleteket, jóllehet a szerző tudja, hogy szinte a legutóbbi 
időkig rendelkezésére álltak az átfogó anyagot tartalmazó dossziék. 
Hasonlóképpen elzárkózik az angol Külügyminisztérium is. Azok a részletek 
pedig, amelyeket a gyilkos merénylet után a németek kínvallatással szedtek ki 
a csehekből, nyilvánvaló okokból eltűntek.) 


Moravec egy pillanatig sem késlekedett. Parancsnokságáról egyenesen a 
Stanhope Terrace-re hajtott, ahol Oabcik és Kubis már várta. S itt 
megszakadnak a nyomok, már ami a cseh kémfőnököket illeti. Mindaz, amit 
Moravec ezredestől megtudunk arról, mi történt ezután, szemenszedett 
hazugság. Egyedül az tűnik igaznak, amit annak a rövid beszélgetésnek 
megszövegezése tartalmaz, amit Moravec Oabcik őrmesterrel folytatott 
röviddel az indulás előtt. S hogy miért hazudott Moravec, azt már sohasem 
fogjuk megtudni. Vajon hazafiasabb látszatot kívánt adni az ejtőernyős 
ügynökök indulásának egynegyed évszázaddal az események után? Eleve meg 
akarta-e cáfolni, hogy az angoloknak bármi közük volt az ügyhöz, aminek oka 
lehet az akkori csehszlovákiai politikai helyzet, jóllehet ő maga ismét 
Nyugatra menekült? Vagy megzavarodott? Ez utóbbit fölöttébb 
valószínűtlennek tartom. 


Mindenesetre Oabcik és Kubis indulásának dátumát jó négy hónappal 
eltévesztette. Szerinte azok ketten közvetlenül indulásuk előtt találkoztak 
Benes elnökkel, jóllehet nyilvánvalóan nem maradt erre idejük, hiszen 
rohanvást kellett elérniük a látszólag csodával határos módon megjelent 
repülőgépet, amikor a csehek a legkevésbé várták ezt. Végül pedig egyetlen 
szóval sem említi az angol pilótát, Hockey repülőszázadost. Moravec 
beszámolója szerint a merénylőket egy cseh pilóta, Andrle százados vitte a 
helyszínre. 


Ezek szerint mit tudunk meg Moravec ezredestől a két fiatalemberrel 
eltöltött utolsó pillanatokról? Szerinte Oabcik ezt mondta: , Ezredes, kínos ezt 
megemlítenem, de tíz fonttal tartozom a vendéglőkben. Megtenné, hogy 
kifizesse ezt helyettem?! Moravec igenlően válaszolt. Oabcik erre kezet 
nyújtott neki, és így szólt: 


, Megbízhat bennünk, ezredes. A parancs szerint teljesíteni fogjuk 
megbízásunkat." Szép hazafias beszéd - dehát hogy őrmesterek kezet 
nyújtsanak egy ezredesnek! (Mos, meglehet, a háború alatti emigráns cseh 
hadsereg különbözött azoktól a hadseregektől, amelyeket ismertem.) Ennyiből 
állt az egész. Moravec nem említi, melyik RAF repülőtérről szálltak fel, 
milyen RAF bombázórepülőgép vitte őket, továbbá szó sincsen a RAF- 


pilótárói, aki a hosszú, veszélyes úton vitte őket - és mindez, Moravec szerint 

négy hónappal később történt, mint ahogyan a repülőút valójában lezajlott! 


Hockey NF-V L9613-asának a motorjai már üresben jártak a tangmere-i 
kifutópályán; ezt a repülőteret használta titkos küldetései számára a brit 
hírszerző szolgálat a háború alatt. Az ejtőernyősök kikacsáztak a 
kifutópályára. Már átvizsgálták őket, hogy meggyőződjenek róla, semmi 
sincsen náluk, ami elárulhatná őket, ha elfogná őket a rendőrség, vagy ami 
még rosszabb, a Gestapo. Semmilyen feljegyzés sem szól arról, adtak-e nekik 
kis eldobható flakonokat, amelyben vagy whisky, vagy konyak szokott lenni, 
amivel megünnepelhetik, ha biztonságosan földet értek ,,a túloldalon". 
Felsegítették őket a Halifaxre. Odafent a pilótafülkében Hockey, miután még 
egy utolsó alkalommal kipróbálta és felpörgette motorjait, jelt adott: 
hüvelykével felfelé bökött. 


A szerelők nem vártak második jeladásra. Azon a decemberi estén 
fagypont körüli volt a hőmérséklet odakint a felszállópályán. Kirángatták a 
féksarukat, a légcsavarszél a testükhöz tapasztotta kezeslábasaikat. Odafent, 
az irányítótoronyban fel-felvillant egy zöld fény, megadva a jelet az 
induláshoz. Hockey rákapcsolt. A Halifax megremegett. Hátul a gépben az 
ügynökök érezték, hogy a repülőgép törzse megrázkódik a hátuk mögött. Az 
irányítótoronyban vigyázzban álltak a főtisztek. A parancsnok ünnepélyesen 
tisztelgett. Hagyományosan így adták meg a tiszteletet azoknak a bátor 
fiatalembereknek, akik elindulnak az ismeretlenbe, s ahonnan talán nincs 
számukra visszatérés. A repülőgép  végigdübörgött a kivilágított 
felszállópályán. Az ANTHROPOID MISSZIÓ megkezdődött. 


VI. 
5 A végső megoldás" 


Hosszú kanál kell annak, aki az ördöggel egy kondérból 
falatozik. 

Hockey és legénysége egyetlen pillanatra sem lazíthatott. A feszültség 
szinte tapintható volt, amint átrepültek a francia határon és Németország fölött 
szálltak; a Saar-folyóról tájékozódtak, majd egy ideig a Rajna folyását 
követték. Hockeyt azonban nemcsak az ellenség, hanem a repülőgép súlya és 
sebessége is aggasztotta. A legénységet is beszámítva tizenhat, súlyos terhet 
cipelő katona is a repülőgépen tartózkodott, a tartályokban annyi üzemanyag 
volt, amennyit a parancsnok csak fel mert venni. A küldetés teljesítése után 
pedig még meg kellett küzdeni a hosszú repülőúton vissza Tangamere-ig. 


Darmstadt közelében bajba kerültek. Egyszerre csak szinte a semmiből 
feltűnt két német vadászrepülőgép, és a behatoló nyomába szegődött. A német 
Nachtjágereknek azonban szerencsére nem volt légi radarjuk, ami - jóllehet 
ekkor még fejlődése elején tartott - meglehetősen hatékony berendezésnek 
számított, és így szem elől tévesztették a Halifaxet. 


Hockey délkeleti irányba fordulva egy ideig az Elba folyását követte, s a 
Halifax folyamatosan Csehszlovákia felé tartott. Romlott az idő, de ez 
megfelelő takarást biztosított számukra, jóllehet a német légvédelem itt már 
kevésbé volt sűrűn telepítve, mert a RAF ritkán hatolt be ilyen mélyen a 
Birodalom fölé. Mindazonáltal Hockey és másodpilótája nehezebben 
fedezhették fel azokat a tereptárgyakat, amelyekhez igazodva kellett 
megközelíteniük a három  ejtőernyőscsoport számára előirányzott 


ledobóhelyeket. 


Egyre romlott az idő. Hockey ezt jegyezte be gépnaplójába: , Lehetetlenné 
vált a pontos célra repülés, mert a sűrű havazás elfedett minden utat, vasúti 
sínt és kisvárost." Még Sustr vezérkari százados - aki önként vállalkozott, 
egyetlen jellegzetes tájékozódási pontot sem, noha a bombázó repülőgép ezer 
lábnál alacsonyabban repült. Hockey rádöbbent, hamarosan dönteniük kell: 
vagy találomra dobják le az ügynököket, vagy visszatérnek velük együtt, és 


egy másik napon kísérlik meg megismételni ledobásukat. 


Döntöttek. Eredetileg azt tervezték, valahol Filsen közelében dobják le a 
csoportot. A repülőgép addigra azonban már mélyen berepült 
Csehszlovákiába, s nyugat felé elhagyta a sörfőzdéiről híres várost. 
Valójában, noha az ugrás jeladására várók nem tudták, már Prága közelébe 


értek. Sustr százados úgy határozott, igen káros lenne a cseh harci szellemre, 
ha visszavinné a három csoportot, ezért arra kérte Hockeyt, ereszkedjen még 
alacsonyabbra. A pilóta berzenkedett ugyan, de megtette, amire kérték és 
egészen ötszáz láb magasságig ereszkedett le, hogy , vizuális képet" nyerjen - 
vagyis szabad szemmel felismerhető legyen a célpont. Az időjárás azonban 
továbbra sem volt kegyes hozzájuk. Egy pillanattal később Hockey elvesztette 
függő antennáját, s amint ösztönös mozdulattal felfelé rántotta a Halifaxet, 
tudta, hogy ilyen körülmények között a gépe nagy valószínűséggel iszonyú 
erővel a földbe fúródik. 


Sustr százados azonban arra kérte, kísérelje meg újra a lejjebb ereszkedést, 
és Hockey, bár vonakodva, beleegyezett, és ismét kezdett lejjebb ereszkedni. 
A vörös fény egyszerre csak zöldre váltott. Sustr megpillantotta a kijelölt 
ledobási helyet! 


Valójában nem ez történt. A százados ehelyett, vállalva a felelősséget, 
rögtönözve döntött. Úgy határozott, Gabcikot és Kubist, akiknek elsőkként 
kellett ugraniuk, hozzávetőleges megközelítési helyzetből ledobják. Sustr 
tisztában volt vele, mennyi múlik küldetésükön. Kénytelen volt kockáztatni, 
még ha ezzel emberéleteket veszélyeztetett 15. 


A két ügynök felállt és fölcsatolta a testes ejtőernyőket. Gabcik 
odakacsázott Sustr elé, és a százados beszámolója szerint, megfogta a tiszt 
kezét. - Emlékezzen - mondta, - még hallani fog rólunk. Minden lehetőt 
megteszünk. 


Hideg levegő süvöltött be a gépbe. A két cseh várta, hogy az irányító 
megadja a jelet az ugrásra. Az angol altiszt kiáltott valamit, de a szél elsodorta 
a hangját. Erre mindkét csehet vállon veregette. S már kint is voltak, a 
légcsavarszél elrántotta és a gép törzse alá sodorta őket. A repülőgép 
ajtónyílását bezárták. A két cseh merénylő visszavonhatatlanul ki volt 
szolgáltatva a decemberi sötétségnek. Hockey ezt jegyezte be repülési 
naplójába: , December 29-én 02.24-kor Filsentől keletre leugrottak." Ennyit, 
és nem többet. 


Gabcik lefelé lebegett nyitott ejtőernyője alatt, s fogalma sem volt róla, 
hogy ő meg Kubis távol vannak a kijelölt leugrási ponttól. Valójában a 
Prágától mintegy húsz kilométernyire levő Nehvidzy falu mellett értek földet. 
Kubis kifogástalan testtartással fogott földet, átfordult, és ahogy tanították 
neki, megkezdte összeszedni az ejtőernyő kötélzetét. Gabcik nem volt ennyire 
szerencsés. Tévesen számította ki távolságát a talajtól, keményen ütőd- ve ért 
földet, bal lába megsérült. Kubis odarohant sérült bajtársához, s közben 


észrevette, hogy nem a tervezett leszállási célpontnál vannak. Sehol egy erdő 
vagy hegy, ahol elrejtőzhettek volna, amíg felveszik a kapcsolatot a földalatti 
mozgalommal. Ehelyett kopár, hóborította földek vették körül őket, ahol 
semmiféle fedezéket sem találhattak. Nem volt azonban idejük 
szemrehányásokra. A legfontosabb az volt, hogy még hajnal előtt 
elrejtőzzenek. A sérült Gubcik fájdalmasan mozogva elkezdte kapirgálni a 
keményre fagyott havat, hogy elrejthessék ejtőernyőiket, Kubis pedig eközben 
rövid terepszemlére indult. Őrá hárult a feladat, hogy rejtekhelyei találjon. 
Talált is egy kis kunyhót. Gabcik is odasántikált, és felszerelésüket egy halom 
üres krumpliszsák alá rejtették, majd kutyafuttában bekaptak egy jéggé 
fagyott sózott marhahús konzer- vet meg valami csokoládét, hogy erőt 
gyűjtsenek, mielőtt ismét útnak indulnának. Tudták, a kunyhó nem felel meg 
az általuk kívánt rejtekhely követelményeinek. 


Kis idő múltán ráakadtak egy elhagyott kőbányára, amelyből számtalan 
alagút ágazott ki. Itt berendezkedtek, mélyen behatoltak az egyik alagútba, ott 
megkíséreltek melegedni, és elkezdték tervezgetni, mitévők legyenek, mert 
Oabcik nyilvánvalóan nem lenne képes túl messzire gyalogolni a sérült lába 


miatt. 


A téli hajnali órákban több olyan nyomot hagytak maguk után, amit 
könnyűszerrel követhettek: a hókaparást, amelyben tessék- lássék elrejtették 
ejtőernyőiket, meg a letaposott havat és a jelenlegi búvóhelyükhöz vezető 
lábnyomokat. Még egy városi szolgálatra kiképzett német rendőrnek sem 
kellene sok idő, hogy felkutassa őket. Úgy tűnt, már a kezdet kezdetén nagyon 
elrontottak valamit. 


Másnap reggel óhatatlanul bekövetkezett, amitől tartottak: felfedezték 
őket. Valaki követte a nyomukat. Az illetőt felébresztette a Halifax zúgása, 
később megtalálta a húskonzerveket (amelyeket igen hanyagul otthagytak), 
azután követte a hóban a lábnyomokat. Még más valamit is felfedezett, de ezt 


egyelőre nem árulta el. 


, Baumann" néven mutatkozott be, azt mondta, vadőr, majd közölte a két 
idegennel, hogy húsz kilométerre vannak Prágától. Baumann szokványos 
német név, ám sok hazafias csehnek is német neve volt. A két cseh 
mindenesetre résen állt. 


Azután a vadőr - mert valóban az volt - elmondta nekik, hogy megtalálta a 
zsákok alá rejtett felszerelésüket. , Miféle kis játék ez?", kérdezte. A két 
ügynök összeomlott, és elmondták neki, mennyire kétségbe estek, hogy 
megtudták, húsz kilométerre vannak Prágától. Ez azt jelentette ugyanis, hogy 


el voltak vágva pilseni összekötőik címeitől. 


Baumann azonban nem borult ki attól, hogy a két idegen valójában 
ügynök, aki segítséget kér, mert bizonyos értelemben neki is voltak 
kapcsolatai a cseh földalatti mozgalommal. A Sokol-szervezet tagja volt; ezt a 
hazafias szervezetet mindenütt megalakították, ahol csehek éltek, még 
Amerikában is. Heydrich az előző évben törvénytelennek nyilvánította a 
szervezetet. Baumann felajánlotta, érintkezésbe lép Prágában a szervezet 
vezetőjével, a , Jindra" fedőnevű Vladislav Vanek vegyészprofesszorral, és 
segítségét kéri. 

Oabcik és Kubis tudták, hogy jelenlegi helyzetük tarthatatlan. Ámde 
Angliában óva intették őket, ne keressék a kapcsolatot a cseh földalatti 


mozgalommal, amíg el nem végezték feladatukat. 


Túlságosan is sok volt az áruló és a németek Zsoltijában álló beépített 
ügynök a földalatti mozgalomban. Valójában azonban nem volt választásuk. 
Ha vidéken maradnak, szembeszökőek lesznek, kiváltképpen, hogy nem e 
környékre valósiak, meg hogy Gabciknak időre volt szüksége, amíg rendbe 
nem jön a lába. így azután elfogadták Baumann ajánlatát. 


Újévkor a Sokol aktivistái munkának láttak. Kerülő úton Prágába vitték a 
két ejtőernyős ügynököt, és ott találkozót szerveztek nekik Vanek 
professzorral. 


Vanek - egyike azon keveseknek, akik túlélték a bekövetkező összeomlást 
- egy hetet várakoztatta őket a találkozóig. Időközben megvizsgáltatta 
papírjaikat. Elborzadt attól, amit megállapítottak. Még a legfafejűbb Gestapo- 
tiszt is rájött volna arra, hogy okmányaik hamisak. Ezért kicserélték 
okmányaikat, és új élelmiszer- jegy-füzetekkel látták el őket. 


Amikor Vanek végül találkozott velük, hamarosan észrevette, Kubisnak 
sehogy sincsen ínyére, ahogyan a Sokol emberei bánnak vele. Ezen azonban 
nem segíthetett. Szép lassan kifaggatta őket, kiket ismernek Londonban, s 


Ze z 


végül meggyőződött róla, hogy a két cseh igazat beszél, 


Ezt követően megpróbálta kiszedni belőlük, mire készülnek. 
, Megkérdeztem Kubist, mivel bízták meg. Valamiféle különleges feladatról 
beszélt. Végül, hosszas halandzsázás után közölte, azért jöttek, hogy megöljék 
Heydricht." Ez nyilván meglephette Vaneket, de amint később írta, , már 
kezdettől fogva erre gyanakodtam, miután elárulták  jeligéjüket: 
ANTHROPOID. Meg kell vallanom, megütköztem. Tudtam ugyanis, mi fog 
történni, ha sikerrel járnak. A náci hierarchia egyik oszlopának a megölése 


iszonyatos megtorlást váltana ki." 


Megállapíthatta azonban, hogy a két cseh nem gondolkodott ezen. 
Megpróbálta megmagyarázni nekik a helyzetet, de hiába. Feladta tehát 
meggyőzési kísérletét. Megkaptuk Londonból az utasításainkat, és mivel mi 
voltunk a helyi földalatti szervezet, kötelességünk volt erőnkhöz képest 
maximálisan támogatni őket a merénylet kivitelezésében." 


Mindenesetre nem siette el a dolgot. Kubist és Gabcikot átadta az egyik 
legjobb Sokol-ügynöknek, egy Jan Zelenka nevű, középkorú, szemüveges 
tanárnak, akinek fedőneve , Hajski bácsi" volt. Addig is, amíg Vanek nem 
tudott meg többet a tervről, határozták el, , Bácsi" gondoskodik majd róluk, s 
ő készíti elő a talajt az elkövetkezőkhöz. 


2. 


Frantisek Safarik műbútorasztalos mintegy negyven esztendős múltra 
tekinthetett vissza; nyugdíjazásáig a prágai Hradzsinban dolgozott. E szerény 
beosztásából figyelte, hogyan jönnek, mennek a , fejesek". Semmi sem 
hagyott benne azonban olyan mély nyomot, mint egy 1941/1942 tél végi nap, 
amikor nagyon kicsi szerep, de mégis csak szerep jutott neki hazája 
történelmében. 


Ősszel kezdődött. Éppen kis szünetet tartott munkájában, és sétára indult a 
palota udvarában, amikor megpillantott egy szemüveges, mosolygó alakot, aki 
valamiképpen ismerősnek tűnt. Az idegen láthatóan ugyanezt gondolta, mert 
megállt, és egyenesen Safarikhoz lépett. S ekkor a műbútorasztalos 
fölismerte: Zelenka úr, egykori tanára volt az. Zelenka, vagyis , Hajski bácsi" 
kezet nyújtott neki. , Azután kezdett kikérdezni, mint egykor az iskolában. 
Megkérdezte, mit tartok az új politikai helyzetről. Megmondtam neki, ki nem 
állhatom a németeket, és hogy rosszul állnak a dolgok. Szóval, csupa 
olyasmit, amit ilyenkor szokás mondani." 


A tanár figyelmesen hallgatta. Aztán , meghívott egy italra, s arra kért, 
hogy tegezzem". 


Az asztalost kissé meglepte az ajánlat - tanárok nemigen szokták megkérni 
egykori tanítványaikat a bizalmas tegezésre -, majd elkísérte , Haksi bácsit", 
ittak egy korsó sört, felelt még további kérdésekre, ez volt minden. Arra 
gondolt, soha többé nem látja Zelenka urat. 


Tévedett. Alig néhány nap múlva Zelenka úr ismét megjelent, és mintha 
csak véletlen lenne, éppen, amikor Safarik szünetet tartva sétálni indult. 
Safarik később arra a belátásra jutott, hogy szó sem lehetett véletlenről, 
Zelenka mindent pontosan kitervelt. Időközben a tanár elővigyázatosan 


érdeklődött egykori tanítványáról. 


Zelenka ezúttal nem kerülgette a forró kását. , Néhány kérdés után nyíltan 
megkérdezte tőlem, hajlandó lennék-e tenni valamit a földalatti mozgalom 
számára." Az asztalos tudta, ha igenlően válaszol, beteszi fejét a hurokba. 
Ismerte már a németeket, úgy tapossák a cseheket, akár egy férget, ő pedig 
égett a vágytól, hogy megfizessen nekik. így azután kért néhány napi 
gondolkodási időt. Amikor ismét találkozott a tanárral, nem habozott. Közölte 


vele, hogy hajlandó segíteni. Zelenka szemmel láthatóan megörült a 
válasznak, és kijelentette, hamarosan ismét jelentkezik. Ezzel meg is 
egyeztek. 


Addigra Zelenka már átadta Kubist és Gabcikot egy újonnan felfedezett 
, nagynéninek", bizonyos Maria Moravecnek, akit ellenállási körökben , Marié 
néni" néven ismertek. Mielőtt azonban át- küldte volna a két ügynököt Marié 
néni rejtekhelyére, amely alig száz méternyire volt saját lakásától, egy 
hatalmas bérházban, alapos fejmosásban részesítette őket. Az okmányokon 
már túl voltak, de megdöbbent azon, amit még ezután állapított meg. Polgári 
ruháik angol gyártmányúak voltak; ingeikben és fehérneműjükben még ott 
voltak az angol mosodai jelzések. Sőt mi több, Kubis és Gabcik angol font 
sterling bankjegyeket tartottak maguknál, amelyeket büszkén mutogattak. 
Szinte úgy tetszett, semmi sem érdekli már őket, mintha bizonyosra vették 
volna, hogy sorsuk megpecsételődött. Akkor meg mit számít, ha ingeiken és 
alsóneműiken ott vannak az angol mosodai jelzések? 


Zelenka úgy vélte, igenis számít. Elszedett tőlük minden angol ruhaneműt, 
s —— nekilátott, — hogy  — megfelelő — okmányokat szerezzen nekik. 
Kormányhivatalokban dolgozó baráti csehektől munkakönyveket szerzett, 
azután két orvostól sikerült igazolást kapnia, hogy azok ketten 
munkaképtelenek, ami meggátolta, hogy egy német razzián fennakadva, 
hadiipari munkára küldjék őket. Ő és Marie néni még egy lánynak is 
bemutatta Kubist, bizonyos Anna Malinovának, akinek a férjét megölték a 
németek. 


A két merénylőjelölt élete ettől fogva nyugodt kerékvágásba zökkent - 
legalábbis úgy látszott. Marié néni gyakran rendezett vendégségeket, 
amelyekre őket is meghívta. Nem sokat beszéltek, és a többi vendég azt 
gyanította, hogy , tengeralattjárók", vagyis új személyazonosságot felvett 
emberek, akik összeütközésbe kerültek a németekkel. Mindazonáltal azok, 
akik abban az időben találkoztak velük, derűs, jó kedélyű fiatalemberekként 
emlékeztek rájuk. Ha megkérdezték tőlük, mivel foglalkoznak, tréfával 
ütötték el a dolgot, és azt felelték, , számolják a vadkacsákat a VItaván". (A 
várost átszelő folyó.) 


Csak Marié néni 21 éves Ata fiával beszéltek nyíltan, ha egyedül maradtak 
hárman. A Sokol futáraként dolgozó Ata bátyja Angliában szolgált a cseh 
dandárban, s amikor Ata valamiképpen megtudta, hogy két , vendégük" 
egykor e dandár katonája volt, kérdezősködni kezdett, és szinte hősöknek 
kijáró tisztelettel tekintett rájuk. Lenyűgözve bámulta a lakásban elrejtett 
fegyvereiket, hallgatta a külföldi hadsereg életéről szóló beszámolóikat, s 


hamarosan rájött, hogy nem egyszerűen olyan emberek, akik el akarják 
kerülni a behívást a német hadiiparba. Úgy vélte, valamilyen különleges 
feladat elvégzésére vannak Prágában. De bármennyire is barátságosan 
viselkedett vele Kubis és Gabcik, nem árulták el neki, mi a megbízásuk. 
Meglehet, ezzel is meg akarták védeni. Ha így van, kudarcot vallottak, mert 
végül valamennyiük közül Atának alakult a sorsa a legiszonyatosabban. 


Teltek, múltak a hetek. Eltelt a január, februárban lassan megszűnt a 
kemény téli időjárás. A keleti fronton az oroszok Moszkva előtt megállították 
a németeket, majd visszavonulásra kényszerítették őket. A harcok azonban 
valójában , Tél tábornoknak" köszönhetően szüneteltek. A németek 
visszanyerték magabiztosságukat. Arra készültek, hogy tavasszal új offenzívát 
indítanak, és ennek az offenzívának a nyomán Heydrichre minden bizonnyal 
új feladatok vártak. Minden mozgásban volt. Berlin zsongott a 
híresztelésektől, és Heydrich elmondta Linának, bízik benne, hamarosan a 
fővárosba rendelik. 


Nagyjából ez idő tájt vette fel Zelenka ismét a kapcsolatot Safa- rikkal - de 
ezúttal nem személyesen. Üzenetet küldött neki, miszerint küld hozzá , két 
fiatal srácot", aki szeretne vele elbeszélgetni. A , két fiatal srác!" természetesen 
Kubis és Gabcik volt. Safarik rokonszenveseknek találta őket, és hamarosan 
elmondták neki, hogy Angliából különleges megbízatással küldött 
ejtőernyősök. 


A műbútorasztalos nem jegyezte fel, miként reagált erre a meglepő 
bejelentésre, de nem habozott, amikor azok ketten kezdték elhalmozni 
főnökét, Reinhard Heydrich  Obergruppenführert illető kérdésekkel. 
Kiváltképpen nyitott tetejű, nagy sebességű Mercedesének és az őt nem 
mindig követő SS-testőrség kocsijának a részleteire voltak kíváncsiak. Végül 
aztán , megkértek, mutassam meg nekik a Mercedest meg a másik kocsit". 
Safarik ezt meg is tette, és , elmondtam nekik minden egyebet is, amit tudni 
kívántak". 

Ezt követően egyre sűrűbben jelentek meg a Hradzsin udvarán. , Még az is 
megesett, hogy a barátnőikkel jöttek... és azután, egy napon közölték velem, 
meg fogják ölni Heydricht". 


Ekkor a két merénylőjelölt már igen előrehaladt a gyilkosság 
megtervezésében, és ismét sikerült rádiókapcsolatba lépniük Londonban 
Moraveccel. Jóllehet Safarik szerint az az információ, miszerint azért jöttek, 
hogy megöljék Heydricht, , bűzlött, akár egy hullakéz", s ezt meg is mondta 
nekik, azok ketten folytatták előkészületeiket. 


Heydrich rengeteget mozgott. Útjai gyakran spontánoknak tűntek, s úgy 
tetszett, pillanatnyi elhatározások szülöttei. Csakhogy Kubisnak és Gabciknak 
meg kellett tudnia Heydrich pontos ütemtervét, ha valaha is meg akarják ölni. 


mét gát 


Ezért kibővítették kutatási területüket. 


Mind gyakrabban jelentek meg a Heydrich Fanenske Brezany- ban levő 
házától Prágáig vezető úton. Kapcsolatot tartottak - Safarik tudtán kívül - egy 
másik ügynökkel, Josef Novotny órással, aki a német helyőrség katonáinak az 
óráit javította, és aki mindent elmondott nekik, amit csak tudott a németek 


szokásos tevékenységéről, már ami Heydrichhel volt kapcsolatos. 


Kubis és Gabcik még Heydrich házába is bejutottak, ami nem volt 
túlságosan nehéz feladat. Heydrichné ugyanis egy grande dame rátarti 
modorát vette fel. Még csak nem is látta a cselédeit. Amíg a cselédek karban 
tartották a hetven szobát, ami az ő felelősségkörébe tartozott, továbbá 
lehetővé tették, hogy elmehet vadászni a helyi német dzsentrikkel (még a 
nagy követelményeket támasztó német Jagdscheint (Vadászengedély - 
megszerzése nehéz vizsgához van kötve mindmáig, és igen bonyolult eljárást 
igényel.) i5s megszerezte) és ellátták gyermekeit, Lina asszony elégedett volt, s 


nem szólt bele cselédei dolgába. 


A földalatti mozgalom tagjainak így nem okozott nehézséget, hogy 
bejussanak a Heydrích-Residenzbe, megtudják, amit akartak, sőt még az 
Obergruppenführer papírkosarait is átkutathatták. Kubis és Gabcik az 
állandóra Heydrich mellé rendelt SS5-őrök orra előtt apránként összerakta 
Heydrich napi időbeosztását. 


A két reménybeli merénylő rövidesen felismerte, hogy Heydricht sem 
Fanenske Brezanyban, sem a Hradzsin-beli főhadiszálláson nem ölhetik meg. 
Mindkét helyen túlságosan sebezhetőek lennének, és az SS nyomban az 
üldözésükre indulhatna. 


Zelenka a háború után megállapította: , A Panenske Brezany körüli vidék a 
legkevesebb lehetőséget sem nyújtotta az elrejtőzésre vagy az elmenekülésre. 
Azok számára, akik a merényletet elkövették, az ezen a helyen való kísérlet a 
biztos öngyilkosságot jelentette volna." Addigra azonban már sem Kubis, sem 
Gabcik nem akart meghalni. Fiatalok voltak, ismét hazájukban éltek, csodálat 
övezte őket mindazok részéről, akik tudták, mi végre érkeztek. S állandó 
barátnőik voltak, akiket a háború után feleségül akartak venni, ráadásul 
egyikük már várandós volt! Sok évi bujkálás után valamiféle békés révbe 
értek. Persze, gondolták, meg fogják ölni a zsarnokot, de túl akarták élni a 
gyilkos merényletet. 

Sok év múltán, jeruzsálemi perében a szemüveges német ezt fejtette ki 
foglyulejtőinek: ,, Tisztelettel tekintettem a zsidókra C...) akik számára 
kölcsönösen elfogadható, mindkét fél számára igazságos megoldást kellett 
találni." Nem jegyezték fel, hogyan fogadták zsidó hallgatói Adolf Eichmann 
kijelentését. Vajon a képmutatás csúcsa volt ez, vagy valóban őszintén 
gondolta? Valóban igyekezett-e megoldást találni egy új haza formájában, 
amelyben nem kellett volna elszenvedniük azt a sorsot, amit a nácik láthatóan 
nekik szántak? 


Bármi lett légyen az igazság, 1941 nyarára már tudta, hogy a zsidók 
áttelepítésének semmi esélye sincsen, sem Madagaszkár, sem a németek által 
leigázott bármilyen keleti terület nem jöhet szóba. Elhatározott dolog volt, 
hogy az SS által létesített új gettókba telepítik őket, Himmler gazdasági 
birodalma hasznára kell dolgozniuk, amíg bírják erővel, azután végeznek 
velük. Ez év augusztusában Heydrich magához rendelte és közölte vele: - A 
Führer elrendelte a zsidók kiirtását. 


Az 1961. évi perének tárgyalásán ezt vallotta: , Először fel sem tudtam 
fogni közlésnek jelentőségét, annyira óvatosan válogatta meg a szavait, de 
azután megértettem, s nem mondtam semmit, mert többé már nem volt mit 
mondani. Korábban soha eszembe sem jutott ilyesmi, egy ilyen erőszakos 
megoldás. Ettől fogva mindent elvesztettem: a munkámban lelt örömet, 
minden kezdeményező készségemet, minden érdeklődésemet." 


Azon év augusztusában azonban Eichmann már tudta, hogy a cionizmus 
ügye, amelyet állítólag előrevinni gondolt, csupán a népirtás álcázására 
szolgál azon zsidók esetében, akik sem munkát, sem tőkét nem tudtak az SS 
rendelkezésére bocsátani. 


Dacára annak, hogy nem lelkesedett, Eichmann szemmel láthatóan gyorsan 
alkalmazkodott az új helyzethez. Lublinba küldték, hogy ismerkedjék azzal, 
miként alkalmazza az SS a gázt a zsidók megfojtására. , Fizikailag 
megszédültem, elgyengültem", jelentette ki bíráinak. Ámde Befehl ist BefehI 
(parancs az parancs). Folytatta kiképző tanfolyamait, amelyben a halál 
mechanizmusát oktatta. Következő állomása Chelmno volt, hogy megfigyelje 
a legfrissebb újítást: az elgázosító tehergépkocsikat. Amikor átutazóban volt 
Lvovon, állítólag ezt mondta a helyi SS parancsnoknak: , Amit itt tesznek, az 


szörnyűség. Fiatalembereket szadistákká tesznek. Hogyan tehetnek ilyesmit? 
Ez képtelenség. Az embereink bele fognak őrülni." 


Ámde a németek nem őrültek bele, Eichmann pedig befejezte tanulóidejét 
a halál szakmájában. A szakértő készen állt arra, hogy belefogjon a nagyobb 
arányú tömeggyilkosságokba. Csak a zöld jelzésre várt, amit meg is kapott 
Heydrichtől 1942. január 20-án, egy berlini titkos villában. Ez valaha az 
Interpol német szekciójának központjául szolgált. Most a Villa am Grossen 
Wannsee 56-58. sz. alatt tartották meg azt a konferenciát, amely a történelem 
legnagyobb tömeggyilkosságához jelölte ki az utat. 


A konferenciát Heydrich nyitotta meg. Felsorolta, addig hány zsidót öltek 
meg, majd áttért arra a problémára, amellyel már régóta foglalkozott jómaga 
és Eichmann - a zsidó kivándorlásra. 1941. október végéig, közölte 
hallgatóságával, 537 000 zsidó , emigrált". Sajnálatos módon a háború véget 
vetett ennek. Helyette, ,a Führer jóváhagyásával, a zsidókérdés egyik 
lehetséges megoldása az, ha nagy arányokban elszállítják a zsidókat az új 
keleti területekre". A jelenlevők többségének - többek között von Ribbentrop 
külügyminisztériuma szalonkabátos úriembereinek - nem volt szüksége 
kristálygömbre, hogy megértse, mire gondol Heydrich. Az , elszállítás" 
egyszerűen csak eufemizmus volt a zsidók hamarosan bekövetkező tömeges 
legyilkolására Keleten. 


Eichmann, az SS alezredese volt a konferencia feltehetően legalacsonyabb 
rangú résztvevője. Ez volt az egyetlen konferencia, amelyen részletesen 
írásban rögzítették a tömeggyilkosság tényét: a wannseei konferencia három 
jegyzőkönyve fennmaradt, így azután nyilván legyezgette a hiúságát, amikor 
Heydrich szólt neki, a tanácskozás után Müllerrel együtt maradjon ott, hogy 
nem hivatalosan megbeszéljék a soron következő teendőket. Két főnökének 
nyilvánvalóan szüksége volt az ő tanácsaira. Nem kívántak bíbelődni a 
népirtás apró-cseprő részletkérdéseivel. Közölték Eichmannal, neki kell 
gondoskodnia róla, hogy a zsidó elöljárók saját rendőreik felhasználásával 
válogassák ki azokat, akiket a megsemmisítő táborokba küldenek, ahol az új 
halálgépezet (beleértve a Zyklon B gázt, amelyet az IG Farbenwerke, a 
, Himmler Reichsführer SS barátai" tulajdonában levő konszern fejlesztett ki 
és állított elő) gyorsan végez majd velük. Kezdetét vehette a végső megoldás. 


Hát Heydrich? Miként reagált erre a végső gyalázatra? Azóta kimutatták, 
gondosan ügyelt arra, hogy a jegyzőkönyvek végső megfogalmazásából 
töröljék a , megölés", , megsemmisítés", , likvidálás" és hasonló kifejezéseket. 
Vajon el akarta tüntetni a nyomait? Vagy szégyellte azt, aminek végrehajtását 


megparancsolta alárendeltjeinek? Felettébb valószínűtlen. A szégyenérzet 


nem tartozott lelki tulajdonságai közé. 


Jóllehet csakis általa ismert személyes, valamint természetesen hivatási 
okoknál fogva utálta és megvetette a zsidókat, tisztában volt annak a 
hatalmával, amit ő , nemzetközi zsidóságának nevezett volna. Véleményem 
szerint nem kívánt olybá tűnni annyi potenciális tanú szemében, mintha ő lett 
volna a tömeges megsemmisítés programjának kezdeményezője. Úgy tűnik, 
lényegében úgy tüntette fel, hogy a tervért valójában a Führer felel, továbbá 
Göring Reichsmarschall, aki a zsidókérdést háború előtti , négyéves terve" 
részének tekintette. Ismét nem csupán antiszemitizmusról, hanem gazdasági 
kérdésről volt szó. 


Bárhogyan történt, ez volt szinte az utolsó alkalom, hogy Heydrich 
megjelent a történelem színpadán. Sorsa ekkor már megpecsételődött. napjai 
meg voltak számlálva, és a világ mindenkor a wannsee-i konferenciával fogja 
azonosítani, s azzal, hogy úgy tűnik, ő volt a végső megoldás kieszelője. Lina 
szerint ez igazságtalanság. Ő úgy emlékezik, a férje akkoriban merőben 
másmilyen állásponton volt. A konferencia után kettesben megvitatták az ott 
történteket, méghozzá - ahogyan fogalmazott - ,igen tárgyilagos módon". 
Eszerint Heydrich kijelentette volna, előkészíti az összes zsidó kivándorlását 
Közép-Oroszországba. Felesége megkérdezte: - Azt mondod, valamennyi 
zsidót Szibériába fogják deportálni? 


- Igen, pontosan ezt mondom. De Szibéria nem a borzalmak földje, 
ahogyan te képzeled. Csakis, mert az oroszok oda telepítették 
büntetőtáboraikat, tett szert szörnyű hírnevére. Emlékezel még, mit mondott 
nekünk von Pomme őrnagy Szibériáról? - Heydrich egy ismerősükre utalt, aki 
az első világháborúban Szibériában volt orosz hadifogságban. - Mindig azt 
mondta a fiának, hogy Szibéria olyan hely, ahová mindig szeretne visszatérni 
szabad emberként. Csodálatos ország. 


Heydrich azután ontotta a szót Szibéria ásványkincseiről, szén- és 
érckészleteiről, amíg Lina félbe nem szakította. - Dehát meg tudnak birkózni a 
zsidók a vadonnal? - kérdezte. 


- Igen. Értelmes emberek. Körültekintően vezetem majd be őket 
Szibériába. - A térképen rámutatott arra a területre, amelyet a zsidók számára 
jelölt ki, Lina azonban megjegyezte: - Dehát azokat a területeket még el sem 
foglalta a Wehrmacht 


Heydrich bólintott, és ennyiben maradt a dolog. Lina azonban élete 
hátralevő éveiben szilárdan ragaszkodott ahhoz, hogy férje , magasabb 
parancsra", vagyis a Führer és Göring utasítására szervezett egy nem 


túlságosan nagy jelentőségű konferenciát, amelyen úgy döntöttek, áttelepítik a 
zsidókat valahová Szibériába. Szerinte nem akarta megsemmisíteni őket, 
ahogyan a világ hiszi. Ellenkezőleg, új lehetőséget kívánt teremteni nekik 
abban a tejjel, mézzel folyó országban, amely még meghódításra várt. 


VII. 
Egy zsarnok halála 


,, Nem állítom, hogy nagy ember... nem a világ 
legkiválóbb jelleme. De emberi lény, és szörnyű dolog 
történik vele. Figyeljünk tehát. Nem engedhető meg, hogy 
vén kutyaként hulljon a sírba. Figyelmet, figyelmet kell tehát 
fordítani egy ilyen személyre." 

Arthur Miller 

, Készen állunk", közölték Zelenkával 1942 márciusában. Jóllehet Zelenka 
nem szerette kimutatni érzelmeit, a prágai Sokol szervezet főnökében meghűlt 
a vér. Szervezete már amúgy is nagy kockázatot vállalt. A Gestapo 
letartóztatta egyik rádiósát, azután még több más személyt is elfogott. Előbb- 
utóbb beszélni fognak. Most pedig ejtőernyős ügynökök nekik akarnak látni a 
gyilkos merényletnek, ő pedig nagyon is jól tudta, hogy egy Heydrich ellen 
elkövetett merénylet, még ha sikertelenül végződik is, pokollá tenné a csehek 
életét. [dőt kért, hogy ellenőrizze a dolgot Londonnal. London válasza tömör 
volt: , Gyerünk!!! 


Zelenka később így nyilatkozott: , London nyilvánvalóan be akarta 
bizonyítani, hogy Csehszlovákia népének semmi köze sincsen Hacha prágai 
bábkormányához. Ellenállókként kellett feltüntetni bennünket. Ugyanakkor 
London azt akarta, hogy az ilyen természetű gyilkos merényletet követő 
megtorlás felrázza és aktivizálja az ellenállási mozgalmat. Két hónappal 
később, 1942 májusában Jan Kubis és Gabcik arról tájékoztatott, hogy találtak 
egy helyet a merénylet számára, és elmagyarázták a tervüket." Zelenkának be 
kellett ismernie, hogy jó terv volt. Korábban eljátszadoztak azzal az őrült 
ötlettel, hogy belopóznak Heydrich hálószobájába és elvágják a torkát, vagy 
álmában megfojtják, miközben, úgy képzelték, Lina békésen alszik az 
oldalán. Ez a tervük azonban másmilyen volt. 


Időközben a Sokol, amelyet aggasztottak a merénylet következményei, 
ismét érintkezésbe lépett Londonnal. Ezúttal ,az elnök beszélt Moravec 
ezredessel, aki a találkozóról az elnök, a hadsereg főparancsnoka azon 
határozott " parancsával távozott, hogy haladéktalanul utasítsa az 

ejtőernyősöket, álljanak el megbízásuk elvégzésétől" . 


Moravec ezredes beszámolója az NATHROPOID hadművelet ezen utolsó, 
sorsdöntő szakaszáról másképpen hangzik. Szerinte megkapta a Sokol kérését, 
hogy álljanak el a terv végrehajtásától, és ,ezt Benes elnök és Stewart 
Menzies (Később Sir Stewart Menzies, aki néhány évvel később, egyesek 
szerint Philby oroszokhoz történt átállása és a szervezetén belül működő 
árulók tevékenysége miatt agyonlőtte magát.), az angol hírszerző szolgálat 
főnöke elé terjesztettem. Benes elnök parancsot adott nekem, hogy ne 


válaszoljak. Az SIS főnöke nem szólt semmit, de a háború után megtudtam, 


az angolok... ragaszkodtak a parancs végrehajtásához." 


Moravec ismét elkente a kérdést - utólag. A gyilkos merénylet után ő is, 
akár a többi emigráns cseh vezető, át akarta hárítani a felelősséget. így azután 
a halott Menziest nevezték meg, mint aki megadta a végső utasítást a 
gyilkosságra. Joggal tehetjük fel a kérdést, vajon Menzies miért hagyott volna 
jóvá egy olyan akciót, amely nem hajthatott különösebb hasznot Nagy- 
Britanniának. Ennél fontosabb azonban az, hogy tudjuk, az akció terve 
sohasem került a JIC elé; dehát az első politikai gyilkosság, amelyet bármely 
fél végrehajtott a háború során, bizonyára elég fontos kérdés lett volna, hogy 


ez a bizottság megvizsgálja és jóváhagyja vagy elutasítsa a tervet. 


Más szóval, úgy tűnik, Moravec ismét eltorzította a fényeket, és még 
harminc esztendővel az események után is megkísérelte áthárítani a 
felelősséget bárkire - kivéve önmagát és Benest. Ám a puding igazi próbája 
az: ha Benes elnök nem helyeselte a Heydrích elleni merényletet miért nem 
állította le? Dehát nem állította le! Reinhard Heydrich Obergruppenfiührer 
megölését bármi áron is végre kellett hajtani. 


A Kubis és Oabcik által kidolgozott terv viszonylag egyszerű volt. A két 
merénylő megállapította, hogy Heydrich naponta, röviddel reggel kilenc után 
indul útnak Panenske Brezanyból, és egy nyitott Mercedesben jóval a 
hivatalosan engedélyezett sebességnél gyorsabban tart Prága felé, a 
Hradzsinban levő hivatalába. A  merényletét Holesovice külvárosában 
kívánták végrehajtani. Volt ott egy útkereszteződés, egy dombon az út élesen 
elkanyarodott és levezetett a Traja hídhoz. Ezen a ponton Kleinnek, Heydrich 
sofőrjének le kell majd lassítania és sebességet váltania, hogy rátérjen a 
kanyarra, mielőtt a kocsi felkapaszkodna a dombra. A Mercedes, amelyben 
utasa vagy hátul, vagy az egy személyben sofőr és testőr mellett elöl ülne 
(Heydrich úgy váltogatta az ülést, ahogyan kedve tartotta), ideális célpontul 
szolgálna itt. 


Az elgondolás szerint Heydrich ezen a ponton lenne a legsebezhetőbb. El 
lenne vágva mind a vidéki házát őrző SS-szakasztól, mind a Hradzsinban 
állomásozó SS őrzászlóaljtól. Ráadásul a közelben nem voltak sem cseh 
rendőrőrsök, sem német laktanyák, és a merénylet végrehajtása után az 
elkövetők kerékpáron elmenekülhetnének, s útban lennének rejtekhelyeik felé, 
mielőtt a németek megtudnák, mi is történt. 


Bárki számára, aki nézelődne a tervezett merénylet színhelyén, minden 
tökéletesen normálisnak tűnne, vélte Gabcik. A sarkon levő különböző 
villamosmegállók lehetővé tennék, hogy ott álldogáljanak, ezzel nem 


keltenének gyanút; villamosra váró közönséges polgároknak tűnnének. 
Távolabb a két merénylő előtt a londoni csoport egy harmadik tagja, Vaclik 
jelezné zsebtükör villogtatá- sával a Mercedes közeledtét. Gabcik ekkor 
összerakná angol Sten géppisztolyát, s mihelyt Heydrich lőtávolba érne, tüzet 
nyitna rá. Mihelyt Heydrich összerogyna és az autó megállna, Kubis, akinél 
két Mills kézigránát lenne, előreugrana, megragadná a halott aktatáskáját, 
mintegy igazolásként, hogy valóban végeztek vele, majd elmenekülnének. 


Bármilyen elnagyoltnak és kétségbeesettnek tűnt a terv, megvolt benne az 
egyszerűség szépsége, továbbá azzal az előnnyel járt, hogy mindössze három 
személy hajtaná végre a merényletet. 


A Sokol-mozgalom vezetői mégis haboztak. Csakhogy az események 
túlhaladtak rajtuk, nemigen maradt már idő a vitára. Amellett a londoni 
parancs értelmében is végre kellett hajtani a tervet. Vajon nem katonák-e 
bizonyos értelemben? Megtagadhatják-e a parancsot, lévén egyenruhás 
civilek? Miután a háború győzelemmel befejeződik majd, s ismét a cseheké 
lesz a hatalom az országban - amint a Sokol tagjai forrón remélték -, nem 
emelhetnek-e majd vádat ellenük függelemsértés, vagy éppenséggel 
parancsmegtagadás miatt, amik mind súlyos vétkek a katonai szabályzat 
szerint? Vállalhatják-e ennek a kockázatát? 


Úgy döntöttek, nem vállalhatják. Bármiképpen gondolkodtak is erről ezen 
az utolsó, sorsdöntő májusi héten, fenntartásaikról hallgattak, s úgy 
határoztak, támogatják Gabcik merénylettervét. 


Időközben Heydrich személyével kapcsolatban is nagy mozgolódás 
támadt. Beszélték, hogy átveszi az irányítást Belgiumban és a megszállt 
Franciaországban, hogy felszámolja ott az ellenállást, meg hogy , egyúttal a 
Vichyi-kormány  felügyelőjeként is működne" (a Vichyi-kormány volt 
Franciaország meg nem szállt részének a kormánya). Addig is azonban 
minden bizonnyal visszahívják Berlinbe, ahol is fogadná  Waffen-SS 
Fahnenjunkerenek (tisztjelöltjeinek) a díszszemléjét, mielőtt személyesen 
tenne jelentést a Fühemek. 


A merénylet tervezői mindezt Josef Novotny órástól tudták meg, aki 
bejáratos volt Heydrich hivatalába. Sikerült megtudnia, hogy úgy tervezik, 
Heydrich néhány napon belül elutazik Berlinbe, és törzskarában azt 
rebesgették, hogy talán vissza sem tér onnan. Ha Hitler úgy döntene, 
áthelyezése eléggé sürgős, késlekedés nélkül indulna Nyugatra, azután záros 
időn belül követné a felesége és családja. Elérkezett tehát a cselekvés ideje. 


Május 26-án este Heydrich utolsó diadalát ünnepelhette. Ez tiszteletadás 


volt apja, Bruno Suess-Heydrich, az állítólagos félzsidó emlékének, akit a 
német középosztály társadalma sohasem fogadott be. Heydrich megszervezte 
apja félig feledésbe merült kamarazenéje bemutatását a prágai zenei fesztivál 
nyitóhangversenyének programjában. A hallei konzervatóriumbeli egykori 
tanítványaiból alakult kvartett adta elő a művet. Maga Heydrich írta a 
műsorfüzetet. Micsoda megtiszteltetés! Bmno Heydrich kompozícióját ott 
adják elő, ahol egykor Mozart és Beethoven muzsikált! Micsoda érzés lehetett 
fia számára, amint karján a feleségével belépdelt a hangversenyterembe. 
Minden bizonnyal ez lehetett életének egyik legnagyszerűbb pillanata. 


2. 


1942. május 27-én hűvös és kissé párás volt a hajnal. Miután előző éjszaka 
rengeteg pezsgőt ivott, Heydrich mozdulatai lelassultak, és csak valamivel tíz 
óra előtt készült el, majd indult Prágába, hogy azután kihajtson majd a 
repülőtérre és elrepüljön Berlinbe. Elbúcsúzott Linától és a gyerekektől, de 
mielőtt távozott volna, így szólt Linához: - Frank napjai meg vannak 
számlálva. - Ezzel Kari Frankra (Karl Hermann Frank, nem tévesztendő össze 
Hans Frank Gauleiterrel, a sem Oroszország, sem Németország által nem 
annektált közép-lengyelországi terület főkormányzójával.) utalt, aki Heydrich 
szerint jól megszedte magát Prágában. A Mercedes mellett álló Klein 
vigyázzba vágta magát, Heydrich pedig beszállt az autóba. Elindultak. 
Átrobogtak Predboj falucskán. Egy útjelző tábla tűnt fel: , Praha 16 km". Ha 
ilyen iramban haladnak, tíz perc múlva a fővárosban kellett lenniük. A 
Gruppenführer nagyon elégedett lett volna ezzel. 


Holesovice külvárosában, ahol a Drezda-Prága út hajtűkanyarral levezetett 
a Traja hídhoz, a merénylők i5 aggodalmasan figyelték az órát. Kilenc óra 
előtt foglalták el őrhelyeiket, Heydrich rendszerint akkor szokott elindulni 
otthonról. Már rég ide kellett volna érnie. Jön, vagy nem jön? 


Kubis átnézett Gabcikra, aki a kabátja alá rejtett Sten géppisztollyal 
várakozott. Bajtársa teljesen nyugodtnak tűnt. Kubis azonban tudta, Gabcik 
ugyanannyira ideges, mint ő. Tekintetével végigpásztázta az utat, egészen 
odáig, ahol Vaclik rejtőzött, de semmi sem történt. 


S egyszerre csak megvillant Vaclik tükre. 120 óra 32 perc volt. Heydrich 
tehát közeledett! Klein hangos kattanással sebességet váltott. Gabcik elővette 
kabátja alól az automatát. Kubis eldobta a táskáját, amelyet álcázásul használt, 
mintha villamosra váró munkás lenne. Nyirkos tenyerével megmarkolta az 
egyik kézigránátot. Alacsony, nyitott tetejű zöld autó tűnt fel. Az §S5§- 
jelvényes sapkás férfi összetéveszthetetlen volt. Heydrich a sofőr mellett ült. 


Gabcik kibújt a kabátjából és megragadta olcsó fegyverét. Meghúzta a 
ravaszt. Ebből a távolságból nem hibázhatott. De nem történt semmi. Újra 
meghúzta a ravaszt. Még mindig semmi. Az automata beszorult! 


Gabcik megrökönyödve ott állt, szinte megérinthette volna a kocsiban ülő 
két férfit. Ekkor a németek megpillantották, s Heydrich elkövette végzetes 


tévedését. Előkapta automata Waltherét és fölugrott. - Anhalten! Los! - rivallt 
Kleinre. 


Klein hirtelen lefékezett. Sem ő, sem Heydrich nem látta meg Kubist, azt 
hitték, csak egyetlen merénylővel van dolguk. Az autó csikorgó fékkel 
megállt pontosan Kubis előtt, aki nyomban helyesen reagált. Kilépett az 
árnyékból, agya úgy működött, mintha automata vezérelné: két másodperc 
késleltetés, ne dobjad nagy erővel, nehogy a gránát lepattanjon, csak 
könnyedén ejtsd a kocsi elejébe. Három lépést futott az autó felé, majd 
elhajította a kézigránátot. De rosszul számította ki az ívét. A gránát a hátsó 
kereket találta el, ott robbant. Repeszek fütyültek mindenfelé. Egy repesz- 
darab arcon találta Kubist, vér öntötte el az arcát, szinte megvakította. 
Köröskörül civilek sikoltoztak. A repeszdarabok betörték a közelgő villamos 
ablakait, mire az csörömpölve megállt. Egy szempillantás alatt teljes lett a 
zűrzavar. 


Kubis elvesztette lélekjelentét. Miközben a sérült Mercedesből füst 
gomolygott elő, a kerékpárjához rohant, felpattant rá, de közben még mindig 
elvakította a szemébe ömlő vér. A villamosról leugráló fejvesztett tömeg az 
útjába került. Magasra emelte 45-ös Coltját és a levegőbe lőtt. 


Szorosan mögötte futott kioldott automatával az üldözésére indult Klein. 
Egy kattanás - az automata tárja kihullott. Klein zavarában a tárkioldó 
billentyűt nyomta meg! Kubis nem várta meg, amíg felszedi a tárat. Vadul 
pedálozva elhajtott a merénylet színhelyéről, és pillanatok múlva már teljes 
sebességgel száguldott lefelé a dombról. 


Heydrich, úgy látszik, nem is vette észre, hogy megsebesült, s Oabcik után 
vetette magát, aki hasznavehetetlen Stenjét eldobva a kerékpárja felé 
igyekezett. Heydrich azonban nem tágított, tántorgott, akár egy újszülött 
csikó, és remegő térddel megpróbált talpon maradni. Gabcik fedezéket 
keresett egy telefonpózna mögött, és tüzelni kezdett Heydrichre. Szabályszerű 
kis csata kezdődött. A cseh merénylő kétségbeesetten keresett kiutat. Tudta, a 
zsaruk pillanatok múlva a helyszínre érnek, és akkor neki vége van. 


Egyszerre csak Heydrich az oldalát markolva összerogyott. Amikor Klein 
lihegve odaért hozzá, sikerült felemelkednie. - Kapja el azt a rohadékot - 
hörögte. Klein tehát Gabcik után rohant. Heydrich néhány lépést tántorgott 
mögötte, azután rárogyott a Mercedes motorháztetőjére, oldalából vérsugár 
tört elő. Senki sem sietett a segítségére. A tömeg csak döbbenten meredt rá. 
német volt. Mi közük hozzá? 


Gabciknak most esélye támadt a menekülésre. Befordult egy mellékutcába, 


mögötte súlyos bakancsok csattogtak, ami arra utalt, hogy Klein még mindig a 
nyomában van. Beugrott egy hentesüzletbe. Úgy gondolta, egy cseh bizonyára 
segít rajta, de mélységesen tévedett. Bauer, a hentes, náci szimpatizáns volt. 
Egy fivére éppenséggel a Gestapo szolgálatában állt. Ügyet sem vetett Gabcik 
segélykérésére, kirohant az utcára. - Itt van bent! - kiáltotta. 


Klein beugrott a boltba, ott a kifelé igyekvő Gabcikba ütközött. Gabcik 
elsütötte Coltját, Klein a földre rogyott, mindkét lábát találat érte. 


Gabcik kirohant a boltból, de Klein még nem adta fel a harcot. Miközben 
Gabcik igyekezett utat törni magának a tömegen át, Klein a pisztolyát Bauer 
kezébe nyomta, és rákiáltott, vegye át tőle az üldözést. A hentes azonban 
habozott. A tömegben csupa csehet látott. Most még közönyösek, gondolta, de 
milyenek lesznek reggelre? Pisztolyt tartó keze lehanyatlott. Még egy pillanat, 
és Gabciknak nyoma veszett. 


3. 


Két órával később már tájékoztatták Hitlert. A gyilkos merénylet híre déli 
tizenkét óra után érte a keleti fronton levő főhadiszállásán. Éktelen haragra 
gerjedt. Ostobaság és bűnös gondatlanság, rivallt a hírhozóra. Dühe 
Heydrichre irányult és mindazokra, akik biztonságáért feleltek. Húsz perccel 
később, fél egykor felhívta Prágában Frankot, hogy megtudja, életben van-e 
még Heydrich. 


Még élt és állítólag egy csehnek köszönhette az életét! A merénylet tanúja 
volt egy fiatal nő, aki fölismerte. Segítségért kiáltott, mire egy szolgálaton 
kívüli rendőr leállított egy arra haladó pékségi kocsit. A sofőr nem kívánt az 
esemény részesévé válni, de a zsaru meggyőzte, az erősen vérző Heydricht 
beemelték a kocsi szűk hátsó rekeszébe és elindultak. Tizenegykor érkeztek a 
Bulkova kórház elé. Ott egy fiatal orvos, dr. Vladimír Snajdr bevitette 
Heydricht a műtőbe. Időközben Heydrich visszanyerte szokásos jeges 
önuralmát, s nem engedett fájdalomcsillapító injekciót adatni magának. 
Megparancsolta a csehnek, enélkül lássa el a sebeit. Azután, Frank szerint, 
egy német orvos, dr. Dick vette át a sebesültet. Úgy vélte, a seb nem túl 
veszélyes. Mindazonáltal műtétet javasolt. A műtétet egy náci sebész, 
bizonyos Hohlbaum professzor végezte el. 


Hitler nyomban megtorlást rendelt el. Egymilliómárkás vérdíjat tűzött ki a 
merénylők fejére. Elrendelte: bárkit, aki segíti őket a szökésben, a helyszínen 
fel kell koncolni. Végül azonnal 10 000 csehet kell a parancs értelmében 
túszokként letartóztatni és a már letartóztatásban levő valamennyi cseh 
politikai foglyot haladéktalanul agyon kell lőni. Meg akarta mutatni a 
cseheknek, ki az úr Prágában. 

Amikor Himmler valamivel később jelentést tett Hitlernek, a Führer még 
bőszebb hangulatban volt. Úgy határozott, ha a csehek nem szívlelték 
Heydrichet, küld nekik valakit, akit igazán gyűlölhetnek. Hangulata átragadt 
Himmlerre: személyes orvosát küldte el, az vegye gondjaiba , derék 
Reinhardunkat", majd szintén felhívta Frankot. Utasította, tartóztasson le 
néhány cseh értelmiségit, és , még ezen az éjszaka lövessen agyon százat a 
legnevesebbek közül". 


Aznap este a németek kilenc órai kezdettel kijárási tilalmat rendeltek el 
Prágában. Az SS, a Gestapo és a Wehrmacht-gyalogság zászlóaljai, összesen 


mintegy 21 000 fő indult el 36000 ház átkutatására. Teljes csatarendbe 
fejlődtek fel, és parancsot kaptak, az első gyanús jelre nyissanak tüzet. A nagy 
akcióban ötszáz , gyanúsítottat" emeltek ki. Egyikük sem volt nagyon fontos 
személyiség, az egyetlen Jan Zika, a Cseh Kommunista Párt központi 
vezetőségének tagja kivételével (ami nagyon megörvendeztette Benest, mert 
ugyanannyira rettegett a  kommunistáktól, mint a németektől). A 
merénylőknek azonban nem jutottak a nyomára. 


Eközben Heydrich az életéért küzdött. Először jónak ítélték meg a 
kilátásait. Úgy tűnt, a Kubis kézigránátjából származó repeszda-rab nem tett 
kárt egyetlen fontos belső szervben sem. Láthatóan sem a gerinc, sem a vesék 
nem sérültek meg; az előzetes vizsgálatok szerint a sebek csak jelentéktelenek 
voltak. Csakhogy az ezt kővető röntgenfelvételek alapján megváltozott az 
orvosok véleménye. Kiderült, hogy Heydrich igenis belső sérüléseket 
szenvedett. Egyik bordája eltört, rekeszizma elszakadt és repeszdarabkák 
fúródtak a lépébe. Ez utóbbi sérülés volt a legsúlyosabb. Ebben a korban, 
amikor még nem léteztek igazi antibiotikumok vagy penicillin, ha 
gázgangréna vagy a seb egyéb elfertőzése következett be, a folyamatot nem 
lehetett megállítani. Ilyenkor húst kellett kimetszeni, egyre több húst, ha gátat 
akartak szabni a fertőzésnek, mielőtt átterjed az egész testre. Hohlbaum 
professzor ezért készült most műtétre. Ki akarta tisztogatni a repeszeket, 


PaNYZA 


mielőtt szétrombolhatnák nagyhírű betege szervezetét. 


Közben Pannwitz Gestapo-felügyelő meglátogatta főnökét, mielőtt a 
műtőbe vitték volna, és megdöbbent a látottakon. Az Obergruppenfiührer 
egyedül volt, csak két ápolónő rakott szüntelenül jégtömlőket a homlokára, 
hogy lenyomják a lázát. Pannwitz azonnal elrendelte, hogy egy S5S-osztag 
vegye körül az épületet; azután a merénylet színhelyére hajtott és lezáratta a 
környéket. Pillanatokon belül odahoztak neki egy női kerékpárt (Marie 
néniét), két aktatáskát, egy angol gyártmányú detonátoros kézigránátot, a 
Stent, egy kabátot és egy maroknyi (ismét csak angol gyártmányú) töltényt. 
Nem sok időt kellett pazarolnia mindezek átvizsgálására. Nyomban 
gyanította, hogy fegyveres összeesküvésről van szó, és feltehetőleg az 
angolok küldték őket: , Mivel a könnyű géppisztoly szintén angol gyártmányú 
volt, kétségtelennek tűnt, hol szervezték meg a gyilkosságot. 


PONT 


Miután a Bulkova kórházat gyűrűbe fogták a fegyveres SS-legények, és 
egyetlen cseh sem férhetett ötven méternél közelebb Heydrichhez, dr. Dick és 
Hohlbaum professzor nekifogtak, hogy felszámolják a szervezetben okozott 
kárt. , Derűlátóak", jelentették Himmlernek, aki most már óránként telefonált 
a kórházba, hogy érdeklődjön a , drága Reinhard" felől. Ámde fellépett egy 


komplikáció: úgy tűnt, Heydrichnél vérmérgezés kezdett kifejlődni. Az 
orvosok mindazonáltal úgy vélték, meg tudnak birkózni ezzel. Ha sikerül, 
gondolták, már egyszerű a dolog. Kiderült, hogy tévedtek, de Heydrich, 
jóllehet pokoli kínokat szenvedett, még hét napon át viaskodott a halállal. 


Az Obergruppenführer steril betegszobáján kívül, odakint a világban, a 
németek nagy győzelmeket könyvelhettek el. Oroszországban ismét 
visszaszorították az oroszokat, és súlyos veszteségeket okoztak nekik. Észak- 
Afrikában Rommel pályafutása csúcsára ért. Hamarosan - alig néhány napi 
ostrom után - elfoglalta Tobrukot- Churchill ettől valósággal kétségbeesett-, 
majd megindult, hogy elfoglalja Kairót. 


Mindezen nagy horderejű események ellenére mind a német, mind az 
ellenséges táborokban, jóformán csak Heydrichről esett szó. A londoni Times 
1936 és 1942 között alig kilencszer említette a nevét. Most naponta írt róla. 
Ámde a Times, amely nagyon közel állt a brit kormányhoz, nyilvánvalóan 
ugyanolyan keveset tudott a megkísérelt gyilkosságról, mint a német 
hatóságok. Vajon ez ismét arra utal, hogy az angol kormánynak semmi köze 
sem volt az ügyhöz, ahogyan azt Bentinek levele sugallja? Sőt mi több, a 
Times rámutatott arra, hogy , nem először történik ilyesmi. C(...) Vajon 
Heydrich a náci táborban zajló újabb vérbosszú első áldozata?" Ez célzás volt 
arra, hogy Hitler az 1934. évi , Roehm puccs" idején agyonlövette az SA 
vezetőit. 


Az akkor még Manchesterben megjelenő (e városban nagy zsidó közösség 
élt) Manchester Guardian azt fejtegette, hogy , ez rossz hír", mert várhatóan 
további megtorlások érik majd a cseheket és a zsidókat. A Gudarian helyesen 
ítélte meg a helyzetet. A megtorlások már megkezdődtek. De még sokkal 
borzalmasabb szörnyűségek következtek, Anglia még mindig nem fogta fel 
teljes mértékben Németország barnainges urainak iszonyú embertelenségét. 
Három év háború után Nagy-Britannia politikusai még mindig nem ismerték 
fel, hogy nem magukfajta emberekkel van dolguk. Ez nem a szokásos 
úriember-politika volt, parlamenti interpellációkkal, parlamenti 
jegyzőkönyvekkel, bizalmatlansági indítványokkal és más effélékkel. 
Gátlástalan gyilkosokkal álltak szemben, akik csak nevettek az angolokon és 
fura elképzeléseiken. 


A nácik azt kívánták, lakoljanak a bűnösök; az egész cseh nemzet 
bűnhődjék egy német ellen elkövetett förtelmes bűntettért. Úgy tűnik, a 
londoni hivatalos cseh körök sem voltak jobbak náluk. Ha odahaza a cseh nép 
nem hajlandó harcolni a megszállók ellen, akkor szenvednie kell a cseh 
szabadság ügyéért. Marcher ou crever helyzet volt - menetelj vagy fordulj fel. 


4. 


Gabcikot utolsóként a Fafeky család látta. Miután 27-én elmenekült a 
boltból, villamossal eljutott a Zizkov nevű prágai külvárosban levő lakásukba, 
ott felhajtott egy pohár röviditalt, majd elkezdte festékoldattal szőkíteni a 
haját. Kubis Marié néni lakására menekült, de csak rövid ideig maradhatott 
ott, azután más rejtekhely után kellett néznie. Csakis abban reménykedhetett, 
akárcsak az általa ismeretlen helyen tartózkodó Gabcik, hogy a lehető 
leggyorsabban kijutnak Prágából, azután ki az országból. 


A következő harminchat órában a két ejtőernyőst rejtekhelyről rejtekhelyre 
vitték. A Sokolnak sikerült a véráztatta kerékpárt kimentenie a helyszínről, de 
a bicikliért küldött lányt kiszúrták, követték és végül letartóztatták. 


A professzor tudta, hogy gyorsan kell cselekednie. A németek városszerte 
razziáztak, a tetteseket előbb-utóbb elkapják. Valami központi helyen kell 
elrejteni őket, ahol könnyűszerrel és gyorsan elérhetők, és ahonnan 
kicsempészhetők Prágából, mihelyt erre lehetőség adódik. 


Végül egyfajta középkori menedékhez folyamodott. Megkereste a cseh 
ortodox egyház papját, dr. Vladimír Petreket, aki bele is egyezett, hogy az 
ejtőernyősöket a központi helyen levő Cirill és Metód templom kriptájában 
rejtik el. Az ejtőernyősöket egyenként csempészte be egy Petrek nevű laikus 
prédikátor, meg több más egyházi személy; valamennyien megesküdtek az 
oltár előtt, hogy sohasem árulják el cseh honfitársaikat. Külön-külön, vagy 
kettesével hozták el őket, utolsóként Gabcikot. 


Nyomban nekiláttak, hogy lakhatóvá tegyék a föld alatti kamrákat. 
Élelmiszer-, víz- és vodkakészleteket halmoztak fel. Azután több lőszert 
kértek a magukkal becsempészett fegyverek számára. Mintha csak 
tudattalanul felkészültek volna a hamarosan valóban bekövetkező ostromra. 
De akkor ezt még nem tudták. Körülöttük a németek városszerte számtalan 
embert tartóztattak le pusztán külsejük miatt, vagy mert nem volt náluk az 
útlevelük. Naponta lőttek agyon férfiakat és nőket, s a németek által kiadott 
újságok közölték a kivégzettek hosszú listáját. 


Minderről mit sem tudtak föld alatti menedékükben az ejtőernyősök. Sokat 
dohányoztak és aludtak, ami a szellemileg és idegileg kimerült emberek 
jellegzetes tünete. Az egymásra találás első izgalmán túlesve elmondták 


egymásnak, mi történt velük azóta, hogy leugrottak ejtőernyővel. Hamarosan 
azonban a végére értek ennek a témának, és utána ráérősen csevegtek olyan 
emberek módján, akiknek végtelenül sok az idejük, jóllehet minden 
gondolatuk akörül forgott, mennyi időre van szüksége a Sokolnak, hogy 


kihozza onnan őket. 


A papok időnként győzködték őket, hogy türelmesnek kell lenniük, ők 
mindenről gondoskodnak. Az erőteljes német tevékenység következtében egy 
kivételével megszakadt Londonnal mindennemű rádiókapcsolat. E megmaradt 
rádióadón keresztül küldte el nekik Benes az üdvözletét: , Szívből köszönöm 
önöknek. Látom, hogy önök és barátaik a végsőkig elszántak. Ez bizonyítja 
számomra, hogy az egész nemzet szilárdan összefog. Biztosíthatom önöket, ez 
sikerre vezet majd. Az ottani eseményeknek nagy hatásuk van itt, és 
ráirányítják a figyelmet a cseh nép ellenállására." Ez volt az utolsó, amit a 
fiatalemberek hallottak az elnöküktől. 


Benes azonban maradéktalanul kiaknázta a merényletkísérletet. Roppant 
hízelgett neki, hogy az angol és az amerikai lapok címoldalon közölték a hírt. 
Hollywoodban egyenesen arról tárgyaltak, hogy megfilmesítik a támadást. 
(28-án Fritz Láng, a cinema noir mestere és Berthold Brecht emigráns német 
író a kaliforniai tengerparton sétáltak. Brecht javasolta, készítsenek filmet az 
eseményről. Később nézeteltérés támadt kettőjük között, de a film elkészült; a 
Hóhérok is meghalnak-bán, a sors iróniájaként egy német-zsidó színész 
személyesítette meg Heydricht.) Csakhogy a csehek számára üröm is akadt az 
örömben: egy ejtőernyős ügynököt nem sikerült megtalálni. Kari Curda 

őrmester a kezdet kezdetétől fogva megszegett minden szabályt, amit SO0E- 
kiképzői előírtak nekik. Ahelyett, hogy idegeneknél bújt volna meg, ahogyan 
meghagyták neki, egyenesen szülei távoli, dél-csehországi farmjára indult. 
(Az ország keleti részén nagyszámú, bomlasztó kisebbség élt, amely Hitler 
hatalomra kerülése után a Németországhoz való visszatérést követelte: Heim 


ins Reich. Csehszlovákia ezen részében rengeteg volt a német település.) 


Most, hogy kipukkadt a léggömb, Curdán vakrémület lett úrrá. Május 27-e 


Tat 4 


után valamikor ismét Dél-Csehországba menekült, s most anyja csűrében 
rejtőzött el. A kriptában rejtőző két bajtársa nem tudott még erről, de a 
professzor igen, és aggódott. Hogyan viselkedik majd Curda most, hogy nem 
élvezi a földalatti mozgalom támogatását, és csakis anyja tanácsára 
szorítkozik? Mivel Gabcik és Kubis barátja volt, mindent tudott a Heydrich 
elleni akcióról, beleértve a földalatti mozgalombeli barátok nevét és címét. 


Vajon összeroppan-e? 


Berlinben dr. Goebbels, a propaganda- és tájékoztatási miniszter 


valósággal fékevesztetté vált. Rádióállomásai és a sajtó dühödt átkokat 
szórtak az angolokra ezért a , gálád gyilkossági kísérletért". Csakhogy a 
németek mit sem tehettek az , álnok angolok" ellen, így azután Ooebbels az 
, áruló csehek" ellen irányította kampányát. A német sajtó és rádió naponta 
egyre drasztikusabb rendszabályokat követelt. Ha a csehek nem szolgáltatják 
ki hamarosan a gyilkos merénylet elkövetőit, harsogták, viselniük kell 
magatartásuk következményeit. Prágában szüntelenül robogtak a városban a 
rendőrség teherkocsijai, oda-vissza száguldottak a  börtönökhöz és a 
börtönökből, zsúfolva a kivégzőosztagok és a rettegett nyak- tilók 
áldozataival. 


Heydrich természetesen mit sem tudott minderről. Még mindig 
élethalálharcot folytatott, jóllehet a Bulkova kórház német orvosai szerint túl 
volt már az életveszélyen. Törölték a , rendkívül válságosok" listájáról, azt 
remélve, hogy fiatal korának és fizikai állapotának köszönhetően életben 
marad. Június elején már néhány látogatót is fogadott. Eljött hozzá Himmler, 
valamint az általa megvetett Frank is. Schellenberg, aki joggal remélhette, 
hogy Heydrich betegsége miatt megnyílik előtte az előléptetés lehetősége, 
nem kereste fel régi főnökét. A német hatalmi elit tagjai bíztak benne, hogy 
Heydrich idővel visszatérhet a posztjára. 


Lina, híven észak-német neveltetéséhez, miszerint minden érzelmi 
megnyilvánulás megvetendő, nem osztotta az orvosok derűlátó jóslatait. Úgy 
vélte, valami alapvető baj van a férjével. Mint később írta, , egyszerre csak 
nem ismertem fel azt az embert, aki már tizenegy esztendeje a férjem volt. 
Úgy tűnt, elfogadta állapotát, méghozzá olyan beletörődően, ami csak a 
gyógyszerezés következménye lehetett. Ma hajlamos vagyok azt hinni, nem 
ragaszkodott többé az élethez." Észrevette, hogy , nem félt, de elszállt az 
életereje. Ez a magatartás érthetetlennek tűnt nekem egy olyan férfi részéről, 


aki valaha valóságos energiaköteg és a céltudatosság megtestesítője volt." 


Lina azután haldokló férje személyiségének olyan elemzését adta, ami 
eszébe sem jutott tucatnyi háború utáni életrajzírójának, így fogalmazta ezt 
meg vagy harminc évvel később, amikor szülőszigetén, Fehmannon egy 
szerény kis tengerparti kávéház tulajdonosaként élt: , Mindig azt hittem, 
erősen hitt abban, hogy nem fog megöregedni, fiatalon kell meghalnia. C(...) 
Tudom, ez kissé közhelyszerűen hangzik, de meggyőződésem, hogy fel akarta 
áldozni magát. Miért is vállalkozott volna valaki az ő beosztásában oly sok 
veszélyes légibevetésre, amikre semmi szüksége sem volt? Ezek jelezték 


halálvágyának kezdetét." 


Meglehet, Linának igaza van. A háború utáni Németországban nem lenne 


helye Heydrich-féle gyilkosoknak. A bankárok, az iparmágnások, az 
üzletemberek, akik majdan kormányozzák az országot - ahogyan már 
akkoriban is ők voltak az urak - gondoskodnának erről. Az olyan 
szélsőségesek, mint Heydrich, károsak az üzleti életre! Talán fölismerte, hogy 
számára bevégeztetett. Úgy gondolhatta, jobb, ha most hal meg, hatalma 
delelőjén, amikor még tisztelik. 


1942. június 2-án, amikor még a merénylők szabadlábon voltak, Himmler 
személyesen is eljött, hogy meglátogassa haldokló helyettesét. Mondják, 
egykor a Reichsführer SS félt Heydrichtől. Most már nem tartott tőle. 
Heydrichnek csak két napja volt hátra. 


Lina szerint Reinhard , szívélyesen fogadta Himmlert; még kicsit 
boldognak is látszott". Nagyjából csak ennyit tudunk annak a két férfinek a 
beszélgetéséről, aki rettegésben tartotta fél Európát, és halált hozott a 
kontinensre. Ők ketten, akik még Hitlernél is inkább évtizedekre gyalázatot 
hoztak Németország hírnevére, nem jegyezték fel az utolsó szavakat. Lina 
azonban beszámolt róla, hogy Himmler mondott még valamit erről a végső 
találkozásról. Azt állította, hogy Heydrich , szilárd hangon elszavalt neki" egy 
verssort halott apja operájából: A kintornából: ,A világ csupán kintorna, 
amelyet az Úristen maga teker. Mindnyájunknak arra a dallamra kell 
táncolnunk, amelyet bevéstek a forgóhengerre." 


az út 


Harminchat órával később Heydrich örökre lehunyta a szemét. 


VIII. 
Finálé 
Gyászzene és katonai tiszteletadás kísérje útján. 


Shakespeare (Nádasdy Ádám fordítása) 


iP 


Karéi Curda roppant össze elsőként. Heydrich halálának napján a németek 
ultimátumot tettek közzé: amennyiben a csehek június 16-ig nem szolgáltatják 
ki a gyilkosokat a Birodalomnak, iszonyatos sors sújtja a cseh népet. Már a 
közlemény nyilvánosságra hozatalának napján a Gestapo meg a Wehrmacht 
elvégezte első felderítését egy kis bányavároskában, Lidicében. Példát 
kívántak statuálni, s Lidice hamarosan nem azért került be a történelembe, 
amit lakosai életükben tettek, hanem haláluk módja okán. 


Június 9-én 19.45-kor a Gestapo telefonon parancsot kapott a Berlinben 
tartózkodó Kari Franktól, hogy számoljon le a lidicei , terrorista fészekkel": 
valamennyi férfi lakost agyon kell lőni; mindazokat a gyermekeket, akik 
német jellegű külsejük után ítélve ,ár- jásíthatók", a Birodalomba kell 
szállítani, s ott gyermektelen német házaspároknak kell örökbe fogadniuk 
őket; magát a falut fel kell gyújtani és földig rombolni. Az életben 
maradottakat haladéktalanul a ravensbrücki koncentrációs táborba kell 
szállítani. (Lidice sorsa megrázta a nyugati világot. Gerald Kersch, egy 
akkoriban divatos író regényt írt a helységről. Egy walesi bányászfalu 
átmenetileg Lidicére változtatta a nevét és angol bányászfalvak mind a mai 
Lidicét. 

Az egymást érő kivégzések, most pedig Lidice lerombolása nyilván túl sok 
volt az anyja csűrében rejtőző Curdának. Elvesztette a fejét, és elfogadott egy 
ugyancsak Frank által közzétett ajánlatot, amely Pannwitz Oberkomissar 
sugallatára született. Ennek értelmében bárki, aki azonosítja a merénylőket, 
egymilliómárkás jutalomban és büntetlenségben részesül. 


Az új ajánlat közzétételét követő első három nap alatt 2000 levél és közlés 
futott be a cseh rendőrségének címzett névtelen levél is. A levél így szólt: 
, Hagyják abba a kutatást Heydrich gyilkosai után; hagyják abba ártatlan 
emberek letartóztatását és kivégzését. Nem bírom tovább. A gyilkos 
merénylet elkövetői bizonyos szlovákiai Gabcik és Jan Kubis, akinek a fivére 
korcsmáros." 


A levelet Curda írta. Voltaképpen senki sem tudja, miért is küldte a levelet. 
Hátralevő három évében, mielőtt a háború utáni cseh kormány felakasztatta, 
szinte őrültnek tűnt. Pere, majd kivégzése során bizonyosan őrült volt. Dehát 

ez már egy későbbi történet. 


Curda most mindenesetre a bőrét akarta menteni. A levél volt az ehhez 
vezető út első szakasza. Amikor közlésének nem lett azonnali eredménye, 
összeszedte maradék bátorságát, a fővárosba utazott és elment a Petek 
palotába, a Gestapo prágai parancsnokságára. Jelentkezése elképesztette a 
zsarukat, és egy ideig elhitték első vallomását, miszerint értesülésekkel 
rendelkezik a menekülő merénylők által hátrahagyott egyik aktatáskáról. Nem 
sokáig hittek azonban neki. Hamarosan felismerték, hogy , nagy halat fogtak", 
amely váratlanul beúszott a hálójukba. Nem telt bele fél órába, máris magának 


Heinz Pannwitz Oberkomissarnak a színe elé cipelték. 


Pannwitz nyilván a gyanúsítottal szembeni szokásos eljárást alkalmazta, 
amely még a Kaiser idejében alakult ki. De erste Abreibung volt ennek a 
módszernek a neve, és abból állt, hogy a gyanúsítottat kihallgatása előtt rövid 
ideig körbe rugdalták, verték. Nem volt ez komoly dolog, csupán néhány 
zsaru tessék-lássék pofozta és ütlegelte a foglyot, hogy megpuhítsák a soron 
következő igazi  vallatásra. Lehet, hogy  Pannwitz fenyegetőzött is, 
kijelentvén: esetleg magához a Reichsführer 55-hez kell folyamodnia scharfer 
Árrést (szó szerint , éles letartóztatás", más szóval korlátozott fokú 
kínvallatás) alkalmazásáért. 


Valójában Pannwitz egyik eszközzel sem élt. Látta még a gyilkos 
merénylet előtt az aktatáskát (...) majd megállapította, hogy egy általa jól 
ismert típusú angol könnyű géppisztolyt tartalmazott. " 


Curda most aztán isten igazában köpni kezdett. Azonosította Gabcikot és 
Kubist, akiknek a nevét egészen eddig a pillanatig nem ismerte a Gestapo. 
Fannwitz rájött, Curda annyit tud, hogy bizonyára maga is ejtőernyős ügynök. 
Testi motozást végeztek rajta, és előkerült az , L" (lethal, azaz halálos) pirula, 
amilyet az angol ejtőernyős ügynökök kaptak bevetésük előtt. 


Ezután a teljesen összeomlott Curdának - aki fölismerte, hogy nagyobb 
pácba került, mint amire számított - megmutatták a gyanúsítottak fényképeit. 


Curda később azt állította, veréssel kényszerítették az azonosításra, noha 
minden valószínűség szerint szabad akaratából vallott. 


Pannwitz alig bírt magával. Megtörtént az első áttörés. Az ebben az 
átkozott országban élő sok millió cseh közül ez az emberroncs feldobta azt a 
maroknyi személyt, akit kerestek. Ámde volt egy bökkenő. Curda nem tudta, 
hol rejtőznek ügynöktársai. Pannwitz azonban hozzászokott az efféle 
problémákhoz. Mindez az időigényes, szokványos rendőri eljárás szerves 
része volt. Hol tartózkodtak a merénylet előtt, kérdezte. Curda elkezdte 


sorolni a rejtekhelyek címét, jóllehet tudta, hogy ezáltal halálra ítéli hazafias 
honfitársait. Számára azonban csak egy valami volt fontos: hogyan menthetné 
a bőrét. Sorra-rendre elárulta, a Jindra-csoport hol szokta bújtatni a 
menekülteket, kiváltképpen Marié néni zizkovi lakását említette. A templom 


pincéjében rejtőző bátor fiatal férfiak és valamennyi segítője számára ez volt a 
vég kezdete. 


Jellegzetes Hacht und Píebel (Éjszaka és Köd, olyan titkos akció, 
amelyben az áldozat eltűnt a sötétben, és többé senki sem látta.) Gestapo- 
akció következett: kopogtatás az ajtón hajnali ötkor; indulásra készen 
várakozó, lefüggönyzött hátsó ablakú gépkocsik; azután hirtelen hangos 
kiáltozás, dühödt ordítások, puskatuscsattanás az ajtón. Pillanatokkal később a 
rendőrök berontottak a lakásba, pisztolyt fogtak a félig felöltözött Marié 
nénire és fiára, Atára. A falnak lökték őket, majd a zsaruk , albérlőik" 
felkutatására indultak, de a madarak már kirepültek. Marié néni ekkor 
kikéredzkedett a vécére. Kiengedték. Amikor visszajött, senki sem vett észre 
rajta semmi különöset. De hirtelen felnyögött, a gyomrához kapott és a földre 
rogyott. Ciánt vett be. 


A Gestapo parancsnokságán Pannwitz egyre idegesebb lett. Curda 
vallomása után azt hitte, megoldotta az ügyet. De csupán egy valaki került 
kézre: a 21 esztendős Ata. Tudta, hogy állása forog kockán, így azután 
vonakodva bár, elrendelte a ,,scharfer Árrést- et. Megkezdődhetett Ata 
kínvallatása. 


Álló nap kínozták a Pecek-palota pincéjében. A Gestapo már tudta, hogy 
az ügynököket egy prágai templomban bújtatják, csakhogy a fővárosban 
egymást érték a templomok. Vajon melyik lehet az? Azonkívül hamarosan 
lejárt a Frank-ultimátum. Mindössze harminchat órájuk maradt. 


A vallatok megkettőzték erőfeszítéseiket, megérezték, hogy Ata tudja, 
melyik a keresett templom. Amikor még mindig nem tört meg, olcsó szesszel 
itatták, azután - borzalmak borzalma! - behozták édesanyja levágott fejét egy 
élőhal-tartályban! Azzal fenyegették, ha nem beszél, ugyanezt teszik az 
apjával is. Ata végül megtört. Közölte vallatóival a templom nevét. Anyja 
ugyanis azt mondta neki, ha valaha komoly bajba kerülne, a Szent Cirill és 
Metód templom katakombáiba menjen, ott biztonságban lesz. Az ügynökök 
sorsa megpecsételődött. 


2. 


Visszatekintve meglepő, hogy a pártelit milyen hamar elfelejtette temetése 
után az Obergruppenfiührert. Úgy tűnt, a fejesek megkönnyebbülten 
fellélegeztek, hogy végre-valahára megszabadultak Heydrichtől. 


Bormann, a Führer , barna eminenciása" (, Bárki el akar jutni a Führerhez, 
ezt csak rajtam keresztül érheti el") nyilvánvalóan örült, hogy Heydrich eltűnt 
a színről. Tudta ugyanis, hogy Heydrich megvizsgálta a múltját, és dossziét 
fektetett fel róla, amelyben adatokat gyűjtött a Führer főhadiszállásának 
titkárnőivel folytatott számos viszonyáról. Gestapo Müller szintén azok közé 
tartozott, akik örültek, hogy többé nem látják ,az  uborkafára 
felkapaszkodottat". Bárki kerül Heydrich helyére, Müllerre kell majd 
hagyatkoznia, ha az állami rendőrség bonyolult gépezetére vonatkozóan 
információkhoz akar jutni. S úgy tűnt, Himmler osztotta Müller nézetét, mert 
rövidesen a brutális osztrák ügyvédet, Kaltenbrunnert nevezte ki Heydrich 
helyére. (Lényeges megemlíteni, hogy oly sok osztrák, aki a háború után azt 
állította, hazáját erőszakkal kebelezték be a náci államba - , Ausztria 
megerőszakolásáénak nevezték ezt-, ennek az államnak kulcsfontosságú tagja 
volt, kezdve Hitleren, egészen Eichmannig.) Egy további haszonélvező 
Schellenberg volt: rendőr- és 55-tábornokká léptették elő, s megnyílt számára 
az út, hogy önálló szerephez jusson, anélkül, hogy a , hőn szeretett és oly 
nagyon hiányolt Reinhard" állandóan fenyegetően a nyomában legyen. Most 
már ő lett Himmler bizalmasa. 


Még Hitler is, akit látszólag annyira megrázott Heydrich halála, hogy csak 
néhány szót tudott mondani az állami temetésen, csupán felháborodva 
emlékezett rá, amiért ostobaságában hagyta, hogy ilyen módon végezzenek 
vele. Később csak nagy ritkán emlékezett meg arról a férfiről, akit , vasszívű 
embernek" nevezett el annak idején. 


Heydrich felesége legfőképpen azzal törődött, miből fog megélni. Ki 
törődik majd vele és a gyermekeivel? Mi történik majd a falusi kúriával, 
amelyre oly büszke volt, de amely nem az övé? Egy cseh, Benes egykori 
bizalmasa, megígérte, kezébe veszi az ügyeinek intézését, s azt is mondta, ha 
egy napon majd menekülésre kényszerül, nála hagyhatja értéktárgyait, s ő 
majd megőrzi azokat a számára, (nem őrizte meg őket. Az értéktárgyak 


eltűntek a háború végén, soha többé nem kerültek elő. De Frau Heydrichnek 


sikerült megszereznie Reinhard halotti maszkját, egyenruháját és ezüst 
keresztelési tálját, amelyet első gyermeke születése alkalmával nem kisebb 
személyiség ajándékozott neki, mint Roehm százados, akit Hitler az SA 
vezéreként , likvidáltatott".) Időközben Heydrichné rengeteget járt vadászni. 
Sajátos hobbi egy ilyen helyzetben lévő asszony részéről, gondolhatná az 
ember, dehát a férje is , vadász" volt felnőtt élete nagy részében. 


Még különösebb volt Heydrich fivérének, Thomasnak a viselkedése, 
legalábbis szintén Thomas nevű fiának a szemében. Mindkettenjelen voltak 
Reinhard bácsikája temetésén: az apa feltűnést keltett , civil öltönyével a 
számtalan egyenruha között", a fia büszkén feszített Hitlerjugend 
uniformisában. Röviddel azután, emlékezik a fiú, , egy általam nem ismert SS- 
tiszt jelent meg berlini házunkban, és Reinhard néhány személyi iratát hozta el 
apámnak. Apám egész éjjelre bezárkózott a szobájába, hogy elolvassa ezeket, 
reggel pedig elégette őket. Soha nem mondta el, miért tette. Jóllehet nem lett 
volna köteles, önként jelentkezett a frontra, miután valamiféle rejtélyes 
náciellenes tevékenységbe bonyolódott. Képtelen voltam megérteni. Én a 
Führer lángoló híve voltam, büszke arra, hogy a Hitlerjugend ifjú tagja 
lehetek. Apám 1944 októberében eltűnt a fronton, eltűnt, feltehetően elesett, 
közölték. Soha nem tért vissza. De mindmáig nem tudom, miért jelentkezett a 
frontra." Időközben Pannwitz a Petschek Bank pincéjében ütötte fel 
főhadiszállását, hogy onnan irányítsa a templomban megbúvó ügynökök 
elleni akciót. Ugyanakkor gestapósok indultak a Resslova utcai papok 
letartóztatására. , A prágai helyőrség mintegy hétszáz  §S5S-legényét 
mozgósították, hogy a letartóztatások után, szükség esetén, általános támadást 
indítsanak a templom ellen. 


Pannwitz a parancsnoksága falára tűzött nagy léptékű térkép alapján 
dolgozott. Elgondolása szerint az SS először körülzárja és biztosítja a 
környéket, hogy senki se menekülhessen el. Kijelölte az ablakokat, az ajtókat 
és a háztetőket, ahol az SS mesterlövészei helyezkednek majd el, hogy 
lelőhessenek bárkit, aki szökni próbál. 


Mihelyt mindenki elfoglalja a helyét, megindul a támadás. Pannwitz még 
egy szakértő kalauzt is talált, a prágai rendőrségen dolgozó Streiber urat, aki 
majd a hátsó ajtón át bevezeti a behatoló SS-legényeket. Remélték, hogy 
találnak ott egy papot, akinél ott lesznek az ősi templom minden zárját kinyitó 
kulcsok. 


Pannwitz végül arra figyelmeztette beosztottjait, hogy létezik esetleg egy 
titkos kijárat a katakombákból a folyóhoz, és hangsúlyozta: Himmler is, Hitler 
is sikeres akcióra számít. Vigyázzanak, senki se kövessen el hibát, mert 


komoly bajba kerül. 


Most már Treuenfeld SS-tábornokon volt a sor, ő lett a harcoló csapatok 
főparancsnoka. Ő veti majd be az SD- és SS- katonák első csoportját. 
Parancsot kaptak, ha lehet, élve fogják el a merénylőket. A Führer ugyanis 
látványos pert kívánt, hogy bebizonyítsa, milyen lelketlen bajkeverők az 
emigráns cseh vezetők és angol főnökeik. Erre azonban nem került sor. 


A hét ügynök eközben aludt, illetve őrködött - három odafent, négy lent. 
Arra számítottak, hogy másnap elszállítják őket a templomból. Prágában 
forróvá vált a talaj a talpuk alatt. Úgy tervezték, reggel egy másik, vidéki 
rejtekhelyre mennek. 


Onnan könnyebben biztonságba helyezhetik őket, legalábbis ezt mondták 
nekik. 


Elsőként Kubis riasztotta a többieket. Figyelmeztette bajtársait, Opalkát és 
Svarcot, hogy odakint valami szokatlan mozgolódás támadt. Hajnalodott. 
Valamennyien elfoglalták előre meghatározott állásaikat, elszánva, hogy a 
végsőkig küzdenek. 


Kubisnak igaza volt. Valóban hallott valamit. Bebugyolált bakancsok 
dobogtak a papok lakóhelyiségei felé vezető folyosón. Az SS5-ek azonban 
senkit sem találtak ott, kivéve egy álmos kapust, aki keservesen panaszkodott, 
amiért hajnalok hajnalán fölébresztették. De elég volt egy pillantást vetnie a 
németek arcára, s megváltozott magatartása: elővette a kulcsait és kezdte sorra 
nyitogatni az ajtókat. A kutató csapatok szétszóródtak a szélrózsa minden 
irányába, — kézi  lámpáikkal  bevilágítottak porlepte — zZugokba és 
falmélyedésekbe, félrerántottak színehagyott függönyöket, vizsla pillantásokat 
vetettek a sarkokba. Semmi. A keresett ejtőernyősöknek semmi nyoma. 


Ekkor érkezett a helyszínre Pannwitz, és azonnal parancsokat kezdett 
osztogatni. Élve akarta elfogni a merénylőket. Valahol itt kellett rejtőzniük. 
Afelől bizonyos volt, hogy nem törhettek át korábban a kordonján. 


A kórusról nyíló egyik fémrácsos, zárt ajtót nem tudták kinyitni. 


- Wo ist dér Schlüssel? - harsogta Pannwitz. A kapusnál nem volt ilyen 
kulcs. Pannwitz nem habozott. - Aufbrechen! - parancsolta, és az SS-ek 
puskáik agyával kezdték feszegetni a rácsot. A rács kivágódott, és szinte 
nyomban ezután hallották, hogy a padlón valami fém pattog, ugrál. Mihelyt 
felrobbant a kézigránát, a közelben haragosan felugatott egy könnyű 
géppisztoly. Lövedékek pattogtak sivítva a kövön, mindenütt szilánkok 
repültek. 


A templom körüli háztetőkről ekkor tüzet nyitottak az S5-ek. A hirtelen 
csatazaj megtörte a hajnali csöndet. Ablakok törtek be. Köröskörül füst és por 
tört fel. Az oltárterítők tüzet fogtak. A templom belseje tompa narancsfényben 
izzott. Pannwitz a csatazajt túlharsogva parancsot adott, hogy osztaga 
húzódjon vissza, amíg teheti, máskülönben saját embereik mészárolhatják le 
őket. 


Néhány perces zűrzavar után helyreállt a rend. Egy S5S-osztag katonái 
rohanvást indultak a kórusgaléria elfoglalására. Utasításuk úgy szólt, 
lehetőség szerint élve fogják el a merénylőket. Véget kellett vetni az 
összevissza lövöldözésnek. A dolog azonban nem volt olyan egyszerű, 
ahogyan Pannwitz elképzelte. Az 55-legényeknek keskeny csigalépcsőn 
kellett felnyomulniuk. Olyan hely volt ez, ahol egy elszánt férfi meg egy fiú 
egy egész ezredet fel tudott tartóztatni - márpedig a csehek elszántak voltak. 
Miben reménykedhettek - csak a halálban. S ha már ez a helyzet, a lehető 
legtöbb , hunnal" fizettetik meg az árát. 


Lövedékek sivítva pattogtak a falakon. Az S5-katonák leguggoltak, azután 
tovább kúsztak felfelé. De drágán fizettek minden talpalatnyi helyéit. 
Pannwitz utasította a tisztjüket, küldjön fel erősítést, és végül elértek a 
lépcsőpihenőre. Itt már valamivel, de nem sokkal könnyebben nyomulhattak 
előre. A csehek továbbra is ellenálltak. Bármennyire is túlerő ellen harcoltak, 
bármennyire is fogytán volt a lőszerük, fel tudták tartóztatni támadóikat. 


Az 5§SS-legények a nyakukba aggatott vászonzacskókból nyeles 
kézigránátokat rántottak elő, maguk elé hajították őket, majd e hevenyészett 
,tűzfüggöny" védelmében nyomultak előre. Sikeres taktikának bizonyult. 
Különben is, nagy számbeli fölényben voltak - egy egész osztag állt szemben 
korlátozott lőszerrel rendelkező három emberrel. Miközben Pannwitz odalent 
aggódva fedezékbe húzódott, az SS-katonák lassan előrenyomultak. Két órán 
át tartott a harc, de végül a Sten géppisztolyok kattogása kezdett elhalkulni, 
míg a német Schmeisser géppisztolyok súlyos dörgése folytatódott, mígnem 
teljesen egyoldalúvá vált a Zaj. 


Odafentről kiáltás harsant: , Alles in Ordnung, amit , tüzet szüntess" 
parancs követett. 


Pannwitz felsietett a tetőre. Minden romokban hevert. Köröskörül omladék 
és derékba tört lécezet. Átkúszott egy üres töltényládákból összeállóit 
szőnyegen, amelynek túloldalán kimerült §55S-legények  bakancsaikkal 
óvatosan fordítottak hátukra holttesteket. - Hányán vannak? - kérdezte. 


- Hárman - hangzott a válasz. Alig három ember tartóztatta fel őket jó két 


óra hosszat. S amikor a helyzet reménytelenné vált, és lőszerük már fogytán 
volt, lenyelték az Angliából magukkal hozott ciánkapszulákat. Ketten azonnal 
meghaltak. A harmadik, Kubis, félig öntudatnál volt. Pannwitz későbbi 
kijelentése szerint, , megkísérelte bevenni a mérget, de minden valószínűség 
szerint elájult. Nyomban kórházba szállították, de az orvosok minden 
erőfeszítése sem tudta életben tartani. Húsz percen belül meghalt." 


3. 


Az SS-legények az immár elcsendesedett templom romjai között álló 
Pannwitz elé lökték a szakállas prédikátort, Vladimir Petreket. Pannwitz látta, 
hogy a pap fél, de azért tartja magát. Végtére is tudta, meg fog halni, 
feltehetően guillotine-nal végeznek majd vele. Pannwitz megmutatta a papnak 
a kabátot, amelyet emberei megtaláltak, , és kijelentette, ez a bizonyíték, hogy 
még egy , gálád gyilkos" rejtőzik valahol a templomban. Hol van? Petrek 
tudta, hogy nincs esélye. Elvezette a németeket a katakomba bejáratához. 
Treuenfeld a továbbiakról így számolt be jelentésében: ,, Volt ott egy kőfedél, 
amely alatt egy létra vezetett le a pincébe. A cseh tűzoltóság vezetője, akit 
ilyen dolgokban való jártassága miatt hoztunk magunkkal, azt mondta, három- 
négy órába beletelik, amíg meg lehet mozdítani a fedelet, ezért Közöltük a 
pappal, szólítsa fel megadásra az odalent rejtőző bűnözőket. Meg is tette, mire 
teljesen érthetően felhangzott a válasz: Soha." Ezután tőlünk telhető- en 
légmentesen elzártuk a helyet, és a tűzoltók vizet meg fojtógázt kezdtek 
beszivattyúzni. A vízszint azonban csak lassan emelkedett. Ebből arra 
következtettünk, hogy létezik egy kivezető alagút odalent, amelyen keresztül 
elvezethető a víz, és amelyen át a bűnözők még el is menekülhetnek." 


A németeknek valami mást kellett kieszelniük. Sürgősen odarendelték a 
Deutschland SS-ezred egy önkéntes csapatát. A tűzoltók parancsot kaptak, ne 
szivattyúzzanak több vizet a pincébe, majd az §S5S-ek megkezdték az 
előrenyomulást. Már majdnem elérték a céljukat, amikor tüzet nyitottak rájuk. 
A rohamcsapat parancsnoka megfeledkezett Pannwitz parancsáról, hogy 
kísérelje meg élve elfogni a cseheket, és utasította embereit, viszonozzák a 
láthatatlan ügynökök tüzét. 


Időközben a föld alatti termek egy másik részében a pap egy rácson át 
könyörgött az ellenállóknak, adják meg magukat. Mindhiába. Azután 
odavonszolták  Curdát és  Atát. Curda szólt a sarokba szorított 
ejtőernyősökhöz: - Adjátok meg magatokat, fiúk. Minden rendben lesz. - 
Válaszként a védők sortüzet zúdítottak rá. A mindvégig ellenszegülő Ata nem 
volt hajlandó segíteni a németeknek, ezért elhurcolták. S ekkor Pannwitz 
parancsot adott a cseh tűzoltóknak, árasszák el vízzel a kriptát. 


Jellemző, Heydrich mennyire megfélemlítette a cseheket, hogy az egyik 
tűzoltó felmászott egy létrára, megkockáztatva, hogy csapdába esett 


honfitársai esetleg tüzet nyitnak rá, lelökte egy rács fedelét, majd lefelé 
irányítva a tömlőt, percenként kétezer liter vizet kezdett beszivattyúzni, 
megkísérelve a kripta elárasztását, hogy ezáltal megadásra kényszerítse a 
védőket. Csakhogy a cseh tűzoltók félreismerték az ügynökök bátorságát, akik 
tudták, hogy így vagy úgy halálra vannak ítélve, mégis tovább harcoltak. 
Átgázoltak a térdig érő vízen, rövid létrát támasztottak a belső falnak, 
fölkúsztak, dacolva az erős vízsugarakkal, és elkezdték szétszabdalni a tömlőt. 


Treunfeld ezeket írta jelentésében: , Ezután parancsot kaptak a Waffen SS- 
katonák, hogy könnygáz-gránátokat hajítsanak le az aknába. C...) A 
bűnözőknek azonban sokszor sikerült visszahajítaniuk a gránátokat. Akkor 
ismét tömlőket eresztettünk le az aknába. Ezúttal néhány kézigránátot is 
ledobtunk, hogy a bűnözők ne tudják újra visszalökni a tömlőket." 


Ekkor már Kari Frank is a helyszínre ért. Úgy vélte, a város közepén folyó 
csata tönkreteszi Németország jó hírét. A csehekkel haladéktalanul végezni 
kell. Treuenfeld is egyetértett ezzel. A csehek nevetség tárgyává teszik az SS- 
t. , Mit ért a Gestapo a háborúhoz?", kérdezte. Miért kellene élve elfogni 
ezeket az átkozott cseheket? Pannwitz azzal vágott vissza, hogy az emberei 
már hat órája is elfoghatták volna őket - holtan, de szükség van rájuk a 
propaganda per számára. 


Ekkor Frank vette át a parancsnokságot. A cseheket azonnal el kell fogni, 
mondta. Ez presztízskérdés. S ha a kísérlet során megölik őket, hát mit számít 
az? Pannwitz tisztában volt vele, hogy Frank meg az S5S-tábornok magasabb 
rangú nála. Ő már megtett minden tőle telhetőt. Hát akkor jöjjenek most ők. 
Kezdődhet a vérfürdő. 


A következő mintegy négy órának, a négy hős cseh utolsó óráinak az 
eseményei némileg zavarosak, ami érthető is az adott körülmények között. 
Még az S5S-ek is idegesek lettek, megrettentek. Frank és Treufenfeld állítólag 
nem talált önkénteseket a végső támadáshoz, de végül egy katona jelentkezett, 
és ekkor a többiek követték a példáját. Valamennyi §5S5S-katona állig 
felfegyverkezett gránátokkal, pisztolyokkal, a szokásos puskákkal és - 
voltaképpen a sors iróniája - két katona megkapta az új, szigorúan titkos 
automata rohampuskát, amelyet a Skoda Művek kifejezetten az SS számára 
fejlesztett ki! 


Treuenfeld szerint ezután rövid tűzharc folyt. Más jelentések szerint még 
azt megelőzően, hogy az §5S5S-legények vonakodva támadásra indultak, 
bekövetkezett az elkerülhetetlen. Odalent négy lövés dörrent, mire leküldtek 


egy katonát, állapítsa meg, mi történt. ,, Fertigl" kiáltott. A csehek végeztek 


magukkal. 


Von Treuenfeld jelentése szerint , négy halott bűnözőt találtak a kriptában. 
Komoly sebesüléseiken kívül seb tátongott a halántékukon, bizonyítva, hogy 
saját pisztolyaikkal ölték meg magukat." 


A holttesteket kivonszolták a templomból, odakint a járdára vetették őket, 
ahol Curda várakozott, hogy azonosítsa egykori bajtársait. Végiglépdelt a 
sorba fektetett holttestek előtt, közben a német hadsereg operatőrei lesték, 
hogy megörökítsék az eseményt, és szerte a megszállt Európában a nézők 
eszükbe véshessék, milyen megtorlás sújtaná őket, ha ellenszegülnének 
hódítóik akaratának. Curda végül azonosította Gabcikot. 


Ebben a pillanatban ért oda Himmler Reichsführer 55-futára. Olybá tűnt, 
mintha egy Shakespeare dráma szereplője lenne, aki az uralkodó levelét 
hozza. Az üzenet így hangzott: , Minden eszközt be kell vetni, hogy a 
merénylőket élve fogják el." Amikor ezt hangosan fölolvasták Franknak, aki 
otthon felejtette olvasószemüvegét, Pannwitz vállat vont. Ami viszont Frankot 
illeti, szerinte lezárult az ügy. Örült, hogy visszatérhet Berlinbe. így azután 
elváltak útjaik: ki ünnepelt, ki elmélkedett, ki meg gyászolt. 


Pannwitz azonban még nem végzett teljesen a csehekkel. Megbízták a 
prágai föld alatti mozgalom felgöngyölítésével, ugyanakkor a Gestapo 
folytatta a vérengzést - mintegy szokásos napi munkaként agyonlőtték a halott 
ügynökök családtagjait. Vaneket és a még életben levő Sokol-tagokat 
letartóztatták, a professzort Pannwitz személyesen hallgatta ki. Jelentésében 
megjegyezte, hogy a professzor jellegzetes polgár, s aggódik egy kommunista 
hatalomátvétel miatt hazájában, ha Németország elveszítené a háborút. Nem 
mintha valóban elveszíthetné, sietett Vanek hozzátenni, vélve, Pannwitz 
számára sértő lenne a vereség lehetőségére történő utalás. Pannwitz azonban 
már a császár idején is zsaru volt, az maradt a Weimari Köztársaságban és 
most Hitler alatt is. , Még akkor is zsaru lennék - szokta mondogatni öreg 
cimborái körében -, ha Józsi bácsi lenne itt az úr. , Minden ésszerűen 
gondolkodó emberhez hasonlóan legfőbb gondja neki is az volt, hogy túlélje a 
vérzivatart, s végül élvezhesse nyugdíját. 


Pannwitz közlése szerint , Jindra úgy vélte, a szövetségeseknek háborús 
célkitűzéseik érdekében nem szabadna kockára tenniük a cseh nemzet létét, 
miután 1938-ban és 1939-ben sorsára hagyták. Azonkívül a német hadsereg 
olyan erős, hogy a németek nem haboznának bármi eszközt alkalmazni, 
csakhogy uralmuk alatt tartsák a protektorátust. Zavargások vagy lázadás az 
öngyilkossággal lenne egyenlő a cseh nemzet számára. ! 


Vanek magatartását, amikor hírét vették, elítélték Londonban. Pedig fején 
találta a szöget, és a maga módján ragaszkodott egy lényeges igazsághoz, 
amikor együttműködött a németekkel és azonosított már letartóztatott 
ellenállási harcokat, s arra buzdította őket, valljanak, ahogyan ő is tette. A 
Heydrich megölését követően letartóztatott valamennyi zsidó, cseh és szlovák, 
akit a németek megöltek, egy rideg reálpolitika érdekében cselekedtek így. 


De vajon feláldozásuk elérte-e a Benes által szándékolt célt? Roosevelt 
elnök eljátszott a gondolattal, hogy az új háborús konfliktust a , zsarnokok 
háborújánakl! nevezze, de kis idő múltán elvetette az ötletet, és a 
földhözragadtabb , második világháború" meghatározás mellett döntött. 
Heydrich volt az egyetlen német zsarnok, aki halállal lakolt ebben a 
háborúban. Halála azonban nem hajtott semmiféle hasznot. A cseh nép nem 
lázadt fel, jóllehet a nácik ötezer csehet gyilkoltak meg. A németek irányította 
hadiiparban nem következett be munkalassítás. Sőt, nőtt a termelés, és a 
Skoda Művek egészen a háború végéig igen hatékony önjáró lövege- - két 
gyártott a Wehrmacht számára. A SOE számításai szerint a cseh lakosság 
hatvanöt százaléka továbbra is együttműködött a németekkel a háború 
hátralevő éveiben. A lengyel hírszerző szolgálat egyenesen nyolcvan 
százalékra tette ezt a számot. 


Valóban egy zsarnokot öltek meg, de ez szemernyit sem változtatott a 
háború természetén. 


UTÓSZÓ 


Reinhard Tristan Heydrichnek mindmáig nincsen emlékműve sem 
Németországban, sem másutt. Azt, amelyet a nácik 1943-ban emeltek 
Prágában, természetesen lerombolták 1945 májusában, miután a , szent 
síremlék" őrzésére kirendelt SS-őrök szedték a lábukat, hogy életüket 
mentsék. Még mindig létezik egy bélyeg, amely Heydrich halotti maszkját 
ábrázolja; ez volt a Reichspost által valaha is kibocsátott legnagyobb értékű 
címlet. Annak idején egyesek úgy vélték, hogy a gyűjtők vetekednek majd 
érte. Tévedtek. A gyönyörű, de vérfagyasztó halotti maszk elijesztette a 
gyűjtőket. 

Ellentétben Hess-szel, Skorzenyvel és Peiperrel, a Harmadik Birodalom 
bűnöző-hősetvel, akiknek még most, fél évszázaddal később is vannak híveik 
és imádóik, Heydrichnek sohasem akadtak követői. Zarándokok nem keresték 
fel soha feleségét és gyermekeit azon a távoli észak-németországi szigeten, 
ahol bisztrótulajdonosként éltek. 


Hitlernek megmaradtak autópályái, hatalmas építményei Münchenben, 
Nürnbergben és másutt, de még az oly nagyra tartott Westwallja, a Siegfried- 
vonala is, amely továbbra is emlékezteti a világot - ha egyáltalán emlékezni 
kíván - a Dér Führer des Gross- deutschen Reichs-re - Heydrich után azonban 
nem maradt semmi. Sem tettekben, sem kőbe vésve semmi nem maradt fenn, 
ami rá emlékeztetne. 


Kivéve talán egy valamit. Hosszú arany ösvény kanyarog, hol rejtőzve, hol 
ismét előbukkanva, amely országról országra, világrészről világrészre mindig 
megtalálja az útját; amely után mohón kutatnak és amelyet szenvedélyesen 
védenek; amely évtizedeken át bankok föld alatti páncéltermeiben rejtőzött, és 
még őrzői 15 már- már megfeledkeztek létéről - ez a ragyogó összekötőkapocs 
a lejáratott, hitelét vesztett múlt gonosz birodalmának ,új rendje" és a 
huszonegyedik század , új Európája" között, amelyet közvetve Heydrich 
örökösei teremtettek meg. Valóban létezik-e ez az ösvény? Vajon a múltat, a 
jelent és jövőt kibogozhatatlanul összeköti, összetapasztja a gonoszság és a 
gyilkosság? 


Talán Scott Fitzgerald amerikai regényíró összegezte a legjobban a múlt és 
a jövő közötti kapcsolatot. A nagy Gatsbyben, a halott Oatsbyről, akit egy 
másik életben talán , Gatz"-nak hívhattak volna (feltételezetten zsidó név) ezt 


írta: , Gatsby hitt a zöld fényben, a tobzódó jövőben, amely évről évre 
visszahúzódik előlünk. Akkor elsiklott előlünk, de ez mit sem számít - holnap 
gyorsabban fogunk futni, hosszabbra nyújtjuk ki a karunkat. C(...) így 
küszködünk tovább, csónakok az ár ellenében, és szüntelenül visszasodródunk 
a múltba." 

